
Ritschelium  notissimum  est  de  verbi  substantivi 
apud  Plautum  omissione  hoc  tulisse  iudicium  (Prol. 
p.  CIX) :  Quo  Plautus  sermone  utitur  ad  vitae  usum 
communem  composito,  db  eo  et  ,est'  et  ,es'  verhi  omissio- 
nem  cum  a  poetis  twn  a  scriptoribus  frequentatam  scien- 
dum  est  omnino  esse  alienam  nec  nisi  rarissimis  condi- 
cionibus  prdbatam.  Atque  profecto  qui  in  carminibus 
poetarum  Augusteae  aetatis  vel  adeo  Taciti  libris  legendis 
versatus  accesserit  ad  Plauti  fabulas,  is  admiretur,  quanto 
rarius  ab  hoc  admittatur  verbi  ommissio. 

Verum  etiam  sermoni  familiari  atque  cotidiano,  qua- 
lis  Plautinus  est,  cum  in  aliis  linguis  praeter  alias  haec 
licentia,  quae  posita  est  in  verbo  substantivo  omisso, 
conceditur  tum  a  lingua  Latina  eam  non  alienam  fuisse 
docent  nos  ii  scriptores,  qui  alius  aetatis  praebent  huius 
sermonis  imaginem,  velut  Terentius,  Cicero  in  epistulis, 
Horatius  in  satiris,  Petronius.  Itaque  minime  exspectan- 
dum  sed  satis  mirandum  esset,  si  Plautus  ab  hoc  usu 
solus  secludi  deberet.  Unde  autem  nisi  ex  libris  mss. 
discamus,  quam  viam  ingressus  sit  Plautus,  quoniam  ve- 
terum  grammaticorum  testimonia  non  exstant?  Et  illi 
satis  acriter  pugnant  contra  Ritschelii  sententiam.  Nam 
primum  quidem  sumus,  estis,  sunt,  sum  formarum  omis- 
sio  multo  latius  patet,  quam  Ritschelius  tum  perspexe- 
rat,  cum  Prolegomena  cum  summa  -salute  studiorum 
Plautinorum  scribebat,  et  exstant  loci  non  pauci,  quibus 
omissio  excusari  non  potest  rhetorico  genere  dicendi  vel 
commotione  animi  vel  alio  argumento  sensus,  qui  nos 
haud  raro  fallere  solet. 

Deinde  cur  denegemus  singularis  numeri  personis 
secundae  et  tertiae,  quod  ceteris  concedere  debemus  et 
his  quoque  libri  concedunt?  Quid  tandem  habent  pe- 
culiare? 

NuUam  autem  vim  habere  aut  potest  aut  debet  id 
argumentum,  quo  usi  dicunt  viri  dd.  secundae  personae 
exempla  omissae  nusquam  negotium  facessere  quominus 
mutentur,  illa  tertiae  personae  paene  nusquam,  cum  ce- 
terae  personae  plerumque  nisi  cum  damno  versus  inseri 
non  possint.  Attamen  vero  quia  remedia,  quae  Eitsche- 
lius  adhibuit  ad  locos  resistentes  mutandos,  lenissima 
sunt,  ob  eam  potissimum  causam  tam  multis  viris  doctis 
placuerunt  ita,  ut  in  iis  acquiescerent.  Nam  ut  tertia 
persona  versui  immisceatur,  necesse  est  scribatur  -ust^) 
pro  -us  vel  addantur  vocali  finali  st  litterae.  Ne  autem 
es  verbum  desideretur,  R.  scripsit  exigui  circuli  adiecr 
tione  -m's,  -i's  secutus  Bentleium,  qui  ad  Andriae  v.  III, 
5,  15  quid  meritus  ?  Crucem  adnotat :  in  nostris  meliori- 
hus  deest  es.  meritu^s  autem  scribendum,  ut  meritusf 
pro  meritus  est';  cf.  ad  Andr.  III,  2,  16  et  ad  IV,  2, 
19,  ubi  libri  fortis  tradunt:  ex  pronuntiatione  sciehant 
forti^s',  ut  tristi's,   veritu^s   coalitum  esse  ex  fortis  es. 

Hi  igitur  viri  docti  arbitrantur  -ust  ex  -us  esi  ita 
ortum  esse,  ut  s  littera  finali  abiecta  pro  -u  est  scribere- 
tur  -ust.  IUa  autem  s  littera  finalis  tantum  modo  ante 
consonantem  abici  solet,  quod  praeter  alios  testatur 
Marius  Plotius  VI,  448  K :  s^  vero  littera  eliditur  sola  *), 
si  a  consonanti  incipiat  altera  pars  orationis,  ut  Lucre- 
tius  ex  infantibu'  parvis.  —  Quid  autem  fiat,  si  est 
et  es  sequuntur  s  finalem? 

Atque   de  tertia  persona  Marius  Victorinus  prae- 


1)  de  qua  scriptura  cf.  Lachmannutn  ad  Lucret  I,  993. 

2)  quae  sequuntur :  cum  vocali  vero  praectdente  et  iuncta  perit  j  , 
si  in  eam  Jiniatur  pars  orationis  et  sequens  pars  orationis  incipiat  a  vo- 
eali  ut  Vergilius  rurms  in  seeeam  longo  sub  rupe  cavata',  ad  nostram 
quaestionem  nullo  modo  pertinere  possunt. 


cipit  VI,  22  K:  cum  fuerit  scriptum  audiendus  esf  et 
scribendus  est'  et  similia  generis  mascuUni,  primam 
vocem  integram  relinquetis,  ex  novissima  autem  e  et  s 
detrdhatis,  idem  facietis  in  femininis,  utprima  vox  cuius 
generis  sit  appareat,  idemque  in  neutris.  Atque  ut 
inclinemus  in  eam  sententiam,  ut  -ust  coalitum  esse  pu- 
temus  ex  -us  et  t,  nos  commovere  possunt  talia  exempla 
quale  est  rest;  an  putabimus  hanc  formam  ortam  esse 
ex  re  et  st,  praesertim  cum  res  vocabuli  s  finalis  alia 
sit  natura?  Quod  ne  Ritschelio  quidem  vacuum  dubi- 
tatione  esse  videbatur,  ita  ut  Stich.  v  473  adnotatione 
dignam  duceret  scripturam  Guyeti:  res  ^st.  De  eius 
modi  coalitione  minime  dubitandum  est,  sed  qua  ratione 
linguae  libuerit,  ut  modeste  agam,  non  certum  est, 
ut  nihil  exhac  scriptura  concludi  possit  de  secunda  per- 
sona,  de  qua  mihi  quidem  firmissimum  stat  iudicium. 

li  enim  qui  putant  unquam  scriptum  fuisse 
u  s  pro  us  es  egregie  falluntur.  Nam  sit,  cre- 
damus  s  finalem  omissam  esse:  debemus  exspectare 
scriptum  fuisse  u  es  in  libris  Plautinis,  quoniam  disci- 
mus  es  plenis  litteris  scribendum  esse  post  vocalem  ex 
inscriptione,  quae  invenitur  CIL  1202:  ut  acerho  es  de- 
ditus  fato,  Non  aevo  exacto  vitai  es  traditus  morti,  *) 
neque  ab  hac  norma  scribendi  recedunt  libri  mss.  Plauti, 
qui  velut  a  es  semper  praebent,  tantum  modo  Men. 
V.  605  Ba  miseres,  Bb  miser^es,  Pseud.  v  188  B  amiees, 
CD  amicis.  Quin  etiam  us  es  scriptum  invenimus  iis 
qui  sunt  perpauci  locis,  ubi  una  syllaba  pro  his  duabus 
a  versu  postulatur.  Falso  igitur  sibi  persuaserunt  viri 
docti  ideo  tam  saepe  omne  vestigium  es  verbi  desiderari 
in  libris,  quod  pro  us  es  scriptum  fuisset  u  s^);  es  autem 


1)  in    quo    versu   dicendum    esse   vitai't    docuit   Lachm.   ad    Lucr. 
m,  374. 

2)  Quod    autem  Ribbeck.  Prol.    ad  Verg.   Aen    I,  237.     vestiginm 

X    ••  -f- 
u's    scripturae  in  verbo  poUicitus    (sic    Vindobonensis     codex     Prisciani 

syllabam  librariorum  incuria  tot  locis  omitti  potuisse 
veri  prorsus  dissimile  est.  Deinde  autem  me  non  per- 
spicere  posse  fateor,  qua  tandem  ratione  collegerint 
editores  Plautum  omnibus  iis  locis,  ubi  ipsi  desiderant 
verbum  substantivum ,  posuisse  id  post  vocabulum  in 
-us  terminans,  i.  e.  ubi  viri  docti  facillime  poetae  red- 
dere  possunt,  quod  amisisse  eum  putant,  ad  quam  rem 
infra  redibimus. 

Videmus  igitur  gravissimam  causam,  qua  viri  docti 
excusare  sibi  videbantur  mutationem  tot  locorum,  ad  irri- 
tum  cadere.  Atque  cautius  egit  ante  Ritschelium  Bothius 
in  fabulis  Plauti  edendis  atque  Hermannus.  Neque  ta- 
cuerunt  adversarii  post  fabulas  a  Ritschelio  editas.  Berg- 
kius  monuit  (Zeitschr.  fiir  d.  Altertumswissensch.  1850 
et  51)  in  formulis  velut  hic  tertius  annus  et  in  respon- 
sis  verbum  substantivum  omitti  posse.  Cui  oblocutus 
est  Ritschelius  (Mus.  Rhen.  VII  pg.  599)  et  Brixius 
(Hirschfeld.  Progr.  1854),  qui  tamen  iam  cautius  iudi- 
cayit  et  statuit  in  responsis  de  more  omitti  verbum. 
Atque  ipse  Ritschelius,  cum  Trinummum  iterum  ederet, 
hoc  concessit  ita,  ut  adeo  contra  libros  est  omitteret 
Trin.  v.  1176:  Quis  homo  tam  tumultuoso  sonitu  me  ex- 
civit  foras?  Benevolens  tuus  aique  amicus:  B  amicus  — 
CD  amicumst.  Atque  id  quidem  concedendum  est  —  si 
omnino  viri  docti  libris  non  satis  confidunt  —  verbum 
substantivum  non  minus  facile  addi  potuisse  quam  omitti. 
Verum  qui  hodie  edunt  Plauti  fabulas  viri  docti  mutant 
totidem  quot  antea  mutati  sunt  locos  neque  dubitant 
de  Ritschelii  lege  severa ,  quae  est  obnoxia  dubitationi 
gravissimae.  Atque  Kiesslingius  praeceptor  meus  doctissi- 
mus  atque  benevolentissimus  me  ut  in  hanc  rem  inquire- 
rem  accuratius,  adhortatus  est,  et  quoniam  cardo  rei 
versatur  in  quaestione,  utrum  lingua  Latina  et  potissi- 

p.  1073  P.)  invenisse  sibi  videbatur ,  ipse  non  pro  certo  affirmavit  n*- 
que  quisquam  credet.  IIlo  signo  -r  nihil  aliud  significatum  est,  quam 
Vergilium  eo  loco  omisisse  verbum  substantivum. 

mum  sermo  familiaris  concesserit  Plauto  omissionem 
necne  ibi,  ubi  libri  eam  praebent,  Kiesslingio  auctore 
non  satis  habui  fabulas  Plautinas  perquirere ,  sed  advo- 
cavi  Terentium  et  Ciceronis  epistulas,  qui  ipse  diserte 
dicit,  quod  nemo  nescit:  epistulas  vero  cotidianis  verhis 
texere  solemus  (ad  fam.  EX  21,  1),  deinde  Horatii  satiras, 
de  quarum  genere  dicendi  ipse  poeta  dixit  Sat.  I,  4,  39: 
neque  si  quis  scribat  uti  nos  Sermoni  propiora  putes 
hunc  esse  poetam.  Neque  Petronium  neglexi  et  me  frag- 
menta  poesis  scenicae  perlegisse  haud  opus  est  com- 
memorare. 

Incipiam  autem  a 

secimda  sln^laiis  persona, 

de  qua  prorsus  aliter  mihi  iudicandum  est,  quam  adhuc 
iudicaverunt  viri  docti.  Hanc  enim  personam  et  alii  et 
Brixius  omnino  seiunxerunt  a  disputatione ,  ut  in  qua 
exigui  circuli  adiectione  nullo  uhique  negotio  ^es'  resti- 
tueretur.  Itaque  factum  est,  ut  in  poesi  scenica  nullum 
exstet  exemplum  omissi  es  verbi.  Hoc  non  recte  se  ha- 
bere  iam  per  se  apertum  est,  quoniam  nuUa  causa  ex- 
cogitari  potest,  cur  excipiatur  secunda  singularis  persona 
a  libertate  ceterarum,  et  magis  apparebit,  cum  ostendero 
nullum  ex  iis  locis,  quos  viri  docti  illo  cir- 
culo  donaverunt,  mutandum  esse,  quia  nun- 
quam  in  lingua  Latina  us  et  es  syllabae  in 
unam  coalescere  potuerunt,  contra  late  patet 
es  verbi  omissio. 

Atque  prima  procedant  ea  exempla,  quibus  editores 
es  verbo  immixto  omnem  sermonis  alacritatem  atque 
vim  eripuerunt,  enuntiata  dico,  quibus  diversae  personae 
inter  se  opponuntur  breviter  aptissimeque.  In  libris  mss. 
legimus : 

Most.  V.  49  Tu  fortunatus,  ego  miser:  patiunda 
sunt.  et  editores  scribunt  fortunatu's,  ne  es  verbum  desit, 
atque  laudatur  hic  versus  exemplum  omissae  sum  formae 

scilicet  quia  hoc  verbum  versui  inseri  nequit,  es  vero 
facile  restitui  putant.  Si  autem  hic  sum  deesse  potest, 
potest  etiam  es  neque  huius  verbi  restitutione  quidquam 
lucramur:  omnia  perspicua  sunt  et  optime  se  habent. 
Falso  hic  addi  es  verbum  apparet  etiam  ex  Cic.  ad  Att. 
IV,  6,  3  sed  ille,  ut  scripsi,  non  miser,  nos  vero  ferrei; 
XVI,  5,  5  tu  vero  dinv^wv,  ille  quidem  djn^QOTog. 

Deinde  es  recte  deest:  Rud.  v.  222  quia  ego  in- 
dignus  sum,  tu  dignus  qui  sies,  ubi  Fleckeis.  scripsit 
dignu^s;  sed  hic  nostro  sensu  etiam  minus  desideratur 
es,  quia  sum  antecedit.  Atque  de  es  verbo  addendo 
desinet  cogitare  qui  contulerit  Asin  v.  134  nam  mare 
haud  est  mare.  vos  mare  acerrimum,  ubi  nemo  adhuc 
inserere  potuit  estis.  Opponuntur  inter  se  personae  etiam 
Andr.  v.  285:  Accessi:  vos  semotae,  nos  soli:  incipit: 
mi  Trin.  v.  490  Di  divites  sunt,  deos  decent  opulentiae  \\ 
Et  faciiones,  verum  nos  homunculi  \\  Sitellum  animai. 

Omnino  hic  statuendus  est  usus:  verbum 
substantivum  omitti  potest,  si  pronomen  per- 
sonale  antecedit.  Tum  nihil  desideratur  ad  senten- 
tiae  perspicuitatem ;  nam  quid  aliud  esse  potest  tu  dignus 
quam  tu  dignus  es,  ego  miser  quam  e.  m.  sum,  ille  non 
miser  quam  i.  n.  m.  est^)7 
Quae  cum  ita  sint,  nihil  desideratur: 

Merc.  V.  756  Eaud  malast.  ::  At  tu  malus. 
ubi  frustra  scribitur  vel  potius  falso  maMs. 

Deinde  integri  relinquendi  sunt  hi  versus: 

Truc.  V.  955  Tu  peregrinus,  Jiic  ego  habito  (-nu^s 
Schoell.)  neque  exspectandum  est,  quod  verbum  finitum 
sequitur  id  etiam  antecedere  debere,  cuius  omissionis 
multa  occurrent  exempla. 


1)  De  omissione  verbi  substantivi  apud  lyricos  poetas  agit  Leo: 
De  Senecae  tragoediis  observationes  criticae'  inde  a.  p.  184  atque  huc 
maxinie  pertinent:  Ovid.  her.  VI,  148  non  quia  tu  dignus ,  sed  quia 
mitii  ego,  alii  loci,  qui  etsi  alius  poesis  generis  sunt,  tamen  nobis  osten- 
dunt,  quatenus  linguae  Latinae  placuerit  haec  licentia. 

Mil.  V.  323  Edepol  tu  quidem  \\  Caecus,  non  lusci- 
tiosus.  — 

Rud.  V.  1152  Edepol  haud  ted  orat,  nam  tu  in- 
iurius. 

Truc.  V.  151  Em  istoc  pol  tu  otiosus,  Quom.  — 

Merc.  V.  759  Non  ego  sum,  qui  te  dudum  conduxi : : 
Quid  est?  \\ 

Immo  hercle  tu  istic  ipsus. 
Men.  V.  310  nam  tu  quidem  hercle  certo  non  sanus  satis. 

Ritschl.  scripsit  sanu^s  atque  illud  quidem  es  oc- 
currit  in  similibus  enuntiatis  velut  Men.  v.  196  sanus 
hercle  non  es.  Bach.  v.  627  sanus  satis  nunc  non  es. 
Merc.  V.  932  sanus  non  es.  Aul.  v.  769  sanus  tu  non 
es,  qui  furem  me  voces,  sed  in  prioribus  exemplis  tu 
pronomen  deest,  ut  es  magis  postuletur  et  his  onmibus 
locis  es  post  non  positum  est,  uno  tantummodo  loco 
Men.  V.  322  Non  edepol  homo  sanus  es,  certo  scio  in- 
venitur  es  post  sanus,  sed  deest  hic  quoque  tu:  Quis 
iam  pro  certo  potest  affirmare  es  Men.  v.  310  excidisse 
post  sanus?  neque  vero  verbum  desiderari  debet  propter 
iam  allata  omissionis  exempla  et  maxime  defenditur  tra- 
dita  lectio  his  exemplis : 

Trin.  v.  454  Satin  tu  sanus  mentis  aut  animi  tui? 

sic  tradit  A  neque  cum  Ritschelio  scribi  debet  sa- 
nu's,  qui  in  prima  editione  scripsit  satin  tu^s  sanus,  quia 
reliqui  libri  praebent  sat  intus  sanus;  sed  s  littera, 
postquam  verba  falso  divisa  sunt,  intu  vocabulo  ad- 
scripta  est;  accedit  quod  haec  coUocatio  est  inaudita, 
quod  R.  sensit  Prol.  p.  CIX. 

Ut  hic  cum  Ambrosiano  satin  tu  sanus  retinendum 
est,  sic  cum  Bembino  Eun.  v.  559: 

Quid  est,  quod  laetus  es?   quid  tibi  vis?  satine  sa- 
nus?  quid  me  adspectas? 
reliqui   libri:   satin  sanus  es  vel  sat  insanus  es. 

Andr.  v.  749  satin  sanus,  qui  me  id  rogites? 

recte  CDP  omittunt  es  quibuscum  consentiret  A,  si 

hoc  loco  exstaret.  Etsi  his  locis  pronomen  tu  ipsum 
non  antecedit,  tamen  quae  persona  sit,  ex  verbis  ante- 
cedentibus  vel  sequentibus  luculentissime  apparet;  atque 
ei,  qui  etiam  nunc  haesitet  atque  dubitet,  aJ9fero  hos  lo- 
cos  Horatianos: 

Sat.  II,  3,  128  twn  sanus?  275  cum  halha  feris 
annos  verha  palato  Aedificante  casas,  qui  sanior?  ubi, 
quae  persona  sit,  intellegitur  ex  verbo  feris.  Quae 
exempla  omnia  recte  tradita  esse  iam  nemo  negabit  et 
quid  attinet,  quod  Men.  v.  499  traditur  satin  sanus  es? 
ubi  tu  deest  neque  ita  facile  intellegitur ,  quae  sit  per- 
sona.  Scripsit  autem  Plautus  es  verbum  ob  eam  quo- 
que  causam,  quia  syllaba  est  versui  necessaria.  Neque 
debuit  R.  scribere  -w's; 

Most.  V.  320  Semper  istoc  modo  [tutej  moratus, 
si  recte  inseruit  tute  pronomen. 

Nonne  igitur  rectissime  traditur  apud  Terentium 

Phorm.  V.  295  Bo  istuc:  Jnprudens  timuit  adu- 
lescens^,  sino:  \\ 

Tu  servos  :   verum  si  cognatast  maxime? 

Si  sic  A  cum  rell.  habet  et  Donatus  in  Hec.  IV,  1,  41, 
si  retinuit  etiam  Bentleius,  cur  Fleckeis.  et  Umpfenb. 
scribunt  tu  servo's?  Jtu  servos"  nihil  aliud  potest  signi- 
ficare  quam  tu  servos  es.    Atque  invenimus 

Phorm.  v.  496  Tu  cognatus,  tu  parens,  tu  ami- 
cus,  — 

neque  hoc  loco  scribunt  editores  w's;  credideruntne 
quaerendum  esse  es  in  ellipsi?  Sed  in  sermone  coUo- 
quentium  primo  statim  loco  cogitatione  suppletur,  si 
quid  supplendum  est,  sicut  etiam  legimus:  Adel.  v.  456 
Te  solum  hahemus,  tu  es  patronus,  tu  pater:  Nonne  eo- 
dem  iure  mihi  liceret  hoc  exemplum  secundum  illa  duo 
(plura  autem  huius  generis  non  inveniuntur)  mutare,  si 
vellem  recedere  a  librorum  fide?  Deinde  cur  editores 
es  omissum   esse  statuunt   post  -us  terminationem ,   cur 


V. 

non  post  iu?    Minime  autem  quidquam   mutandum  est 
sed  acquiescendum  in  traditis  scripturis. 

Adel.  V.  957  Spengel.  et  Fl.  nulla  causa  probabili 
scripserunt  germanu^s,  nam  D,  quem  codicem  Sp.  sequi- 
tur,  habet: 

Nunc  tu  germanus  pariter  animo  et  corpore 

quo  nihil  est  rectius ;  sed  GEF :  nunc  tu  mihi  es  BC : 
nunc  tu  es  mihi,  unde  Umpfenb.  sic  format  initium  ver- 
sus :  nunc  mihi  es  germanus,  quod  recte  se  habere  potest : 
Fl.  autem  falso  scripsit  nunc  mihi  germanu^s,  neque  enim 
es  in  uUo  codice  post  illud  vocabulum  invenitur  et  om- 
nino  inusitata  est  haec  coUocatio:  Sane  lugendum  est, 
quod  caremus  Bembini  testimonio,  nam  difficile  est  diiu- 
dicatu,  utrum  D  anteponendus  sit  an  GEF.  -w's  syna- 
loephae  hic  certe  nullum  exstat  vestigium. 

Dec.  Lab.  frg.  28:  nunc  tu  lentus  es,  nunc  tu  sus- 
que  deque  fers  Fleckeis.  scripsit:  cr  nunc  tu  lentu^s, 
nunc.  Nonne  eodem  iure  contendi  potest,  es  falso  addi- 
tum  esse  ab  eo,  qui  ignarus  esset  usus  sermonis,  vel  cum 
Scaligero  scribendum  esse :  nunc  lentus  es  iu  vel :  nunc 
tu's  lentus?  Nihil  certi  de  tali  fragmento  affirmari  po- 
test,  ut  etiam  incertum  sit,  num  recte  Ribbeck.  addi- 
derit  es  Afran.  frg.  215:  a,  tu  eloquens  ilicet. 

Atque  post  tu  pronomen  deesse  posse  es  debebant 
iam  pridem  concedere  viri  docti  qui  sum  passi  essent 
post  ego  pronomen  omitti,  velut 

Merc.  V.  919  ego  stultior,  qui  isti  credam.  Amph. 
V.  56  sed  ego  stuUior,  quasi  nesciam  vos  velle.  Men. 
V.  433  sed  ego  inscitus,  qui  postulem.  Men.  v.  605  ne 
ego  ecastor  multer  misera.  Hec.  v.  564  sed  ego  stultior, 
meis  dictis  qui  parere  hanc  postulem.  Caec.  frg.  9  sed 
ego  stolidus :  gratulatum  med  oportehat  prius. 

Atque  etiam  apud  Ciceronem  sum  verbum  deest  ad 
Att.  IV,  15,  6  sed  hoc  ne  curaris;  ego  ineptus,  qui  scrip- 
serim;  I,  17,  9  ego  princeps  in  adiutorihus  atque  adeo 
secundus,  nam  Crassus  impulit.    Itaque  falso  es  addi- 

dcrunt  cum  Lambino  etiam  apud  Ciceronem  ad  Att.  XII, 
6,  2  sed  longa  oratio  est  et  tu  occupatus  in  meo  fortasse 
aliquo  negotio  — ,  nam  et  hic  iu  antecedit  neque  hoc 
unum  exstat  exemplum  es  verbi  omissi,  sed  inycDimus 
etiam  ad  Att.  IX,  9,  4:  neque  tamen  de  te,  qui  maxime 
meus,  cogitavi,  ubi  idem  Lambinus  falso  addit  es,  nam 
in  ipsis  his  enuutiatis  relativis  a  sermone  familiari  omis- 
sionem  non  alienam  fuisse  iamiam  videbimus.  Com- 
parandus  hic  est  alius  locus  ad  Att.  XVI,  11,  2,  ^quod 
vereris,  ne  adokeaxog  miJii  tu,  qui  minus'?  ubi  omissio 
multo  est  durior. 

Eiiam  Horatius  scribit  Satir.  II,  3,  236  segnis  ego 
indignus,  qui  tantum  provideam;  I,  8,  4  deus  inde  ego 
furum  aviumque  Maxima  formido  ' ) 

Post  nos  et  vos  pronomina  deesse  posse  sumus  et 
estis  formas  iam  ostendimus  exemplis:  quod  autem  haec 
pronomina  valent  in  ceteris  personis  significandis,  idem 
praestant  is  ille  hic  tertiae  personae.  Atque  occurrunt 
primum  apud  Plautum  haud  pauca  exempla,  quae  talem 
omissionem  est  verbi  praebent.  Quae  omnia  muta- 
verunt  viri  docti  nulla  sana  ratione,  praesertim  cum  in- 
scriptione  hic  usus  linguae  Latinae  nobis  ostendatur, 
quae  in  epitaphio  L.  Cornelii  Cn.  f.  Cu.  n.  Scipionis  est: 

Is  hic  situs  qui  nunquam  victus  est  virtutei, 

quocum  conferas  Lucil.  v.  518  L.  Lucili  columella, 
hic  situ'  Metrophanes. 

Sed  nunc  vide  exempla  Plautina  quae  ausi  sunt 
mutare  viri  docti: 


1)  Verg.  ecl.  III,  109  et  vitula  tu  dignus  et  hic.  Aen.  XII,  67 
sjjes  tu  nunc  una,  senectae  tu  requies  miserae.  ecl.  IX,  34  sed  non  ego 
credulus  iUis.  Aen.  XII,  159  aiictor  ego  audendi.  Ovid.  her.  XIV,  106 
tu  tibi  dux  comiti,  tu  comes  ipsa  duci  ex  Pont  III,  2,  73  non  tgo  crude- 
lis,  iuvenes  ignoscite.  Tib  IV,  18,  11  tu  mihi  curarum  requiesj  tu  nocte 
vel  atra  lumen  III,  2,  5  non  ego  firmus  in  hoc,  non  haec  patientia  nostro 
ingenio.  Prop.  II,  6,  19  cur  exemphi  petam  Graium:  tu  criminis  auctor 
Nutritus  durae,  Bomule,  lacte  lupae. 

Bach.  V.  375  Nimis  hic  hellus  atque  ut  esse  maxume 
optabam  locus. 

R.  locusi'  nisi  malueris  hellusf ;  unde  cognoscimus, 
quam  incerta  res  sit  si  a  librorum  fide  recedimus. 

Pseud.  V.  1243  Nimis  illic  mortalis  doctus,  nimis 
versutus  nimis  malus. 

R.  doctust 

Mil.  V.  348  Sed  hic  illi  supparasitatur ,  hic  eae 
proxumus. 

R.  proxumust,  A  videtur  habuisse  proxumus,  quod 
cum  C  contra  B  codicem  retinebimus.  Et  post  modum 
finitivum  similiter  omissum  est  verbum  substantivum : 
Trin.  v.  535  Alii  exsulatum  abierunt,  alii  emortui,  alii 
se  suspendere. 

Merc.  V.  951   hic  homo  non  sanus  \\  Medicare  ami- 
cus  quin  properas  mihi? 
iam  Guyetus:  sanust  inutiliter. 

Trin  v.  366  sed  hic  admodum  adulescentulus. 

Bach.  V.  774  Atque  hic   quidem   opinor  Ghrysalus. 

Bach.  V.  1105  hic  quidem  pater  Mnesilochi ::  Euge 
socium  aerumnae  et  mei  mali  mdeo. 

sic  versum  format  Fleckeis,  qui  tamen  falso  scribit 
quidemst;  audacius  Ritschl:  hic  quidem  pater  Mnesi- 
lochist  ::  Euge  socium  aerumnae  video. 

Mil.  V.  760  probus  hic  conger  frigidus. 

Trin.  v.  706  Facile  palmam  hdbes :  hic  victus :  vicit 
tua  comoedia. 

Mib.  V.  1179  nam  is  colos  thalassicus. 
Quid  attinet  quod  Nonius  habet:  col.  thal.  est? 

Andr.  v.  360  Paululum  obsoni:  ipsus  tristis:  de  in- 
proviso  nuptiae. 

Deinde  Mil.  v.  986  haec  celox  illius,  quae  hinc  egre- 
ditur  internuntia.  \\ 

Quae  haec  celox? 

sic  cum  B  scribendum  est,  etsi  C  habet  illius  est, 

ubi  est  falso  immixtum  est,  quod  mihi  apparere  videtur 
etiam  ex  sequenti  iuterrogatione ,  quae  item  sine  est 
exstat. 

Mil.  V.  1003  Tum  autem  illa  ipsa  nimium  lepida 
minisque  nitida  femina:  sic  B,  CD  autem  ipsast,  ubi 
est  item  falso  additum  est  ab  eo,  qui  ignarus  esset 
huius  usus. 

Mil.  V.  519  Ita  ista  \  huius  similis  nostrai  tua. 

B^  emendavit  primae  manus  scripturam  istas,  et 
ut  hiatus  tolleretur  scripsit  R.  istast,  Ussing.  istast,  Rib- 
beck:  ita  istaec  huius  similis  est  nostrae  tua;  minine 
est  desideratur  et  incertum  est,  ubi  sit  inserendum; 
hiatus  tollitur  et  tollendus  est  forma  istaec,  quae  de 
eadem  persona  posita  est  v.  516. 

Eadem  omissio  concedenda  est  generi  neutri: 

Poen.  V.  728  Haud  dubium  id  guidem.  Geppert. 
quidem  est. 

Mil.  V.  406  Dudum  edepol  planum  ||  hoc  (hic  A) 
quidem  B. 

ne  hic  quidem  putandum  est  optimam  atque  unam 
medelam  hiatus  esse  inserere  verbum  substantivum. 

Si  Mil.  V.  99  BC  habent:  nihil  hercle  hoc  quidem, 
A  autem  quidemst,  non  minus  facile  addi  potuit  est  quam 
omitti  atque  malim  cum  BC  libris  facere,  quia  in  ante- 
cedentibus  verbis:  Istuc  quidem  edepol  nihil  est,  ubi 
est  necessarium  est  versui,  etiam  in  BC  exstat,  cum  in 
A  ex  his  verbis  insertum  sit  illud  alterum  est.  Sed 
quam  non  omnia  in  unam  formam  redigenda  sint,  etiam 
saepe  in  ipsa  tertia  singularis  persona  videbimus. 

Quos  locos  omnes  iniuria  mutatos  esse  ab  editoribus 
iam  intclleximus  ex  prima  atque  secunda  persona  atque 
etiam  magis  intellegemus  si  contulerimus  exempla  ex 
Cicerouis  epistulis  repetita:  ad  Att.  XIV,  12,  1  dignus 
ille  quidem  omni  regno:  XII,  10  tuus  autem  dolor  hu- 
manus   is   quidem,   sed  magno  opere  moderandus;   IX, 

5,  2  alter  religiosus  etiam  nunc  dies,  alter  in  volgus 
ignotus;  XII,  10  consolationis  autem  multae  viae  sed 
illa  rectissima;  ad  fam  VIII,  11,  3  scaena  rei  totius  haec; 
ad  Att.  IX,  9,  2  ineptum  id  quidem,  sed  puto,  hoc  si- 
mulat;  XIV,  17,  3  sed  hoc  toleroMle  fortasse,  illud  vero; 
IV,  6,  3  illud  non  utile  nobis;  XIV,  13^,  5  illud  ex- 
tremum;  IV,  8'',  2;  XII,  29,  2,  quibuscum  conferamus 
ad  fam.  IX,  18,  3  ergo  hoc  primum:  seguitur  illud:  ipse 
melior  fio  —  deinde  —  extremum  illud  est,  ex  quo  vide- 
mus  utrumque  aptum  fuisse  et  omittere  verbum  sub- 
stantivum  et  ponere. 

De  plurali  sunt  omisso  in  talibus  exemplis  alio  loco 
disserendum  erit. 

De  omnibus  igitur  iis  locis,  quibus  apud 
Plautum  et  omnino  in  sermone  familiari  pro- 
nominibus  ego  tu  hic  is  *?Ze  antecedentibus 
omittitur  verbum  substantivum,  minime  du- 
bitandum  est.  Sed  si  duo  personae  in  scena 
inter  se  colloquuntur,  si  alter  ad  alterum 
conversus  interrogat,  tum  etiam  sine  prono- 
mine  nemo  nescit,  quae  persona  sit  appellata. 
Incipiam  a 

Curc.  V.  414  Summane  salve:  qui  Summanus?  fac 
sciam;  nos  quosque  interrogaremus :  wieso  Summanus? 
atque  quis  dubitaverit,  quin  recte  omissum  sit  es,  qui 
memoria  teneat  Horatii  locum  simillimum,  Sat.  I,  3, 
310  Corpore  maiorem  rides  Turbonis  in  armis  Spiritum 
et  incessum:  qui  ridiculus  minus  illo?  et  hic  quidem 
nemo  scribere  audet  ridicuMs  atque  tertiae  personae 
prorsus  simile  exstat  exemplum:  Men.  v.  877  Quid 
esse  illi  morhi  dixeras?  narra  senex.  Num  laruatus  aut 
cerritus?  fac  sciam.  Neque  magis  debet  es  desiderari 
in  his  similibus  exemplis: 

Poen.  V.  246  Quid  molestus? 

Bach.  V.  885  quid  illi  molestus?  quid  illum  morte 
territas  ? 

Men.  V.  768  Quid  mihi  molestus?  ::  Quia  me  non 
novisse  ais. 

Poen.  V.  328  Quid  tu  ais?  ::  Quid  mihi  molestus? 
obsecro, 

quae  exempla  inter  se  tuentur,  neque  vero  m's  for- 
mae  hic  esse  ullum  locum  statim  etiam  apertius  vide- 
bimus,  legimus  enim 

Poen.  V.  1304  Num  tibi  adulescens  malae  aut  den- 
tes  pruriunt,  \\ 

Qui  huic  es  molestus,  an  malam  rem  quaeritas? 

et  hoc  quidem  loco  es  traditur  ut  versui  necessarium 
et  positum  est  ante  molestus.  Atque  profccto  si  in  illis 
superioribus  versibus  omnino  es  verbum  inserendum  esset, 
tum  scribere  deberemus  potius  mihi  es,  illi  es,  quam 
molestus  es ,  quod  hi  loci  demonstraut:  Men.  v.  615 
Num  mihi  es  irata  saltem?  Capt.  v.  709  Quor  ergo  ira- 
tus  mihi  es?  Rad.  v.  1372  Non  tu  iuratus  mihi  es? 
Pseud.  V.  30  odiosus  mihi  es.  Capt.  v.  224  Nam  si 
erus  iu  mihi  es  atque  ego  esse  me  tuum  Pseud.  v.  1166 
quid  nunc  mi  es  auctor ,  Simo,  quem  versum  quominus 
Ritschl.  sci'iberet  elegantiore  metro:  mi  auctor  es  Simo, 
prohibuit:  Pseud.  v.  231  Quid  mi  es  auctor,  huic  ut 
mittam.  Poen.  v.  404  A  praebet:  mi  auctor  es;  sed 
certo  praeferenda  est  lectio  reliquorum  codicum,  quae  hic 
etiam  elegautiores  praebet  numeros:  Quid  niinc  mi  es 
auctor,  Milphio? 

Actum  igitur  de  w's  coalitione  in  illis,  quae  supra  at- 
tulimus,  exemplis.     Addendi  sunt  hi  Joci: 

Stich.  V.  322  Quid  tam  iracundus? 
(nos  quoque  loquimur:  warum  so  jahzornig?) 

Truc.  V.  355    Qui  tam  infacetus,   Lemmo  adveniens 
qui  tuae.  || 

Non  des  amicae,  Diniarche,  savium? 

Pseud.  V.  873  Eho,  an  etiam  veneficus? 

Ex  exemplis  tertiae  personae  omissae  huc  pertinent : 
Mil.  V.  1111  Quidis,  ecqui  fortis?  R:  fortist.  Truc.  v.  602 

num  obsecro  nam  ariolus,  qui  ipsus  se  verherat?  Stich. 
V.  769  Qui  lonicus  aut  cinaedicus,  qui  hoc  tale  facere 
possit.  De  aliis  alio  loco  agemus. 

Nunc  pergamus  ad  ea  exempla,  quibus  apparet 
apud  perfecta  verborum  deponentium  omitti  verbum  sub- 
stantivum.  Atque  etsi  ea  anteponemus,  ubi  interrogatio 
est,  tamen  etiam  alia  inserere  coacti  erimus: 

Cas:  V.  143  ubi  fuisti?  ubi  lustratus?  ubi  vidisti? 
quod  exemplum  quam  maxime  defenditur  versu: 

Pseud.  619  ubi  tu  me  novisti  gentium  aut  vidisti 
aut  conlocutus? 

hic  autem  locus,  nisi  per  se  iam  satis  defendatur  tu  pro- 
nomine,  non  uno  alio  versu  id  ipsum  locutus  verbum 
praebente  defenditur: 

Mich.  V.  372  Hem  quid?  Epignomum  exlocutus? 
Accedunt  ex  Terentii  fabulis: 

Phorm.  V.  798  Quid  tu?  ecquid  locutus  cum  istac, 
quam  ob  rem  hanc  ducimus? 

sic  versum  praebet  Bembinus,  cuius  auctoritatem 
cum  Umpfenbachio  sequor,  (qui  tamen  falso  locutu's  con- 
tra  codicem  scribit):  Bentl.  autem  et  Fleckeis.  sequun- 
tur  reliquos  codices,  qui  praebent:  locutus  cum  ista  es, 
quam  lectionem  ex  emendatione  consilio  facta  ortam  esse 
verisimillimum  est,  quoniam  invenimus  etiam 

Andr.  v.  202  Ita  aperte  ipsam  rem  modo  locutus, 
nihil  circumitione  usus  es 

quam  librorum  scripturam  editores  servant  praeter 
Spengelium,  qui  non  iniuria  quidem  dicit  simplicitate 
sermonis  comicorum  non  concedi,  ut  es  ex  sequentibus 
usus  es  suppleatur,  neque  vero  debet  ob  eam  causam 
scribere  locutu's;  nam  locutus  hic  est  idem  quod  lo- 
cutus  es. 

De  quibus  exemplis  omnem  dubitationem  procul  esse 
abiciendam  ostendunt  nobis  etiam  hi  versus :  Asin.  v.  648. 
ecquid  est  salutis?    satis  locuti,  ubi  oraittitur  estis  ver- 

bum  *)•  Trin.  v.  563  Quid  hic  locutus  tecum?  sic  tradunt 
Palatini,  quos  secutus  Hermannus  locutust  scripsit,  A  autem 
habet  est  locutus,  quo  est  acuitur  nuUa  causa.  Atque 
eo  magis  credo  reliquos  libros  nobis  veram  lectionem 
tradidisse,  quod  etiam  breviores  atque  satis  memorabiles 
formulae  inveniuntur:  Trin.  v.  567  Quid  tecum  Stasime? 
sc.  locutus  es  vel  loquere.  Andr.  v.  82.  Egomet  con- 
tinuo  mecum:  certe  captus  est  sc.  locutus  sum. 

Adiungo  nunc  eos  locos,   quibus  apud  nanctus  per- 
fcctum  deest  verbum  substantivum. 

Capt.  V.  154  Nullumne  interea   nanctus,  qui  pos- 
set  tibi? 
editores:  nanctu^s,  sicut  etiam 

Hec.  V.  825  Quid  exanimatus,  obsecro,  es  ?  aut  anu- 
lum  istum  nanctus. 

sic  A;  rell:  es  exan. aut  unde. 

Initium  versus  quale  a  reliquis  traditur  ferri  non 
potest;  id  intellexerunt  recte  Bentl.  et  Fleckeis,  sed  cur 
tum  non  secuti  sunt  A  codicem  ?  Falso  enim  scripserunt : 
quid  exanimatu's,  dbsecro :  nuUa  causa  nos  cogit  recedere 
a  Bembini  auctoritate,  nam  quam  hic  praebet  coUocatio 
verborum  obsecro  es  est  usitata  neque  Terentio  eripi 
debet:  cf.  Eun.  v.  756:  Num  formidulosus ,  ohsecro,  es 
mihi  homo?  Phor.  v.  742.  Quid?  non,  obsecro,  es, 
Quem  semper  te  esse  dictitasti?  cf.  Plaut.  Rud.  v.  1304 
num  medicus,  quaero,  es?  et  Truc.  v.  296  quid  id,  ob- 
secro,  est,  Quod  scias  v.  941  quid  id,  amabo,  est,  quod 
dem,  dic? 

Sed  altera  pars  versus  Hec.  825,  ut  in  Bembino  ex- 
stat,  numeris  quidem  sufficit,  non  item  sententiae;  aut 
prorsus  supervacaneum  est,  si  non  molestum,  sed  unde, 
quod  praebent  reliqui  libri,  desideramus.  Quid  igitiir 
statuendum?  id  quod  iam  Umpfenbachius  statuisse  vide- 


1)  Ovid  Fast  V.   4C5    si   vos    modo    vtra    locuti    Uberague  expotitia 
illa  ferina  dedit. 

tur  unde  expulsum  esse  coniunctioDe  aut  falso  adscripta 
et  in  A  et  in  reliquis.    Totus  versus  igitur  est: 

Quid  exanimatus,  dbsecro,  es?  unde  anulum  istum 
nanctus  ? 

nam  nanctu's  minime  cum  editoribus  scribo  adductus 
etiam  his  exemplis: 

Asin,  V.  271  Hanc  quidem,  quam  nanctus,  praedam 
pariter  cum  illis  partiam.  ubi  nemo  potuit  inserere 
sum,  quamquam  omissio  in  talibus  enuntiatis  relativis 
durior  esse  videtur. 

Deinde:  Trin.  v.  61.  Haheas,  ut  nanctus;  nota 
mala  res  optunuist. 

Truc.  V.  844  Nunc  habeas,  ut  nanctus.  Rud.  v.  871 
ut  nanctus,  habefasj. 

Bach  V.  161  Fecisti,  quom  istanc  nanctus  impu- 
dentiam. 

Neque  Nov.  frg.  62  Tu  pueri  pusHli  simil  es,  quia 
enim  ad  os  fers  quidquid  nanctus  est  cum  Ribbeckio 
scribendum  est  nanctu^s,  sed  statuendum  est  falso  ad- 
ditum  esse. 

Neque  magis  apud  ratus  perfectum  desiderari  debet 
verbum  substantivum : 

Rud.  v.  453  lam  plus  mali  illud  nobis  vivit,  quam 
ratae,  ubi  sumus  verbum  inserere  nemo  potest,  neque 
magis  sum: 

Amph.  V.  957  An  id  ioco  dixisti?  equidem  serio  ac 
vero  ratus. 

Quis  iam  dubitare  debet,  -quin  recte  nobis  sint  tra- 
diti  hi  versus: 

Rud.  V.  1386  lam  te  ratus  Nanctum  hominem  quem 
defraudares  ? 

Mil.  V.  558  Batusne  me  hominem  esse? 

R.  ratu^sne,  Ussing.  ratus  ne  es,  Ribb.  ratunes  dic. 

Addo  Epid.  v.  596  Quid  ob  eam  rem  istanc  emisU, 
quia  tuam  gnatam  ratus? 

Singulare  exstat  exemplum,  sed  etiam  similibus  de- 

fensum    et  per   se    firmum,    quia,   tu  pronomen    ante 
cedit : 

Merc.  V.  964  propterea  igHur  tu  mercatus,  novos 
amator,  vetus  puer  ? 

Nunc  accedimus  ad  ausus  participium,  cui  quomodo 
semper  potuerint  viri  docti  es  verbum  obtrudere,  vix 
perspici  potest: 

Epid.  V.  710  Quor  da/re  ausus?  ::  Quia  mi  lu- 
hitumst. 

quamquam  A  quoque  ausus  habet,  tamen  Goetz. 
ausu^s  ? 

Pseud.  V.  348  Quor  id  ausus  facere?  ::  Lubuit, 
mea  fuit.  Aul.  v.  740.  Quor  id  ausus  facere,  ut  id, 
quod  non  tuwm  esset,  Tangeres? 

Men.  V.  482  Vt  surrupuisti  te  mihi  dudum  de  foro, 

Fecisti  funus  med  dbsenH  prandio. 

Cur  ausus  facere,  qu&i  ego  aeque  heres  eram? 

Sic  distinguunt  R.  et  Ussing.  et  scribunt  ausu^s  falso ; 
qua  in  distinctione  supplendum  est  pronomen  ei^  ad  quod 
quoi  relativum  referatur.  Quod  ut  evitaret  et  ut  quoi 
ad  prandio  substantivum  referretur,  distinxit  Vahlenus: 
prandio,  cur  ausus  facere,  quoi  ego?  Sic  habemus  unum 
enuntiatum,  si  cur  ausus  facere  verba  se  applicant  ad 
fedsti  verbum  finitum.  Quae  structura  Plauti  simplici- 
tati  non  apta,  sed  nimis  contorta  est.  Si  cum  Yahleno 
faciam,  ut  quoi  accedat  ad  prandium,  ego  distinguam 
fecisti  funus  m.  a.  prandio,  —  cur  ausus  facere?  — 
quoi  ego  aeque  heres  eram?  neque  enim  interrogatione 
cur  ausus  facere?  sc.  funus  interiecta  dirumpitur  sermo 
et  fortasse  bene  demonstratur  summa  indignatio  para- 
siti  iratissimi.  Sed  utut  est,  minime  desiderari  debet  es 
verbum,  quod  illa  superiora  exempla  docuerunt  et  do- 
cent  praeterea: 

Epid.   V.   697    Qua    fiducia   ausus  primum,    quae 
emptast  nudius  tertius, 

Filiam  meam  dicere  esse?  ::  Luhuit,  ea  fiducia. 

In  responso  supra  iam  inyenimus   ln^it,  lubiUimst, 
ut  videamus,  quam  certae  sint  hae  formulae  loquendi. 

Rud.  V,  982    Qmd  ais,    impudens?  \\Ausus   eticm 
ccmparare  vidulum  cum  pisdhus? 

Pers.  V.  416  Non  m4M  censebas  tantuhm  ar- 
genti  fore, 

Qui  nisi  iurato  mihi  nil  ausus  credere? 
neque  denique  dubitandum  est  de 

Truc.  V.  604  Loquare:  unde  es?  quoius  es?  cur 
ausus  mi  inclementer  dicere^)? 

etiamsi  es  verbum  finitum  antecedit;  nam  satis 
multa  afferri  possunt  exempla,  quibus  apparet  in  ipsis 
talibus  inter  se  coniunctis  compluribus  interrogationibus 
omissionem  verbi  substantivi  linguae  Latinae  accommo- 
datam  fuisse.  lam  habuimus  Bach.  v.  885  quid  illi  mo- 
lestus?  quid  illum  morte  territas?  Afran  frg.  v.  211 
etiam  a  Ribbeckio  sic  retinetur:  quid  istue  est?  quid 
fles?  quid  lacrimas?  quid  largitus?  \\  Proloquere. 
Adel.  V,  214  Nunc  demum  venis?  cur  passus?  ubi  eras? 

Idem  occurrit  in  interrogationibus  subordinatis.  Amph. 
V.  342  Possum  scire,  quo  profectus,  qtwius  sis  aut  quid 
veneris?  Cic.  ad  fam.  VII,  23,  3  certiorem  velim  me 
facias,  ubi  sint,  quando  arcessantur,  quo  genere  vecturae. 
ad  fam.  XII,  4,  2  sed  tu  quid  ageres,  quid  acturus,  uhi 
denique  esses:  —  nam  sequens  esses  verbum  cogitatione 
supplere  vix  licet.  Durius  exemplum  invenitur  Petron. 
p.  90,  5  incidimus  in  turham  sciscifantium ,  quod  genus 
hominum  aut  unde  veniremus^).  Et  qui  Poen.  982 
Quid  venerit,  qui  sit,  quoiatis,  unde  sit;  ne  parseris  non 


1)  cf.  Prop.  II,  28,  17  an  cotitempta  tibi  Iwionis  templa  Pelatgae 
Palladis  avt  octUos  ausa  negare  bonos.  IV,  11,  13  Mtsa  /erox  db  equo 
quondam  oppugnare  sagittis,  Maeotis  Danaum  Penthesilea  rates  —  41 
scUicet  incesti  meretrix  regina  Canopi  ausa  lovi  ru>stro  latrantem  opponere 
Anubim. 

2)  Aen.  I,  517  quae /ortuna  viris,  classem  guo  litore  linquant,  Quid 
veniant,  Prop.  I,  221   Qualis  et  unde  genus,  qui  sint  mihi,   TvUe,  penates. 

inserit  sit  verbum,   quia  non  potest,  is  caveat  ne  quoia- 
t^s  scribat: 

Curc,  407    Quid  eum  nunc  quaeris?  aut  quoiatis? 

Ausus  igitur  perfectum  sine  verbo  substantivo  re- 
linquendum  est  neque  oportuit 

Pacuv.  V.  327  Segregdre  dbs  te  ausus  aut  sine  illo 
Salaminam  ingredi? 

Neque  paternum  aspectum  es  veritus?  Ribb.  scri- 
bere  ausus,  etsi  recte  intellexit  es  non  suppleri  posse 
ex  sequenti  enuntiato.  Verum  qui  nondum  sibi  per- 
suasit  in  tali  enuntiato  ausus  perfectum  sine  es  a 
poeta  esse  scriptum,  is  id  credet,  si  audiverit,  quo  modo 
se  habeant  illa  exempla,  quibus  es  traditum  est,  quia 
versui  est  necessarium.  Sunt  autem  coUocatione  es 
ausus  adhibita  haec :  Capt.  v.  698  Cur  es  aiisus  mentiri 
mihi?  Mil.  v.  1402  Cur  es  ausus  subigitare  alienam 
uxorem  inpudens  —  v.  1405  Quare^s  ausus?  en  tihi  at- 
que  Truc.  289  Quia  ad  foris  nostras  unguentis  uncta 
es  ausa  accedere,  ubi  es  ad  hiatum  toUendum  poni  de- 
buit.  Truc.  v.  607  Quid  tu?  quor  ausds  aUum  ted 
am^re  hoc  homine  dicere?  ubi  si  es  ante  participlum 
positum  esset,  ausa  prorsus  delitesceret ,  quod  acui 
debet,  ut  superiora  docent  exempla  et  ut  sententia  pos- 
tulat.  Unum  tantummodo  restat  exemplum  Mil.  v.  508: 
Quin  concuhinam  erilem  insimulare  ausus  es?  ubi  nullo 
modo  potuit  poeta  scribere  es  ausus  propter  ultimum 
pedem. 

Qua  fiducia  igitur  ausi  sunt  viri  docti  statuere  es 
excidisse  post  ausus  verbum?  Deinde  quoniam  plura 
sunt  ea  exempla,  quibus  deest  es  verbum,  si  omnia  in 
unam  formam  redigenda  essent,  nonne  eodem  vel  potius 
maiore  iure  audere  possem  illa  mutare,  quibus  es  tra- 
ditur?  Cur  ausus?  rectissime  se  habet  neque  magis 
dubitatloni  obnoxium  est  hoc  Terentii  exemplum: 

Adel.  V.  234  Nunc  demum  venis?  cur  passus?  ubi 
eras? 

sic  tradit  A  cum  rell.,  neque  Bentl.  mutavit,  sed 
Fleckeis.,  Umpfenb. :  passu^  Et  quam  facile  in  tali  in- 
terrogatione  omittatur  verbum,  documento  sit  etiam  Cic. 
ad  Att.  X,  4,  9  ^quid  isU,  inquam  sex  iui  fasces?  cur 
laureaU?  si  ah  ipso,  cur  sex?^  et  multa  alia  exempla 
alio  loco  adscribemus.  Neque  vero  hic  praetermit- 
tenda  sunt: 

Most.  V.  668  Quid  igitur?  iam  commentus?  Aul. 
V.  417  quid  comminatus  Mihi?  Merc.  v.  622  Quin  per- 
contatus  hominis  quae  facies  foret?  Cas.  v.  680  Nimis 
tenax  es?  ::  Num  me  expertus  uspiam? 

Nunc  Terentio  paulisper  operam  demus,  a  cuius  ser- 
mone  omissionem  es  verbi  minime  alienam  fuisse  et  alia 
invenimus  exempla  et 

Phorm.  V.  798  quid  tu?  ecquid  locutus? 

et  Andr.  v.  202  ita  aperte  rem  locukis. 
Quae  cum  ita  sint  quid  mirandum  est,  si  invenimus 

Andr.  v.  621  An  non  dixi  esse  hoc  futurum?  DixH. 
Quid  meritus?  Grucem, 

ubi  es  omittunt  BCDEGP,  Priscian:  ^quid  meritus' 
pro  ^quid  meruisti  ;  Serv.  in  Aen.  I,  519  quid  meritus? 
crucem;  Donat.  in  Verg.  Aen.  XI,  179  ^quid  meritus*? 
huic  dicto  responsum  est  ^crucem .  Contra  hos  testes 
omnes  scribunt  editores  meritu^s.  Lugendum  profecto 
est,  quod  caremus  Bembini  testimonio,  sed  hunc  optimum 
codicem  consensurum  esse  cum  reliquis  concludere  pos- 
sumus  ex 

Haut.  V.  815  VeUem  hercle  factnm,  ita  meritus  :: 
Meritus?  quo  modo? 

ubi  A  cum  rell.  habet  meritus,  sed  editores  huc 
quoque  advocant  illum  circulum.  Atque  etiam  alterum 
meritus  verbum  sine  sum  positum  indicat,  si  quid  video, 
Terentium  non  scripsisse  meritus  es.  Et  verbum  sub- 
stantivum  cum  abest,  augetur  brevitas  et  alacritas  dictio- 
nis.  Neque  desunt  alia  exempla,  ubi  meritus  perfectum 
fungitur   sine  verbo    substantivo   munere   modi  finitivi. 

Nam  praeterquam  quod  legimus  Trin.  v.  1049  iUis  guo- 
que  abrogcmt  etiam  fidem,  Qui  nil  meriti:  quippe  pro- 
hant,  est  vacuus  omni  dubitatioDe  versus 

Capt.  928  proinde  ut  tu  promeritus  de  me  et  filio, 

ubi  tu  antecedit.  Deinde  nullam  habemus  causam, 
cur  dubitemus  de 

Andr.  v.  496  Interminatus  sum  ne  faceres?  num 
veritus?  quid  re  tuUt. 

Sic  BCDEGP  codices  praebent  hunc  versum  atque 
Donatus  dicit:  num  veritusj  Deest  ^es\  apta  elUpsis 
irascenti,  quod  iudicium,  quamvis  sit  vituperatum  a 
Ritschelio,  ego  comprobaverim.  Bembini  testimonium 
hic  non  habemus,  sed  Eun.  v.  854,  ubi  reliqui  codices 
praebent : 

Num  medm  saevitiam  veritus  ::  Non  ::  Quid  igitur. 
es 

A  habet:  verittis  es  add.  A*,  ut  videtur.  Et 
additum  est  illud  es,  quia  versui  manco  deest  syllaba, 
ut  talis  evadat: 

Num  medm  saevitiam  veritus  es  ?    Non  quid  igitu/r ; 

quem  Umpfenb.  in  textum  recepit.  Sed  Bentleio 
illa  coniectura  es  additi  displicuit  atque  ut  responsum 
Chaereae  in  ictu  exaudiretur,  addidit  alterum  non,  cum 
scriberet  veritu^s.  Quam  coniecturam  Fleckeis.  probavit. 
Nos  vero,  si  eam  probamus,  sic  versum  scribimus: 

Num  meam  saevitiam  veritus?  ::  non  ::  non?  quid 
igitur? 

nam  si  aspernamur  Bembini  coniecturam,  ubi  est 
vestigium  -m's  formae?  sin  autem  eius  auctoritatem  se- 
quimur,  es  est  longa  syllaba  versui  necessaria. 

Transeamus  ad  ea  exempla,  quibus  ostenditur  saepe 
etiam  participium  futuri  sine  verbo  substantivo  positum 
esse.  Firmissima  exempla  sunt,  ubi  tu  antecedit:  Pseud. 
V.  879  Sed  utrum  tu  amicis  hodie  an  inimicis  tuis 
Daturus  cenam?  et  Trin.  v.  714  —  ita  nuptum  datur 
Sine  dote  neque  tu  hinc  abiturus. 

Quam  maxime  autem  idonei  sunt,  qui  inter  se  acriter 
defendant : 

Curc.  V.  75  Cedo,  puere,  simm  : :  Quid  facturus  ?  : : 
lam  seies. 

Poen.  V.  1675  Satis  sunt  trecenti::  Quid  iis  factu- 
rus  : :  Tace. 

—  V.  167  Dc^o  hodie  dons  ::  Qui  id  facturus?  :: 
lam  scies. 

(si  sic  recte  scripsit  Greppert  contra  librorum  scriptu- 
ram  quid). 

Hae  quoque  sunt  certae  interrogandi  formulae,  quae 
iam  inter  se  defendunt;  facturus  autem  verbum  sine  es 
dici  posse  minime  miramur,  quia  etiam  tales  versus  tra- 
duntur:  Aul.  v.  354  Cererin,  Stroibile,  has  facttm  nup- 
tias?  ubi  estis  omittitur;  deinde  invenimus  Stich.  v.  73 
neque  eguidem  id  factura  negue  tu  ut  facias  consilium 
daho,  quae  lectio  Ambrosiani  infra  defendetur:  sicut  hic, 
deest  stm,  etiam  Men.  v.  119  nunc  adeo,  ut  facturus, 
dicam ;  atque  adeo  est  recte  omittitur  in  Bembino  Phorm. 
V.  833  Quid  nam  nunc  factu/rus  Phaedria? 
Et  es  verbi  omissi  accedunt  haec  exempla: 

Pseud.  V.  394  Postquam  ille  hinc  ahiit,  tu  astas 
solus,  Pseudule, 

Quid  nunc  acturus,  postquam  erili  filio  Largitus  —  ? 

Trin.  v.  198  Num  quid  priusquam  aheo,  me  roga- 
turus?  ::  Vdle 

Mil.  V,  696  quid?  nutrid  non  missurus  quicquam, 
quae  vemas  alit? 

Stich.  V.  264  quid  nunc?  itu/rus  an  non?  ::  Ahi 
sane  domum. 

Quae  exempla  ad  unum  omnia  mutare  illius  circuli 
adiectione  facillimum  quidem  est,  sed  idem  falsissimum. 
Et  addendi  sunt  hi  Terentii  versus: 

Eun.  V.  696  taces?  Monstrum  hominis  non  dictwrus? 
Venit  — 

sic  habet  A  cum  rell.;  quis  igitur  etiam  mutabit: 

Andr.  v.  724  Quid  nam  incepturus?  ::  Accipe  a  me 
hunc  ocius, 

qua  in  scriptura  omnes  libri  consentiunt  neque  ullo 
modo  est  dubitandum;  Bembinum  quoque  es  omissurum 
fuisse  concludere  licet  ex  Ptiorm.  v.  550: 

Contemplamini  me  :;  Quam  6b  rem?  aut  quidnam 
facturus,  cedo? 

sic  enim  A  tradit,  et  qui  hunc  sequitur,  is  minime 
debet  scribere :  -u's ;  reliqui  autem  libri  habent  es  factu- 
rus,  et  si  omnino  es  poni  debcret,  non  aliter  collocandum 
esset,  quod  statim  docebimus.  Equidem  a  Bembini  fide 
mimine  recesserim  neque  magis  id  facio  Phorm.  v.  833 
Quidnam  nunc  facturus  Phaedria?  ubi  A  omisit  est,  re- 
liqui  libri  etiam  inter  se  dissentiunt  B:  quid  -r  D:  nc 
e  facturus. 

Neque  vero  iam  hausta  sunt  omnia  exempla,  sed 
statim  addiderim,  ubi  in  enuntiato  subordinato  es  omit- 
titur : 

Pers.  V.  397  Quin  tu  me  ducis,  si  quo  ductu/rus 
pater  ? 

Most.  V.  671  siquidem  tu  argentum  redditurus, 
tum  bona, 

si  redditurus  non  es,  non  emit  bona  (sc.  fide) 

sic  enim  A  tradit  secundum  Gepp.  Stud,  II,  78. 
R.  autem  scripsit  cum  BC  libris :  si  quidem  es  argentum 
redditurus. 

Ut  Capt.  V.  183 :  sed  si  venturus,  temperi,  omittitur 
es,  sic  apud  Ciceronem  invenimus  est  omissum  ad  fam. 
XIV,  14,  1  si  ille  modeste  venturus,  recte  in  praesentia 
domi  esse  potestis,  sin  homo  amens  diripiendam  urbam 
daturus  est,  vereor  ut  — ,  ad  quem  locum  infra  redibi- 
mus  coUatis  aliis  locis:  ad  Att.  VIII,  2,  4  et  VII,  6,  2. 
Apud  Ciceronem  quoque  fungitur  participium  futuri  mu- 
nere  modi  finitivi.  £x  Plautinis  fabulis  accedunt  haec 
exempla : 

Pers.  V.  146  Hoc  si  facturus,  face. 


•iidliUliliiiik. 

Epid.  V.  285    Ttm  tu  igitur,   si  quid  acturus,  age. 

Amph.  V.  320  Si  in  me  exerciturus ,  quaeso  in  pa- 
rietem  ut  primum  domes. 

Truc.  V.  150  Si  arationes  HaMturus,  qui  ara/ri  so- 
lent,  ad  pueros  ire  meliust. 

BC:  habituris,  sed  non  est,  quod  cum  Meursio  co- 
gitemus  de  verbo  hahiturio. 

Asin.  V.  612:  Hanc  quoi  daturus,  hanc  iube  petere. 

Videmus  igitur  tot  exempla  esse  similia  et  inter 
se  acerrime  defendentia,  ut  is,  qui  ea  in  unum  con- 
spectum  collata  viderit,  iam  non  audeat  ea  mutare.  Sed 
ut  hanc  rem  etiam  certius  absolvamus,  nunc  eos  locos 
inspiciamus,  quibus  es  traditum  est  apud  futuri  parti- 
cipium.    Atque  primum  quidem  K.  scribit  etiam 

Stich.  V.  633:  quid  capturu's  consili,  sed  B  habet: 
es  capturus,  quod  quoniam  locus  est  valde  corruptus 
non  cum  probabilitate  mutatur,  praesertim  cum  haec  col- 
locatio  verborum  sit  usitata,  ut  apparet  ex  Pseud.  v. 
751  Sed  quid  es  acturus?  Poen.  v.  305  Si  quidem  tu 
es  mecum  futurus.  Pseud.  v.  387  Cedo  iam  mihi,  quid 
es  facturus?  Bach.  v.  716  quid  nunc  es  facturus?  id 
mihi  dic.  Amph.  v.  393  Verum  utut  es  facturus,  hoc 
quidem  hercle  haut  reticebo  tamen,  ubi  minime  debebat 
Fleckeis.  transponere  es  facturus  eoque  scribere  facturu^s. 
Neque  magis  opus  est  mutare  Rud.  v.  469:  Etiam  es 
acceptura  urnam  hanc:  vhi  tu^s  gentium?  ubi  Fl.  haud 
recte:  acceptura^s  urnam?  Idem  Rud.  v.  467  uhi  tiVs? 
etiamne  hanc  urnam  es  dcceptura?  uMs?  collocationem 
verborum  rectissimani  mutavit  in:  acceptura^s.  Alia 
exempla  neque  ex  Plauti  neque  ex  Terentii  fabulis  mihi 
adnotavi:  De  Rud.  v.  181  autem  infra  agemus. 

Primum  igitur  si  iis  locis,  ubi  es  verbum  coniunctum 
est  cum  participio  es  ante  participium  ponitur,  non 
debebant  viri  docti  sibi  sumere  es  tot  aliis  exemplis  ex- 
cidisse  incuria  librariorum  post  participium.  Deinde 
multo  maiore  iure  quispiam  ausit  ea  pauca  exempla,  qui- 

bus  es  traditur,  secuDdum  illa  multo  plura,  ubi  omittitur, 
mutare.  Quod  fieri  versus  vetat.  Quae  cum  ita  sint 
remotissimum  est  et  alienissimum  ab  omni  sana  ratione, 
illa  exempla  quibus  participium  futuri  pro  modo  finitivo 
ponitur  omnia  mutare. 

Quoniam  nobis  propositum  erat  eos  primum  locos 
percensere,  quibus  interrogationes  exstant,  snpersunt  nunc 
pauca  exempla,  ubi  in  simplici  recta  dictione  es  omitti- 
tur  apud  perfectum  deponentis: 

Asin.  V.  25  quicquid  roges.  Ita  me  dbsUnate  ag- 
gressus. 

quem  versum  sic  recte  se  habere  nemo  negabit, 
qui  roeminerit  invenisse:  Haut.  v.  815  ita  meritus.  Andr. 
V.  205  ita  locutus,  quibus  simillimus  est 

Pseud.  V.  1130  Malum  quod  tibi  di  dabunt:  sic 
scelestus. 

et  statim  hic  adscribam,  quia  alio  loco  vix  oc- 
casio  erit, 

Hecyr.  v.  392:  Parturire  eam  nec  gravidam  esse 
ex  te,  solus  conscius,  ubi  Bentl.  et  Umpfenb.  nihil  mu- 
taverunt,  Fleckeis.  solus  scribit  consciu^s. 

Amph.  V.  407  Quin  quae  dixisti  modo,  omnia  emen- 
titus,  ubi  quae  persona  sit,  ex  dixisti  verbo  satis  ap- 
paret. 

Pompon.  frg.  90:  Sarculum  hinc  iUo  profectus,  iUinc 
rediisti  rutrum.  Si  Ribb.  dicit  in  adnotatione:  jpro- 
fectu^s*  olim  edidi,  nec  nunc  repudio,  id  partim  falso 
partim  recte  dictum  est,  nam  recte  sentit  profectus 
debere  esse  modum  finitivum  neque  pendere  a  re- 
diisti  verbo;  neque  vero,  quoniam  es  non  traditur,  de- 
siderandum  est.  Quod  hic  aliud  verbum  finitum  sequi- 
tur,  de  hac  re  iam  egimus  et  mihi  hic  in  mentem  venit 
loci  Ciceroniani  huc  maxime  facientis:  ad  Att.  VIU, 
2,  4  ego,  si  de  pace  agetur,  profecturus ;  si  de  beUo, 
videro.  — 

lam  accedainus  ad  jlerfecta  passivi: 

Mil.  V.  574:  Bene  memones:  Ita  facere  certumst\\ 
Satin  exoratus? 

invenimus  (p.  7)  saUn  sanus?  et  videmus  Phorm. 
V.  256  satin  omnia  ex  sentenUa?  Trin.  v,  1177  satine 
salvae? 

Stich.  V.  317  lam  tupiscator  factus? 

Trin.  v.  975  pos  tu  factus  Gharmides. 

quae  exempla  et  ideo  certa  sunt,  quod  tu  antecedit 
et  quod  apud  factus  verbum  sicut  apud  facturus  etiam 
aliae  personae  verbi  substantivi  omittuntur:  saepissime 
sunt:  Amph.  v.  469  omnes  scient,  quae  facta,  et  alia,  de 
quibus  infra.  Deinde  sum  omittitur  Epid.  v.  650  Quid 
ego  modo  Jiuic  frater  factus?  Est  facile  deest  Trin. 
V.  429,  127,  de  quibus  item  alio  loco  explicatius  erit 
agendum.  Denique  apud  perfectum  passivi  omnino  de- 
esse  posse  verbum  substantivum  certissimum  est:  Andr. 
V.  285  vos  semotae,  ubi  estis  omittitur;  Amph.  v.  217 
dispertiti  viri,  dispertiti  ordines;  Bach.  v.  937  ah  eo  haec 
sumpta;  Trin.  v.  426  mille  drachumarum  —  redditae; 
Adel.  V.  230  emptae  muMeres  Complures;  v.  792  para- 
tae  Ktes;  Phorm.  v.  133,  Andr.  v.  891.  Deinde  Poen. 
V.  219  Binae  singulis  quae  datae  nobis  ancillae  Adel. 
V.  331  in  quo  nostrae  spes  opesque  omnes  sitae,  ubi 
etiam  in  relativo  enuntiato  deest  sunt.  Quam  saepe  in 
Ciceronis  epistulis  haec  omissio  inveniatur,  melius  alio 
loco  ostendam,  sed  etiam  apud  Horatium  Sat.  II,  1  67 
legimus:  num  LaeUus  aut  qui  —  Ingenio  o/fensi  aut 
laeso  doluere  Metello?  Sine  sum  verbo  legimus  Andr. 
V.  247   quod  modis  contemptus,  spretus  *). 

Tertiae  singularis  personae,  quamquam  de  ea  infra 
fusius  agere  debemus,  non  facere  possum,  quin  iam  hic 
pauca  adferam  exempla;  nam  haec  defendent  illa  se- 
cundae  personae  et  iam  hic  ab  illis  defendentur.    Cic. 


1)  Ovid.  Trist.  II,  496  repertus  ego ;  Aen.  XI,  392  puUm  egof 

ad  Att.  VIII,  3,  4  non  ager  Picentis  amissus?  non  pa- 
tefactum  iter  ad  urhem?  IV,  18,  1  quomodo  ergo  dbso- 
lutus?  ad  Att.  XIV,  10,  1  at  ille  etiam  in  foro  combus- 
tus  laudatusque  miserabiliter ;  ad  fam  II,  3,  2  senatus 
vocatus  in  curiam;  ad  Att.  XII,  13,  1  fatale  nescio  quid 
tuae  virtuti  datum,  id  quod  saepe  iam  experti  sumus; 
X,  12,  3  res  in  posierum  dilata.  Quae  cum  ita  se  ha- 
beant,  nihil  dubitandum  est  de  talibus  Plautinis  versibus: 

Mil.  V.  907  Lepide  et  sapienter  commode  et  facete 
res  parata. 

Bach.  V.  373  Omnis  ad  perniciem  instructa  domus 
opime  atque  opipare:  ubi  R:  ^opiparesf,  nisi  instructasf 
scriptum  fuit,  ut  videamus,  quam  incerta  res  sit,  si  re- 
cedimus  a  fide  librorum. 

Poen.  V.  965  Numnam  in  balineis  drcumductm 
pallio? 

Curc.  V.  190  lam  huic  voluptati  hoc  adiunctum 
odium. 

Trin.  v.  706  Facile  palmam  hahes,  hic  victus,  vicit 
tua  comoedia. 

Ut  autem  hoc  loco  antecedit  hic,  sic  tu  Trin.  v.  975 
pos  tu  factus  Charmides.  Quae  orania  exempla  rectis- 
sime  nobis  a  libris  tradita  sunt,  neque  magis  vexandi  sunt 
illo  circulo  hi  versus: 

Pseud.  V,  631  Vae  tibi :  tu  inventus  vero,  meam  qui 
furcilles  fidem. 

Capt.  V.  564  Tu  enim  repertus,  Philocratem  qui 
superes  veriverbio  \\  Pol  ego  ut  rem  video,  tu  inventus, 
vera  vanitudine  Qui  convincas. 

Deinde  recte  traditur  in  Bembino  reliquisque  co- 
dicibus: 

Eun.  V.  286  Etiam  nunc  hic  stas  Parmeno?  eho, 
numnam  hic  relictus  custos,  lie  quis  —  quocum  cf.  Poen. 
V.  965  raodo  allatum. 

Caec.  Stat.  Frg.  36  Nam  nobis  quidem  novos  re- 
pertus  lovis  deus 

ubi  repertus  est  I*risc.  Reg;  est  suprascript.  Hall.  Babm.  m*; 
omiserunt  ceteri.  Cur  tandem  scribit  Ribb,  -w's?  Aut 
in  repertust  scriptura  est  acquiescendum ,  nam  potest 
esse  tertia  persona,  aut  est  cum  ceteris  libris  omitten- 
dum,  quia  postea  additum  videtur  etiam  in  aliis.  Et 
si  debet  esse  secunda  persona,  id  certo  ex  sententiarum 
connexu  apparebat;  -u^s  autem  formae,  quae  semper 
prima  arripitur,  hic  nuUum  exstat  vestigium. 

Priusquam  ad  enuntiata  subordinata  procedamus, 
restat  ut  de  iis  locis  agamus,  qui  exclamationem  quan- 
dam  redolent,  qui  item  omnes  mutantur,  quamvis  certi 
sint  et  supra  omnem  dubitationem  elati: 

Most.  V.  817:  Age  specta,  postes  quoiusmodi,  Quanta 
firmitate  facti  et  quanta  crassitudine,  ubi  nemo,  oflfenditur 
sunt  verbi  omissione,  neque  magis  debet  quisquam  oflfendi : 

Trin.  V.  536  en  nunc  hic,  quoius  est,  Ut  ad  incitas 
redactus!  (R.  ed.  pr.  incitast;  ed.  sec.  redactust:  neu- 
trum  rectc), 

Poen.  V.  139  Pol  ego  amico  dedi  cuidam  operam, 
dum  emit  unguenta.  ::   Ut  cito 

Haec  commentus!    Ecquid  te  pudet? 

ubi  Geppert.  quidem  scribit  commentust;  est  autem 
prorsus  supervacaneum  est  et  quaerere  debemus  utrum 
est  an  es  verbum  cogitatione  supplendum  sit.  Equidem 
propter  sequentia  verba  et  alia  similia  exempla  supple- 
verim  secundam  personam;  utique  est  enuntiatum  per- 
spicuum  cuivis  audienti.  Nos  debemus  hic  quoque  sen- 
tire  Latine,  non  anxie  cogitare  ea  ratione,  quam  nostra 
lingua  nobis  praebet.  IUa  similia,  de  quibus  dixi,  exem- 
pla  sunt: 

Mil.  V.  1227   Ut  tu  inclutus  apud  mulieres! 

qui  versus  rectissime  traditur  et  etiam  certior  est 
propter  antecedens  pronomen.    Et  vide  porro 

Men.  V.  815  lam  vero,  Menaechme  satis  iocatus: 
nunc  hanc  rem  gere.  ubi  viri  docti  mutant  in  -<m's, 
quamquam    debent    intactum    relinquere    Asin.    v.    648 

satis  locuU,  omisso  esUs  verbo.  Estne  autem  es  formae 
singularis  durior  omissio,  quam  esUs  pluralis?  Accedunt 
et  inter  se  defendunt: 

Men.  V.  177  eu,  expedite  fahidatus:  iam  ferio  foris; 
Pers.  V.  462  euge,  exornatus  basiUce;  v.  667  eu,  prae- 
datus  prdbe; 

Mil.  V.  285:  Edepol,  Sceledre,  homo  sectatus  nihiU 
nequam  hestiam! 

eodem  iure,  quo  ii,  qui  -m's  scripserunt,  es  verbum 
desideraverunt ,  quisquam  censere  potuerit  hic  est  exci- 
disse.  Nihil  autem  excidit :  sic  Latine  loquebantur ;  nam 
habemus  etiam 

Titin.  frg.  48  Edepol  hominis  ignavi  functus  officium. 

et  Haut.  v.  580   CUUpho,   haec  ego  praedpio  tibi? 

Hominis  frugi  et  temperantis  functus  officium. 

Sic  enim  A  habet  cum  BCDEFP;  quod  G  habet 
functust,  misera  coniectura  est.  Neque  vero  es  inseri 
debet,  nam  omissione  augetur  indignatio  dolorque,  quae 
hoc  versu  expressa  sunt  sicut  etiam 

Men.  V.  178  Mille  passuum  commoratus  cantharum! 

Aliud  exclamationis  genus  est,  si  adiectivum  sine 
es  verbo  ponitur.  Ut  enim  breviter  dicitur  Bach.  v. 
639  Nugae!  Trin.  v.  760  Gerrae!  Andr.  v.  224  Fabu- 
lae!  et  apud  Horat.  Sat.  I,  9,  28  Felices!  nunc  ego  resto; 
ut  legimus  Adel.  v.  403  mirum  Phorm.  v.  912  ridiculum 
Hec.  V.  424  odiosum,  atque  etiam  apud  Ciceronem  ad 
Att.  IX,  2",  1  suppUcandumigitur?  mtserMm  et  persaepe 
sic  gratum  ponitur,  velut  ad  Att.  XII,  30,  1  similiaque, 
ad  quae  postea  redibimus,  sic  invenimus 

Pers.  V.  285  At  non  sum  ita  ut  tu  gratiis.  ::  Con- 
fidens.  ::  Sum  hercle  vero,  ubi  quidem  nemo  adhuc  in- 
seruit  es  ita  ut  confiden^s  scriberet;  sed  hic  esse  confi- 
dens  idem  quod  confidens  es  luculentissime  apparet  ex 
verbis  sequentibus  sum  hercle  vero.  Illud  es  quamquam 
non  videmus,  tamen  inerat  sensui  Latino  in  confidens. 
Sin   autem   hoc  exemplum   integrum  relinquere    debent 

Tiri  docti,  quae  est  ea  constantia,  qua  mutent  illo  cir- 
culo  haec  exempla?: 

Bach.  V.  93  Tuus  sum,  tibi  dedo  operam  ::  Lepidus, 
nunc  ego  facere  te  hoc  volo:  R.  lepidu's,  qui  verba 
secundum   C  codicem  scribit,  B  autem    habet   lepidus 

es,  es 

nunc  D  lepidus  nunc,  ubi  es  additum  est  ab  aliquo, 
qui  ignarus  esset  huius  usus  linguae  Latinae,  et  ut  in 
B  coUocatur  verbum ,  adversatur  versui.  Hic  nos  De- 
curtatum  sequi  debere  apparet  etiam  ex  his: 

Poen.  V.  904  wiMl  est  nisi  dum  calet  hoc  agitur.  :: 
Lepidu^,  cum  mones. 

Pseud.  V.  249  Nimis  superhe  ::  Nimis  molestus  :: 
Reprehende. 

Epid.  V.  551  Ubi  te  visitavi?  ::  Inigue  iniurius  :: 
Quid  iam? 

Mil.  V.  948  —  sed  ne  et  istam  amittam  et  haec 
mutet  fideni.  Vide  modo.  ::  Vah  delicatus;  quae  te  tam- 
quam  oculos  amet. 

Most.  V.  946  Puere,  nimium  delicatus. 

Pers.  V.  220  MakCs.  ::  Scelestus.  ::  Decet  me. 

Men.  V.  921  Quid  ego  dixi?  ::  Insanus,  inquam  :: 
Egone?  ::  Tu  istic. 

sequens  interrogatio  egone?  fortasse  indicare  potest 
non  dictum  esse  antea  insanu^s  es. 

Rectissime  se  habet  Truc.  v.  746  Stultu^.  Schoell. 
autem  stultu^s  scribit  comparato  versu  730:  Stultus  es, 
qui  facta  infecta  facere  verhis  postules,  qui  minime  com- 
parari  debet,  nam  hic  quidem  es  traditur  neque  propter 
versum  deesse  potest;  deinde  hic  non  habemus  breviter 
dictum  simile  exclamationi.  Potuisse  autem  Plautum 
versu  aliter  formato  scribere  stultus,  qui  postules  apparet 
maxime  ex 

Adel.  V.  852  Derides  ?  Fortunatus,  qui  isto  animo  sies. 

Sic  enim  A  habet  cum  rell.,  et  id  retinent  Bentl. 
et  Umpfenb.;  Fleckeis.  autem  scribit  -w's,-  Spengel.  dubi- 

tat.  Prorsua  similequidquam  invenimus  Phorm.  v.  170 
Beatus  animus,  gui  modeste  istaec  ferat,  de  quo  versu 
nemo  dubitat,  et  eadem  conformatio  dictionis  nobis  oc- 
currit  Mil.  v.  443  Immo  ecastor  stulta  multum,  quae 
vobiscum  fabuler;  alia  similia  velut  ego  stuUior,  qui  isU 
credam  iam  attulimus  pg.  9.  Neque  vero  silentio  prae- 
terierim  Pers.  v.  261  Stultus,  qui  hoc  mi  daret  ar- 
gentum  ^ ). 

Verum  nunc  redeamus  ad  enuntiata  exclamativa  et 
adiungenda  sunt: 

Phorm.  V.  324  0  vir  fortis  atque  amicus:  sic  habet 
A  cum  rell.  neque  Bentl.  recessit  a  libronim  fide,  sed 
Fleckeis.  et  Umpfenb.  frustra:  amicu's;  Donat.  adnotat: 
nominativum  pro  vocaUvo  posuit.  Neque  magis  es  desi- 
derari  debet 

Adel.  V.  961  0  noster  Demea,  edepol  vir  honus: 
etiam  in  A  reliquum  est  fbojnus  et  C^FP  recte  omit- 
tunt  es. 

Atque  nunc  addo  ea  similia  exempla,  ubi  nomina- 
tivus  cum  imperativo  coniungitur,  velut 

Capt.  V.  864  Ahi  stultus,  sero,  post  tempus  venis, 
quod   ne  Fleckeis.  quidem   mutat;   Brix.   autem  et 
Mueller.  Pros.  p.  290  Adnot.  stultu's:  Ussing.:  nomina- 
tivus  pro  vocativo  ut  Asin.  v.  657    Da  meus  ocellus,  mea 
rosa,  mi  anime,  mea  voluptas^  cfr.   686    Mi  Libane, 
ocellus  aureus\    Sed  multo  magis  huc  p^tineot: 
Epid.  V.  652  stultus,  tace  Goetz:  -<wV.     -i  -     .i 
Curc.  V.  196  maZe  mi  morigerus,  tace  Goetz:  -geru^s 
Neque  ita  diversus  est  versus  Pseud.  208,  si  B  co- 
dicem  sequimur:  —  vah  tace,  ::  Quid  est? 


1)  Prop.  IV,  2,  15  FortuncUa,  meo  si  qua  es  celebreUa  Itbello ;  II, 
34,  71  /eltx,  qui  vifes  pomis  mercaria  amores ;  I,  12,  16  /elix,  qui  po- 
tuit  praesenti  flere  puellae.  Tib.  II,  1,  79  ah  miseri,  quos  hic  graviter 
deus  urget,  at  Hle  felix,  cui  placidus  leniter  adfiat  Amor ;  I,  10,  63  gttor 
ter  ille  beatus,  quo  tenera  irato  fiere  puella  potest;  ^"' 

male  morigerus.  male  facis  mihi ,  quom  sermonihuic 
ohsonas. 

A  habet:  Tace  Quid  est.  Male  facis  mihi,  quo;  R.  Vah 
male  morigeru^s  frustra  scripsit,  nam  hic  haberemus  idem, 
quod  Mil.  v.  984  vah,  delicatus.  In  veteris  autem  scrip- 
tura  male  morigerus  verba  nimine  a  tace  imperativo 
disiunguntur  interiecta  interrogatione  quid  est,  nam  hic 
habemus  homines  coUoquentes  inter  se. 

Truc.  V.  912  mitte  ms,  inquam,  odiosus  Schoell.   -u^s^ 

Mil.  V.  1409  Loquere,   nondum  nihili  faetus; 

quod  R.  scripsit  dum  non  nihili  factu^s  haud  opus 
est ;  et  ne  sic  quidem  factu^s.  scribatur  necesse  sit.  Ne- 
que  alienum  est  commemorare  Caec.  Stat.  frg.  34: 

lam  me  adeo  manta,  iam  hoc  vide,  caecus;  animum 
adventus  angit.  Ribb.  falso:  vide:  caecu^s,  nam  es  ver- 
bum  neque  hoc  loco  neque  illis  superioribus  desiderandum 
est  et  removendus  procul  ille  circulus. 

Nunc  transeamus  ad  enuntiata  subordinata  et  in- 
cipiamus  a  relativis: 

Men.  V.  291 :  Nam  equidem  insanum  esse  te  certo  scio, 

Qui  mihi  molestus  homini  ignoto  quisquis  es. 

Vix  quisquam  hic  verba  coniunxerit  sie:  qui  mihi 
molestus  es  quisquis,  sed  potius  apud  molestus  omittitur 
es;  quam  ob  rem  ii,  qui  omitti  non  posse  sibi  persuase- 
rint,  scribunt  moleslu^s.  Mihi  quidem  hoc  genus  enun- 
tiatorum  non  ita  diversum  esse  videatur  ab  illo  tu  mihi 
molestus  ubi  certe  es  omittitur,  nam  qui  hic  est  nostrum 
der  du.    Et  vide  quot  huius  generis  exstent  exempia: 

Mil.  v.  825  Eho  tu  sceleste,  qui  illi  supromus,  eho. 

Men.  V.  922  Tu  istic,  qui  mihi  Etiam  me  iunctis 
quadrigis  minitatus  prosternere. 

Mil.  V.  472  Edepol  ne  tu  tibi  malam  rem  repperisU, 

—  Quid  iam  ?  : :  qui  hanc  attingere  ausus  mulierem 

ubi  apud  ausus  perfectum  deesse  es  verbum  minime 
miramjur ' ). 

1)  Ovid.  Trist.  V,  4,   25  te  qui  comitatm  Oresten. 

Pacuv.  frg.  260  nirhis  paene  animo  es  MoUi,  qui 
consuetus  in  armis  Aevom  agere,  ubi  non  tacendum  est 
iam  Muellerum  Pros.  pg.  292  dixisse:  Bie  Beziehung 
auf  die  eweite  Person  ist  im  vorhergehenden  Verse  deut- 
lich  und  in  solchen  Fdllen  wird  hei  Plautus  auch  in 
Belativsdtzen  das  Hilfsverbum  ausgelassen,  quam  sen- 
tentiam  neque  alii  adhibuerunt  neque  Mueller.  ipse  ea 
usus  est.    Minime  igitur  mutandus  est: 

Curc.  V.  62  ubi  tu^s,  qui  me  convadatus  Veneris 
vadimoniis. 

Quoniam  autem  haec  exempla  omnia  mutaverunt 
viri  docti,  ad  ea  defendenda  nunc  alios  locos  afferam, 
quibus  eadem  condicione  aliae  formae  verbi  substantivi 
omittuntur:  Stich.  v.  649  Salvete  Athenae,  quae  nutrices 
Graeciae,  ubi  estis  omittitur;  Trin.  v.  393  Verum  meliora 
sunt  quam  quae  deterruma  —  1049  iUis,  Qui  nil  meriti. 

Est  autem  omittitur  a  Cicerone  ad  Att.  XV,  40,  1  sed 
ne  is  quidem,  qui  omnium  flagitiorum  auctor,  hene  de 
nostro  VII,  3,  2  sed  ne  duhitaris,  quin,  quod  honestius, 
id  mihi  futurum  sit  antiquiu^  XII,  38,  3  sive  hanc  aher- 
rationem  a  dolore  delegerim,  quae  liheralissima  doctoque 
homine  dignissima,  laudari  me  etiam  oportere.  Hor.  Sat. 
I,  5,  45  Proxima  Campano  quae  villula,  tectum  prae- 
huit;  I,  4,  51  ehrius  et,  magnum  quod  dedecus,  amhulet 
ante  noctem;  I,  6,  83  Pudicum,  qui  primus  virtuUs  ho- 
nor,  servahit;  atque  etiam  II,  3,  144  Pauper  Opimius 
Qui  Veientanum  festis  potare  diehus  Campana  solitus 
trulla  vappamque  profestis,  Quondam  lethargo  grandi 
est  oppressus. 

Quae  cum  ita  sint  minime  dubitari  debet,  quin  illo 
Men.  versu:  qui  mihi  molestus  homini  ignoto  quisquis  es 
recte  omittatur  es  m  relativo  enuntiato  qui  molestus;  et 
coniungenda  sunt  verba  quisquis  es.  Sed.  Men.  versum 
990  habet  Vetus  codex  hunc: 

Mittite  istunc  ::  Ohsecro  te  quisquis  operam  mihi 
ut  des, 


iVflilH^)!"-' 


—    35    ~ 

cui  versui  deest  syllaba;  itaque  ut  versus  plenus 
evaderet,  scripsit  Camerarius:  quisquis  operam  ut  des 
mihi  et  redditit  versum  sanum  atque  elegantiorem,  sed 
estne  verborum  structura  sana?  Ritschelio  non  videbatur 
esse;  qua  de  causa  scripsit  quisqui^s,  quod  putat  idem 
esse  quod  quisquis  es.  Et  Vahlenus  illud  Camerarii  pro- 
positum  ita  probavit,  ut  in  textum  reciperet ;  neque  vero 
cum  Ritschelio  scripsit  quisqui^s.  Itaque  aut  coniungit 
ut  des  quisquis,  quod  vix  facere  potest,  aut  censendum 
est,  es  apud  quisquis  omitti  posse.  Sed  ne  hoc  quidem 
concedendum  est,  hoc  esset  unicum  exemplum;  nam  vide 
cetera:  Men.  v.  1004  At  tiM  di  semper  adulescens,  quis- 
quis  es,  faciant  hene,  Rud.  v.  628  Te  optestor  senex, 
quisquis  es:  Quin  tu  — ;  v.  944  lam  quisquis  es  me 
odio  enicas;  1146  TiM  deos  iratos  esse  oportet,  quisquis 
es;  Pseud.  v.  1141  Quiquis  es,  adulescens  operam  fac 
compendi  quaerere.  Poen.  v.  1028  Et  tu  edepol  quis- 
quis  es  \\  quaeso,  dic  atque  impera.  Rud.  v.  108  tibi  qui- 
dem  hercle,  quisquis  es,  magnum  malum.  Mil.  v.  427 
Quis  ego  sum  igitur,  si  hunc  ignoras?  ::  Mihi  odiosus, 
quisquis  es  Et  tu  et  hic^)',  ubi  aut  coniungenda  sunt 
verba:  mihi  odiosus  et  tu  et  hic,  id  quod  praefero,  quia 
sic  facillime  es  omittitur,  aut  post  es  distinguendum,  ne- 
que  minus  facilc  tum  deest  es  in  responsione. 

Ex  his  autem  exemplis  apparet  es  semper  poni  post 
quisquis  et  semper  plenam  syllabam  esse,  sine  qua  ver- 
sus  mancus  sit,  nusquam  inveniri  talem  applicationem 
qualis  statuenda  esset  Men.  v.  990.  Huic  versui  quid 
igitur  faciemus?  Res  autem  est  apertissima,  nam  id 
quod  vehementer  desideramus,  es  post  quisquis  inveni- 
tur  in  Decurtato,  cuius  testimonio  si  utimur  habemus 
hunc  versum: 

Mittite  istunc  : :  Obsecro  te  quisquis  es  operdm  mihi 
ut  des 


1)  Verg.  ecl.  3,  109  et  vitvla  tu  dignua  et  hic. 

3* 

Versus  plenus  est,  sententia  saua.  Unus  tantum 
restat  scrupulus,  quem  nobis  versus  ultimus  pes  infigere 
debet.  Quod  impedimentum  non  removere  possumus 
nisi  alia  audaci  transpositione  (velut  obsecro  te  mihi  ut 
des  operam  quisquis  es  vel  dbsecro  te  operam  ut  mihi 
des  quisquis  es)  aut  nihil  aliud  reliquum  est  quam  ut 
statuamus  Plautum  sibi  hoc  loco  indulsisse.  Utique  es 
verbum  deesse  nequit  neque  cum  Ritschelio  contra  tra- 
ditam  lectionem  et  scripturam  scribere  debemus  quis- 
qui's;  nam  es  in  hac  coniunctione  esse  plenam  sylla- 
bam  sat  multis  ostendi  exemplis  et  talis  coalitionis  adhuc 
ubi  ullum  est  vestigium?  Neque  Terentius  aliud  habet 
atque  quisquis  es,  sed  hic  unum  satis  memorabilem  lo- 
cum  commemoro: 

Adel.  V.  394:  Tu  quanfusquantus  nil  nisi  sapien- 
tia  es 

sic  habent  omnes  libri,  Priscian,  Donat.  neque  Bentl. 
quidquam  mutavit,  sed  Fleckeis.  et  Umpfenb.  hic  quo- 
que  scripserunt  quantusquantu^s.  Nihil  autem  mutan- 
dum  est,  nam  cum  tu  pronomine  illud  vocabulum  arte 
coniunctum  est  et  magis  excusatur  omissio  sequenti  es 
verbo:  Du  hist  wie  gross  auch  immer  nichts  als  Weis- 
heit.  Neque  vero  nos  dicere  possumus:  ich  beschwore 
dich  wer  auch  immer,  si  mihi  licet  id  in  comparationem 
vocare.  Sane  interest  aliquantum  inter  tu  quantusquan- 
tus,  ubi  habemus  quasi  appositionem ,   et  te  quisquis^). 

Capt.  V.  928  Fecisti  ut  tibi  nunquam  referre  gratiam 
possim  satis, 

Proinde  ut  tu  promeritus  de  me  et  filio, 

ubi  deesse  posse  es  iam  supra  ostendimus,  cum  de 
meritus  perfecto  ageremus  (p.  22)  Item  supra  iam  allata 
sunt  exempla:  habeas  ut  nanctus  (p.  17.)  Defenditur 
igitur 


1)  cf.  Prop.  IV,  21,   15  Bomanae  turrea  et  voa  valeatis  amici,  qualia- 
eunque  mihi  tuque  pueUa  vale. 

Stich.  V.  759  Si  hoc  eduxeris  proinde  ut  consuetus 
antehac. 

hic  quidem  tu  non  adest,  sed  ex  verbo  eduxeris  fa- 
cile,  quae  persona  sit,  intellegitur.  R.  qui  in  textu  babet 
consuetu^s  adnotat:  fortasse  sic  scripsit  poeta:  ^si  hoc 
eduxis,  proinde  ut  es  consuetus  antehac'  (vel  jut  ante- 
hac  es  consuetus') ;  sed  propter  es  omissum  nihil  mutan- 
dum  est  et  iam  vidimus  supra  qui  consuetus  a  Muellero 
defensum.    Deinde  invenimus: 

Capt.  V.  861   facile  patior  ::  Credo  consuetus  puer 

editores:  consuetu^s  et  praeterea  semel  tantum  apud 
Plautum  inveni  consuetus  Asin.  v.  703  Asta  igitur  ut 
consuetus  es  puer  olim,  ubi  es  syllaba  versui  neces- 
saria  est.  Quod  exemplum  nuUa  condicione  nos  cogere 
debet  illa  superiora  firmissima  mutare.  Praeterea  in- 
venimus 

Merc.  v.  371  Per  mare  ut  vectus  nunc  oculi  terram 
mirantur  tui:  et  quid  attinet  quod  semel  legimus  Bach. 
V.  106  nam  ut  in  navi  vecta^s  credo  timida  es,  ubi  opus 
fuit  poetae  scribere  vecta  es,  nam  vecta  participium  unus- 
quisque  ex  audientibus  coniunxisset  cum  credo  verbo, 

lam  nobis  agendum  est  de  iis  enuntiatis  relativis, 
in  quibus  pronomen  relativum  positum  est  pro  obiecto 
ita  ut  durior  nobis  videatur  esse  omissio.  Qui  autem 
arbitrantur  fieri  non  posse  ut  in  tali  enuntiato  esse  ver- 
bum  omittatur,  ii  videant  primum  Rud.  v.  690  signum 
in  fano  hic  intus  \\  Veneris,  guod  amplexae  modo  unde 
ahreptae  per  vim  miserae  et  meminerint  illius,  quem 
iam  attulimus,  Asin.  versus  271:  hanc  quidem,  quam 
nactus  praedam,  cum  illis  partiam,  ubi  videmus  sumus 
et  sum  formas  omissas  esse  pronominibus  personalibus 
non  positis.  Attamen  de  his  exemplis  nemo  dubita- 
tionem  movit  ullam.  Atque  iam  adscripsimus  Nov.  frg. 
62:  quia  enim  ad  os  fers  quicquid  nanctus.  Quae  cum 
ita  sint,  nihil  iam  dubitabimus  de 

Men.  V.  1086  Mira  memoras:  utinam  efficere,  quod 
pollicitus,  possies, 

ubi  quae  persona  sit,  ex  possies  satis  apparet,  et  cf. 

Men.  V.  309  Nummum  illum  quem  mihi  dudum  pol- 
licitus  dare,  —  — 

lubeas,  si  sapias,  porculum  adferri  tibi 

atque  Haut.  v.  823  —  iam  argentum  ad  eam  de- 
feres,  Quod  ei  poUicittts : 

sic  tradit  A  rectissime;  reliqui  autem  libri;  ei  es  pol- 
licitus,  quos  Bentl.  sequitur;  sed  Fleckeis.  et  Umpfenb.: 
ei  poUicitu^s,  qua  tandem  ratione?  Nam  hi  aut  ut  Bentl. 
debebant  scribere,  aut  si  Bembinum  sequi  volebant,  omit- 
tere  illum  circulum,  cuius  ideo  nullum  vestigium  est, 
quod  es  non  sequitur  perfectum  poUicitus.  Hic  videmus 
lucide,  quam  sine  iure  ille  circulus  adreptus  sit  ut  reme- 
dium  unum  atque  primarium.  Nam  si  es  deesse  nequi- 
ret,  deberet  id  poni  post  ei  cum  reliquis  libris,  quia  haec 
apud  Terentium  inveui  exempla :  Hec.  v.  786  quod  mihi 
es  poUicita  tute  ut  serves  Haut.  v.  329  Tum  quod  iUi 
argentum  es  poUicitus  eadem  hac  inveniam  via,  atque  hic 
quidem  necesse  erat  es  poneretur,  quia  eo  omisso  con- 
iungi  debebat  participium  cum  invenio  verbo,  et  sum 
verbum  suppleri.  Si  igitur  omnino  es  verbum  illo  Haut. 
versu  823  poni  deberet,  non  facere  possemus,  quin  reli- 
quos  libros  sequeremur  et  statueremus  in  A  es  post  ei 
excidisse. 

Vides,  quam  falso  viri  docti  sibi  persuaserint  hic  et 
aliis  locis  post  -us  terminationem  excidisse  es.  Minime 
autem  cogimur  de  Bembini  fide  dubitare:  nam  praemisi- 
raus  alia  exempla  omissi  es  verbi  simillima  et  iam 
alterum  habuimus  exemplum  (p.  24),  Phorm.  550  ubi 
reliqui  libri  tradunt  quidnam  es  facturus,  A  quidnam 
facturus.  Ibi  quoque  illa  verborum  collocatio  est  rectis- 
sima,  sed  etiam  ibi  Bembini  lectiouem  retinuimus  ut  vere 
Terentianam.  Et  accedunt  secundae  personae  omissae 
haec  exempla: 

Aul.  V.  763  Aulcm  auri,  inquam,  te  reposco,  quam 
tu  eonfessus  mihi 

Te  abstuKsse  — ,  ubi  tu  pronomine  etiam  magis  ex- 
cusatur  omissio, 

Trin.  v.  969  Quod  ego  dem  aurum  tibi?  ::  Quod 
te  a  me  accepisse  fassus  ' ) 

Atgue  ut  hoc  loco  agamus  de 

Trin.  982  Aurum  redde  —  ::  Dormitas  senex  —  :: 

Fassus  Cha/rmidem  dedisse  aurum  tibi, 

sic  equidem  distinxerim,  ut  fassus  verbum  magis 
cum  imperativo  redde  cohaereat  et  ut  nos  similem  con- 
formationem  nanciscamur  ei  quam  invenimus  p.  82  in 
aM  stultus  et  in  eius  modi  enuntiatis:  Mil.  v.  1409 
Loquere,  nondum  nihili  factus. 

Fassus  perfecti  unum  tandummodo  exemplum  prae- 
ter  superiora  occurrit :  Truc.  v.  792  NU  moror  praeterea : 
satis  es  fassa,  ubi  syllaba  est  versui  necessaria  et  es  po- 
situm  ante  participium.    Restant  ut  hic  commemorentur 

Mil.  V.  232  At  tu  imperti  amice  me  qv^od  commen- 
tus  ::  Tace.  lam  supra  invenimus  (p.  29)  ut  cito  com- 
mentus. 

Quod  attinet  Asin.  versum  39  teque  ohsecro  hercle,  ut 
qime  locutus  despuas, 

iam  egimus  explicatius  de  verbi  substantivi  apud 
locutus  perfectum  omissione  p.  15  sequ. 

Eun.  V.  651  in  hinc  quo  dignus  cum  donis  tuis? 

c 

non  est  cur  a  fide  Bembini:  dignus  tum  (corr.  A^) 
recedamus ;  nam,  quae  persona  sit,  ex  verbo  antecedente 
perspicitur  atque  omissio  apta  est  interrogationi  plenae 
indignationis.    Atque  iam  addiderim 

Pseud.  V.  271:  Di  te  deaeque  ament  —  Vel  si 
dignus  alio  pacto,  neque  ament  — 

post  si  coniunctionem  autem  omitti  posse  es  iam 


1)  Aen.  y,  192  nunc  illas  promite  viret,  nunc  animoa,  gwbus  in  Qae- 
tuli»  Syrtibus  usi  (sc.  etti»). 

apparuit  p.  24  et  infra  ostendemus  accurratius.    Fortasse 
huc  pertinet 

Afran.  frg.  363:  eius  te  suscitat  Imago,  cuius  effi- 
gies,  quo  gnatus  patre 

Ribb.  inutilitet-:  gnatu^s 

Titin.  fr.  28  Terra  istaec  est,  non  aqua,  uhi  tu  soU- 
tus  argutarier; 

quatenus  apud  solitus  perfectum  omittatur  verbum 
substantivum ,  nobis  paulo  infra  docendum  est;  hic  eo 
minus  dubitari  debet,  quod  tu  antecedit. 

Curc.  V.  102  uhi  tu  profusus,  ibi  me  pervelim  se- 
pultam,  neque  magis  desideratur  verbum  et  si  alio  loco, 
hoc  excusatur  omissio  Ttad^u  anus  ebriosae. 

Mil.  V.  412  quod   tu   hodie  hic  verheratus  aut  quod 
verherdbere 
item   certum  est  exemplum  et  quid  dubitandum  de 

Merc.  V,  751  Quid  ais  tu?  etiamne  haec  illi  tihi 

lusserunt  ferri,  quos  inter  iudex  datus? 

aut  de  Amph.  v.  779  Tu  qui  —  infitiare,  Estne 
haec  patera,  qua  donatus  illi? 

ubi  tu  pronomine  praemisso,  quae  persona  sit,  lucu- 
lentum  est. 

Nunc  sequantur  ii  versus,  quibus  continetur  enuntia- 
tum  a  coniunctione  incipiens.  Atque  post  postquam 
omitti  verbum  substantivum  nobis  ostendunt:  Curc.  v.  354 
Postquam  cenati  atque  adpoti,  talos  poscit  in  manus, 
ubi  sumus  omittitur;  Amph.  v.  1127  postquam  pueros 
conspicati  pergunt  ad  cunas  citi  ^);  v.  481  Alter  decumo 
post  mense  nascetur  puer  Qu^m  seminatus,  alter  mense 
septumo,  qua  in  scriptura  libri  consentiunt;  neque  dubi- 
tandum  est  de  Asin.  v.  350  Quoniam  ille  elocutus  haec- 
sic  ::  Quid  tum,  ubi  non  opus  est  cum  CTssingio  scri- 
bere  haec  est  neque  cum  Fleckeiseno  elocutust,  praeser- 


l)  Verg.  Aen.  XI,  2^%  postquam  irUrogressi  et  coram  data  copia  fandi, 
Munera  praeferimus ;  V,  362  poet  ubi  confecti  cursus  et  dona  peregit. 


i 

tim  cum  supra  (p.  15)  non  pauca  attuleiimus  exempla,' 
quibus  apud  lociitus  perfectum  deesse  posse  diversas 
verbi  substantivi  personas  apparet.  Et  hoc  loco  ille  an- 
tecedit.    Quae  cum  ita  sint,  quid  mirum,  si  legimus: 

Pseud.  V.  396  quid  nunc  acturus,  postqu,am  erili  filio 

Largitus  dictis  dapsilis  lubentias? 

et  Titin.  frg.  39  Postquam  factus  mariius,  hac  domo 
aifjhorres, 

minime  opus  est  scribere  factu^s.    Et  recte  se  habet 

Amph.  V.  1137  Tu  gravidam  item  fecisti,  quom  in 
exercitum  Profectus 

Rud.  V.  847  quom  ad  me  profectus  ire;  FI.:  -tu^s  ires, 

Sext.  Turp.  frg.  209  Cum  interea  nil  quicquam  a 
me  adeptus  prasmi  nec  fructus  tuae 

Benignitatis  atque  dbsequii  — ,  ubi  libri  falso  ad- 
dunt  est;  u^s  formae  utique  hic  est  nullum  vestigium. 

Rud.  V.  1 234  isto  tu^s  pauper,  quom  nimis  sancte  pius. 

Et  ut  snpra  iam  vidimus  recte  traditum  esse 

Epid.  V.  596  Quid  oh  eam  rem  istanc  emisti,  quia 
tuam  gnatam  ratus? 

sic  Trin.  v.  1165  Quid  ego  feci?  ::  Meum  corrumpi 
quia  perpessus  filiam. 

neque  Amph.  v.  .S79  Quia  vaniloquos ,  vapuldbis 
aliter  se  habet ,  quam  ad.  ^tt  I,  24,  6  ille  alter  uno 
vitio  minus  vitiosus,  quod  iners,  quod  somni  plenus,  quod 
imperitus,  quod  aTTQaxvoratng ;  sed  voluntate  ita  yiayvi- 
Trjg,  ut  odisse  coeperit. 

Mil.  V.  322  Mirum  lolio  viciitare  te  tam  vili  tritico 
Quid  iam?  ::  quia  luscitiosus.  ::  Verbero,  edepol  tu 
quidem 

Caecus,  non  luscitiosu^ 

Pseud.  V.  244  Redi  et  respice  ad  nos:  tametsi  oc- 
cupatu^,  Moramur,  mane. 

sic  ego  distinxerim,  ut  occupatus  magis  pertineat 
ad  mane  imperativum,  ut  hic  quoque  locus  illius  generis 
sit,  cuius  multa  attulimus  exempla  p.  32.  sq. 

Post  si  coDiuDctioDem  deesse  posse  verbum  iam 
osteDdimus  exemplis  (p.  24),  sed  qui  Dondum  de  hac  re 
sibi  persuaseriDt,  ii  certo  his  locis  conviDceotur :  Cic.  ad 
Att.  XIV,  5,  2  sed  vides  magistratus,  si  quidem  iUi  ma- 
gistratus ;  ad  fara.  X,  26,  2  aut  si  iam  confecta ;  —  XII, 
10,  2  sin  quid  forte  titubatum;  Hor.  epist.  II,  2,  100  si 
plus  apposcere  visus,  fit  Mimnermus  Rud.  v.  1075  Si 
ille  te  comprimere  solitus,  hic  nos  noster  non  solet  Hec. 
v.  780  Sin  autem  ob  eam  rem  iratus  gnatus  (A).  Itaque 
nihil  mutaudum  est 

Epid.  v.  630  Si  quidem  istius  gratia  Id  remoratus 
nimium  advenisti  cito 

et  Pseud.  versum  271  vel  si  dignus  alio  pacto  iam 
attulimus. 

Quae  cum  ita,  siot  Merc.  v.  726  ne  tum  quidem 
desideraremus  es,  si  cum  Ritschelio  scriberemus  si  in- 
noxius  audacter  quamvis  dicito.  Sed  traditur  scio  in- 
noxius,  quam  lectionem  recte  retiDuisse  mihi  videtur 
Ussing.,  qui  totum  illum  locum  sic  conformavit:  Dor: 
Dictum  oportuit 

Ly :  Non  possum ,  ita  instas :  urges  quasi  pro  noxio 

Dor:   Scio:  innoxius  Ly:  Audacter   quamvis  dicito 

Dor:  Dic  igitur 

De  Men.  v.  293  Seu  tu  Cylindrus  seu  Coriend/rus, 
perieris 

eo  minus  dubito,  quod    tu    antecedit. 

Merc.  V.  630  de  istac  re  tu  argutus  es,  ut  par  pari 
respondeas 

Ad  mandata  claudus,  caecus,  mutus,  mancus,  debilis 

es  verbum  in  altero  versu  ad  perspicuitatem  sen- 
tentiae  minime  desideratur:  R.  frustra:  claudu^s 

Pseud.  V.  1050  Atque  edepol  quamquam  nequam 
homo  recte  mones :  sic  A  habere  videtur,  cum  ceteri  prae- 
beant  homo  es,  et  Ambrosiani  lectio  defenditur  illo  supra 
allato  exemplo:  tametsi  occupatus  mane.  Epid.  v.  96 
nequam  homo  es,  Epidice  huc  nihil  facit. 

Neque  vero  silentio  praeteream  alium  locum,  quo 
editores  falso  addiderint  es  verbum: 

Truc.  V.  929  Quamquam  es  hella,  malo  tuo,  nisi 
nunc  ego  aliqui  gaudeo. 

Hic  Schoell.  scribit  Acidalium  secutus  malo  tuo  es, 
sed  vereor,  ut  verbum  addendum  sit;  nam  cf.  A.sin.  v. 
471:  Malo  hercle  iam  magno  tuo,  ni  isti  nec  recte  dicis 
et  Cas.  IV,  4,  6  Malo  maxumo  suo  hercle  ilico,  ubi 
tantilVum  peccassit.  Itaque  ut  hic  Casinae  versus  est: 
es  ist  sein  grosstes  Ungluch,  sobald  er,  sic  ille  Truculenti 
locus  significat  wenn  du  auch  schon  Mst,  es  ist  dein 
Ungliick,  wenn  ich  — .  Schoellii  autem  scrlptura  prorsus 
falsam   praebet  sententiam  et  minime  es  addendura  est. 

Nondum  commemoravi  Ussingium  scripsisse  amicu's: 

Most.  v.  980  Vera  cantas  ::  Vana  vellem  ::  Patris 
amicus  videlicet, 

ubi  magis  est  quam  es  supplendum  est. 

Haec  sunt  exempla  (fere  centum  septuaginta) ,  ubi 
viri  docti  es  post  verbum  in  -us  terminans  excidisse 
sibi  persuaserunt  atque  censuerunt  restitui  debere  et  id 
fieri  posse,  eo  quod  scriberetur  -m's,  nam  us  et  es  sylla- 
bas  in  unam  coaluisse.  Ut  iam  de  hac  re  decernamus, 
videamus  nunc  ea  exempla,  quibus  es  illud  quidem  tra- 
ditur  post  -us,  sed  ita,  ut  versus  hac  plena  syllaba  carere 
nequeat:  Sunt  autem  Plautina  haec:  Capt.  v.  412  Quom 
apud  hunc  confessus  es  et  genus  et  divitias ;  Asin.  v.  703 
Asta  igitur  ut  consuetus  es  puer  oUm;  Curc.  v.  585 
Miles  pulcre  centuriatus  es  expuncto  in  manipulo ;  Epid. 
V.  82  Nisi  quid  tibi  in  tete  auxilist,  absumptus  es ;  Aul. 
V.  653  Insanis;  perscruiatus  es  Tuo  arbitratu  Rud.  v. 
142  tu  huc  vocatus  es  ad  prandium;  Trin.  v.  715  Sin 
aliter  animatus  es,  bene  quod  agis;  Mil.  v.  508  insimu- 
lare  ausus  es;  Amph.  v.  902  nisi  etiam  hoc  falso  dici 
insimulaturus  es;  Bach.  v.  73  malacissandus  es;  Most. 
V.  495  Interdum  inepte  stultus  es;  Epid.  v.  106  Praeter 
aetatem  et  virtutem  stultus  es;   Pseud.  v.  261  stultus  es 

rem  actam  agis;  Merc.  v.  934  stuUits  es:  noli  istuc, 
qu,aeso,  dicere;  Bach.  v.  464  Tace,  Stultus  es;  qui  illi 
male  aegre  patere  dici;  Tnic.  v.  730  Stultus  es,  qui 
facta  infecta  facere  verbis  postulas;  Poen.  v.  136  Nunc 
mihi  blandidicus  es ,  heri  in  tergo  meo;  Pseud.  v.  256 
inaniloquos  es;  Men.  v.  499  satin  sanus  es;  Men.  v.  322; 
Pseud.  V.  356  Tu  qui  pius  es  istoc  genere  natus,  num- 
mum  non  habes;  Bach.  v.  73  Ah,  nimium  ferus  es.  Mihi 
sum ;  —  160  tibi  ego  an  tu  mihi  servos  es ;  Capt.  v.  570 
et  tu  quidem  servos  es  ? ;  Amph.  v.  378  Quoius  es  ?  Epid. 
V.  84  solus  es  nunc;  Capt.  v.  427  probus  es  homo  Most. 
V.  325  ocellus  es  meus; 

His  locis  omnibus  —  et  fortasse  me  unus  vel  alter 
invitum  fugit  —  illud  es  quidem  traditum  est  post  -us 
terminationem,  sed  plena  syllaba  est  quae  a  versu  postu- 
latur.  Qui  loci  non  pro  illa  ratione  mutandi  in  -m's  in- 
duci  possunt,  sed  multo  magis  contra  eam  pugnant,  ne- 
que  minor  est  numerus  eorum  locorum,  quibus  quam- 
quam  vocabulum  in  -us  termiuans  inest  in  enuntiato, 
tamen  es  non  post  id  vocabulum  positum  est.  Atque 
illa  exempla  ubi  es  coUocatum  est  ante  ausus  perfectum 
vel  ante  participium  futuri  vel  inter  mihi  et  molestus 
et  similia  iani  attulimus.  Accedunt:  Trin.  v.  1014  Con- 
dalium  es  oblitus,  postquam  thermopotasti ;  Bach.  v.  1009 
nisi  quid  magis  Es  occupatus,  operam  da;  Men.  v.  926 
et  postquam  es  emissus,  caesum  virgis  subfucia  scio ;  Truc. 
V.  733  Plus  olim  es  intromissus,  quom  dabas;  Epid. 
V.  108  quia  captivam  genere  prognatam  bono  De  praeda 
es  mercatus;  Men.  v.  1061  Tun  meo  patre  es  prognatus; 
Bach.  V.  121  hem  quam,  o  Lyde,  es  barbarus;  Trin. 
V.  1063  Nisi  quidem  es  obnoxius;  Poen.  v.  573  probus 
homo  es;  Curc.  v.  7  tandem  es  odiosus  mihi;  Most.  v. 
1142  nimis  qui  es  orator  catus;  Epid.  v.  81  solus  nunc 
es;  Poen.  v.  1151  nunc  es  plane  meus;  Capt.  v.  444 
tu  mihi  erus  nunc  es,  tu  patronus,  tu  pater;  Amph. 
V.  375  quoius  nunc  es;  Capt.  v.  239  tu  es  pater  proxu- 

mus;  Truc.  v.  387  tu  nunc  superstes  solus  sermoni 
meo  es;  Rud.  v.  525  Edepol  Neptune  es  halineator  fri- 
gidus; 

iDtellegimus  igitur  ex  iis  exemplis  quibus  es  post 
-us  ponitur,  viros  doctus  nuUum  argumentum  adsciscere 
posse  ad  sententiam  adiuvandam,  qua  putant  iis  locis, 
ubi  desiderant  verbum  es,  id  excidisse  post  -us  termi- 
nationem.  Quin  etiam  quae  restant  exempla  et  quae  alio 
loco  adscribentur,  habent  es  post  vocales  finales  u  vel 
0  vel  a.  Videmus,  ubicumque  es  post  consonantem  s  vel 
alias  tradatur,  esse  plenam  syllabam,  editores  autem  es 
ibi,  ubi  non  traditur,  versui  semper  ita  reddere  ut  cum 
syllaba  antecedente  in  unam  coeat  et  nihil  fere  superstes 
sit  illius  plenae  et  iongae  syllabae.  Ex  hac  igitur  parte 
quam  vehementissime  impugnanda  est  illa  ratio  -m's  scri- 
bendi.  Quae  eo  magis  incerta  et  lubrica  est  atque  mihi 
maximam  dubitationem  statim  ab  initio  eo  iniecit,  quod 
viri  docti  illa  adhibita  eflfecerunt,  ut  in  poesi  scenica 
Latina  et  omnino  in  lingua  Latina  —  nam  etiam  lyri- 
corum  poetarum  qui  sunt  pauci  loci  vix  excipiuntur  — 
nullum  exstet  exemplum  es  verbi  omissi,  cum  tam  saepe 
et  tam  audacter  ceterae  personae  verbi  substantivi  atque 
etiam  estis  omittantur  viris  doctis  adsentientibus.  Qua 
in  re  quam  longe  a  vero  aberraverint,  confido  me  osten- 
disse.  Omnia  illa  exempla,  de  quibus  egi,  li- 
beranda  sunt  illo  circulo;  nam  statuendum 
est  iis  locis  es  omissum  esse  ab  ipsis  scrip- 
toribus.  Et  quod  in  comoedia  secunda  singularis  per- 
sona  prae  ceteris  saepius  omittitur,  quam  vel  apud  Cicero- 
nem  vel  apud  Horatium,  id  positum  est  in  natura  poe- 
sis  senicae,  ubi  secunda  persona  maximum  occupat  locura 
et  ubi  alter  ad  alterum  conversus  loquitur  neque  quid- 
quam  ad  perspicuitatem  desideratur. 

Adhuc  igitur  nuUum  locum  habet  -w's  synaloepha, 
adhuc  nullum  talis  coalitionis  exstat  exemplum.  Sed 
supersunt  etiam    pauca  exempla,    quae  iam   tractanda 

sunt,  ubi  es  post  -us  traditur  et  viri  docti  statuerunt 
has  syllabas  in  unam  coalescere  debere: 

Trin.  v.  985  Quam  obrem?  ::  Quia  illum  quem  emen- 
iitus  es  I  ego  sum  ipsus  Charmides.  Sic  versum  R.  in 
editione  prima  in  textum  recepit  atque  de  hac  caesura 
secundaria,  quae  est  post  quintam  arsim,  egit  Prol.  p.  274. 
Cum  autem  iterum  ederet  hanc  fabulam,  usus  est  Fleckei- 
seni  coniectura  scribentis  ementitus  is,  quae  certe  neque 
necessaria  est  et  post  illum  etiam  is  pronomen  cum  vi 
quadam  acui  mihi  nimium  videtur  esse.  Verum  enim- 
vero  si  amplecterer  hanc  mutationem,  equidem  facilius 
scriberem  ementitus  is  mutato  es  in  is,  et  es  verbi  omissi 
apud  perfectum  ementitus  supra  attuli  exempla  et  multa 
similia  (p.  26  et  38).  Minime  vero  hoc  loco  primo  scri- 
berem  sine  ulla  necessitate  -u's,  quoniam  adhuc  nescio, 
num  haec  unquam  exstiterit  synaloepha.  Prorsus  simile 
quid  occurrit 

Trin.  v.  977  Proin  tute  itidem  ut  charmidatus  es  | 
rursum  recharmida 

sic  versus  traditur  eadem  caesura,  quam  si  statui- 
mus,  nescio,  quo  modo  ingratior  esse  possit  (cf.  R.  Proleg. 
p.  215)  haec  verborum  charmidatus  es  in  caesura  diremptio. 
Sed  Hermannus  scripsit:  Proinde  tu  itidem  ut  charmi- 
datu^s  rursum  te  recharmida\  et  R. :  proin  tute  it.  ut 
charmidatu^s  rursum  te  decharmida.  Cur  autem  tu  et 
te  verba  coniunguntur  in  unum?  Quod  si  non  facimus, 
non  caremus  accusativo.    Versus  igitur  est  hic: 

Proin  tu  te  itidem  ut  chdrmiddtus  es  rursum  de- 
charmida. 

-m's  autem  synaloephae  ne  hic  quidem  ullum  ap- 
paruit  vestigium.     Sed  Fleckeis.  scribit 

Rud.  V.  181  Si   tu  de  illarum  cenaturus  vesperi  es 

Hlis  curandum  censeo,  Sceparnio, 

Si  apud  med  essuru^s,  mihi  dicari  operam  volo 

libri  autem  versum  sanum  praebent:  apud  me  es- 
surus  es,  mihi  dari  operam  volo;  quam  scripturam  recte 

tuetur  Muell.  Pros.  p.  90;  cf.  Lachm.  ad  Lucr.  p.  195. 
Hoc  quoque  loco  -m's  procul  abiciendum  est. 

Asin.  V.  333  Twm  igitur  tu  dives  es  factus?  Mitte 
ridicularia 

hanc  traditam  lectionem  defendit  Mueller.  1.  s.  s.  p.  49: 
dives,  neque  vero  cum  Fleckeis.  factu^s  scribi  debet, 
quam  formam  ignoro.  Mallem  tum  scribere  dives  factus 
nam  habuimus   exemplum  tu  factus    verbo   es  omisso. 

Amph.  V.  583  Fleckeis.  quidem  scribit:  —  At  ego 

Faciam  te  hodie  proinde  ut  ineritu's,  ut  minus  va- 
leas  et  miser  sis 

sed  hoc  loco  recedunt  editores  ita  a  tradita  lectione 
et  versuum  divisione,  ut  ex  hoc  versu  mihi  obtrudi  -m's 
non  patiar;  sed  apud  msritus  perfectum  omitti  posse  es 
supra  ostendimus  exemplis  (p.  21). 

Pers.  V.  484  lam  liberta  auctus?  ::  Enicas 

sic  habet  A  rectissime  et  aptissima  est  haec  brevis 
interrogatio ;  reliqui  libri:  auctus  es  falso  es  addito. 

Curc.  V.  708  Qudndo  vir  bonus  es,  responde,  quod  rogo 

non  necesse  est  cum  Goetzio  scribatur  bonu^s. 

Pseud.  V.  1177  Quid  ais?  tune  etiam  cubitare  soli- 
tus  in  cunis  puer? 

solitus  habet  C  recte;  reliqui  solitus  es  atque  v.  1178 
Etiamne  facere  solitus  es  scin  quid  loquar,  omnes  libri 
habent  es,  quod  etiam  versui  est  necessarium  ita  ut  ex 
hoc  versu  es  in  priorem  se  insinuasse  videatur.  Hlo  loco 
autem  C  codicem  sequi  non  vereor,  neque  enim  es  syl- 
laba  a  versu  toleratur  et  iam  habuimus  Bach.  93  (p.  31) 
exemplum,  ubi  in  Vetere  es  falso  est  suprascriptum. 
Denique  apud  solitus  perfectum  deesse  posse  verbum 
substantivum  hic  ostendere  mihi  liceat  his  exemplis: 
Hor.  Sat.  H,  1,  74  uM  se  remorant  nugari  soliti  Enn. 
Sat.  X,  Quaerunt  in  scirpo  soliti  quod  dicere  nodum 
Hor.  Sat.  II,  3,  144  Opimius  qui  solitus  potare  Rud.  v. 
1075  Si  ille  te  comprimere  solitus,  hic  nos  noster  non 
soll  Titin.   frg.  28  Terra  istaec  est,  non  aqua,  ubi   tu 

soliius  argutarier  Ovid.  fast.  III,  305  cui  tu  solitus  pro- 
mittere.  Et  etiam  illo  Pseuduli  versu  tu  pronomen  ante- 
cedit.    Nunc  venimus  ad  versum  valde  ambiguum 

Capt.  V.  831  Nescio  quem  ad  portum  nactus  es,  ubi 
cenes,  eo  fastidis, 

quem  Fleckeis.  habet  pro  versu  trochaico,  Stude- 
mund  pro  iambico  septenario,  Ussing.  versum  damnat 
ut  non  Plautinum.  Itaque  necessitas  w's  statuendi  non 
ita  magna  est. 

Epid.  V.  61  pro  timidus  es  verbis  Goetz.  scribit  ti- 
midu^s;  aJiter  illos  versus  format  Mueller.  Pros.  p.  465 
retinens  timidus  es,  aliter  Ussing.  item  retinens  timidus 
es,  qua  in  re  his  adsentior. 

Truc.  v.  166  qui  antehac  amator  summus  Habitus, 
si  istunc 

si  B;  reliqui  libri:  habitus  est, 

qui  locus  est  incertissimus.  Alii  si  retinuerunt, 
Seyffert.  adeo  si  is,  alii  scripserunt  hahitu^s  nunc;  m's 
autem  forma  ex  hoc  loco  minime  effici  debet;  deinde  in 
hoc  enuntiato  relativo  post  qui  quam  facile  omitti  pos- 
sit  es,  demonstravimus  p.  33  sequ.  Fortasse  est  (si  =■  st) 
rectius  retinetur,  pro  certo  nihil  affirmari  potest. 

Aliter  quam  Goetz.  conformavit  Brixius  Nov.  Annal. 
91  p.  58: 

Aul.  V.  830  redde  aurum,  inquam,  ut  huic  redda- 
tur  ::  unde?  ::  quod  modo  fassus  es 

esse  in  arca :  soleo  hercle  ego  garrire  nugas,  ita  loquor 

Goetz:  Quod  modo  fassu^s  esse  in  arca.  Equidem 
cum  Brixio  facio,  sin  autem  Goetzii  divisio  versum  am- 
plectanda  sit,  illud  es  falso  additum  esse  statuam,  (vix 
autem  quisquam  cogitaverit  de  fdssus  es  Ssse  in  drca) 
nam  apud  fassus  perfectum  omitti  es  apparuit  iam 
supra  p.  39. 

Curc.  V.  65  iniuriumst,  \\  Qui  quod  lenoni  nuUist,  id 
ab  eo  petas, 

ubi  iniuriwnst  per  se  stare  potest,  nam  etiam  Aul. 
V.  256  invenitur  me  illi  irasci  iniuriumst  et  Adel.  v.  106 
tu  nunc  tibi  Id  laudi  ducis,  quod  tum  fecisti  inopia? 
Iniu/riumst.  Itaque  cogitaverit  quispiam  iniuriumst  re- 
tinere  et  qui  mutare  in  si.  Neque  vero  opus  est;  sed 
minime  debemus  emendare:  iniurius  es,  nam  es  a  versu 
non  toleratur  nisi  coalitum  cum  -us,  cuius  coalitionis 
adhuc  certum  nuUum  exstat  exemplum:  iniurius,  qui 
petas  est  idem  dictionis  genus  quod  fortunafus,  qui  sies 
(p.  32),  et  habuimus  Rud.  v.  1152  tu  iniurius  Epid. 
V.  551  inique  iniurius.  Hoc  autem  loco  etiam  id  eo 
verisimile  est  es  numquam  fuisse,  quod  coniunctivus  se- 
quitur,  quam  in  rem  accurratius  inquiremus  (p.  61). 

Mil.  V.  1223Ut  amari  videor  ::  Dignus. 

BC  praebent    dignus  esi',  D    digntts  es'; 

statuo  est  quondam  additum  fuisse  ab  aliquo,  qui 
nesciret  in  eius  modi  breviter  responsis  deesse  solere 
verbum ;  invenimus  autem  lepidus,  iniurius  similia  (p.  31). 

Adhuc  igitur  nuUum  certum  exstitit  exemplum,  quod 
nos  cogeret  statuere  synaloepham  -w's  ex  -us  et  es  ortam. 
Certius  autem  exemplum  videri  potest: 

Capt.  V.  965  sdtis  facundus:  sed  iam  fieri  dicta 
compendi  volo 

libri  enim  habent  hic  omnes  facundus  es,  sed  usus 
Plautinus  postulat,  ut  hic  es  omittatur,  sicut  in  ^satis 
locuti,  satis  iocatus,  nimis  molestu£  et  in  similibus 
(p.  30) ;  es  autem  falso  addi  potuisse  etiam  ex  alio 
exemplo  intellegimus ,  ubi  nemo  quin  verbum  delendum 

s; 
sit,  dubitat:  Men.  v.  424  habet  B:  tanto  neqiore  neque 
illud  es  a  versu  toleratur  et  tanto  nequior  est  illa  for- 
mula,  de  qua  Hauptius  egit  Opusc  H,  323;  Invenimus 
enim:  Pers.  326  et  Truc.  953:  tanto  melior  Bach.  v. 
211  en  non  tantulum  unquam  intermittit  tempus  quin 
eum  nominet.  ::  Tanto  hercle  melior ,  ubi  difficile  dictu 
est,    quid    supplendum    sit   cogitatione.     Ex    quo  loco 

discere  possumus,  quam  perperam  nos  de  verbo  sup- 
plendo  loquamur.  Romanorum  mens  lingua  Latina  im- 
buta  et  ingenio  Latino  alta  nihil  supplebat,  quia  nihil 
desiderabat.  Neque  debemus  regulis  linguae  Germanicae 
conformare  velle  linguam  Latinam.  Cf.  etiam  Stich. 
V.  749  Totus  doleo  ::  Totus?  tanto  miserior  Ovid.  Met. 
XIV,  657  Pomaque  mirata  est:  Tantoque  potentior  in- 
quit  Paucaque  laudatae  dedit  oscula, 

Nunc  adiungere  debemus: 

Trin.  v.  912  lam  recommentatus  nomen?  libri: 
-tus  es^ 

ubi  R.  -taiu's,  sed  Bothius  -us  nomen,  quod  retinen- 
dum  est  et  defenditur  his  locis:  Most.  v.  668  quid  igitur? 
iam  commentus?  Poen.  v.  139  ut  cito  haec  comm^ntus 
(cf.  p.  21) 

Deinde  Trin.  v.  96  si  id  non  me  accusas,  tute  obiur- 
gandus  ::  Scio 

libri:  si  id  me  non  accusas,  tute  ipse  obiurgan- 
dus  es 

Hunc  igitur  versum  etiam  alio  additamento  depra- 
vaverunt  librarii;  quid  autem  facilius  addere  potuerunt, 
quam  es  quod  ignari  huius  usus  desiderarent  ?  Atque 
huius  omissionis  exemplum  exstare  minime  admiramur, 
quin  etiam  exspectamus,  si  novimus  tales  locos  Cicero- 
nianos:  ad  Att.  VII,  3,  12  reliqua,   quae  nosti,  ferenda; 

—  VII  3,  5    exitus  in  alteram  partem  magis  timendi; 

—  X,  12,  2  Sicilia  petenda;  —  XII,  43,  1  sed  ferendus 
tibi  in  hoc  meus  error.  ferendus?  immo  vero  etiam  ad- 
iuvandus;  —  XIII,  13,  12  aut  cessandum  igitur  aut 
aliquid  excogitandum.  atque  hos  versus  Plauti:  Asin. 
V.  778  spectandum,  ne  quoi  anulum  det  Stich.  v.  54 
Faciendum  id  nobis,  quod  parentes  imperant.  Sic  etiam 
tute  obiurgandus  rectissime  se  habet  pronomine  praeser- 
tim  praemisso  (nisi  raalueris  tu  obiurgandus  es.) 

Atque  Ritschehus  Proleg.  p.  109  ea  exempla  quibus 
es  traditur  et  ea,  ubi  es  non  traditum  est  inter  se  mixta 

simul  commemoravit  neque  satis  disiunxit,  ut  mihi  tum 
videatur  nondum  tam  firma  sententia  de  -ws  et  es  sylla- 
barum  coalitione  usus  esse  quam  postea  ei  succrevit, 

Restat  Mil.  v.  408  Ne  tu  edepol  stuUitia  tuu  nos 
jpaene  perdidisti 

Dum  te  fidelem  facere  ero  voluisti,  absumptus  paene, 

hic  quoque  R.  primum  adnotat  Guyeti  lectionem: 
ahsumptus,  cum  libri  habeant  absumptus  es,  nisi  quod 
B  ses  e  correctura.  Etiam  hoc  loco  es  falso  interpola- 
tum  est,  quod  deesse  posse  nobis  demonstrare  iam  non 
opus  est. 

Nunc  eo  pervenimus,  ut  rationem  subducere  debea- 
mus.  Sunt  igitur  tria  vel  quattuor  exempla  quibus  es 
post  -us  ita  traditur,  ut  a  versu  tolerari  non  possit, 
nam  es  syllaba  est  longa,  gravis,  plena  et,  quam  saepe 
talis  tradatur,  vide  p.  43.  Ex  illis  autem  perpaucis  lo- 
cis  —  ab  his  enim  viri  docti,  si  non  profecti  sunt,  pro- 
ficisci  debuerunt  neque  vero  a  falsa  sententia,  qua  puta- 
rent  es  nunquam,  nusquam  in  lingua  Latina  omissum 
esse  —  concluserunt  viri  docti  coalescere  posse  -us  et 
es  in  unam  syllabam,  quod  minime  verisimile,  quod  in- 
auditum  est,  quod  ut  credamus,  convinci  debemus  fir- 
missimis  argumentis.  Et  quod  Ribbeck.  in  Vergilium 
quoque  hanc  synaloepham  induxit  et  Bergk.  in  CatuUi 
hendecasyllabum  23,  27  centum  desine :  iam  satis  heatu^s 
vel  alii  in  Horatium,  id  praeter  hos  ipsos  nemo  accepit. 
Sed  in  poesi  scenica  haec  -m's  forma  virorum  sententia 
doctorum  ita  grassatur,  ut  ducenties  admittatur  vel  po- 
tius  inducatur.  Verum  nunc  sunt  ceteri  loci,  quibus  es 
non  traditur  et  quibus  plena  syllaba  aut  debet  aut  po- 
test  esse  et  quibus  certo  interpolatum  est,  omnes  liberati 
illo  circulo ;  nam  docuimus  minime  fere  ducenties  incuria 
librariorum  es  omissum  esse  (p.  3)  sed  a  poetis  ipsis 
non  scriptum  propter  usum  sermonis  familiaris :  cf  etiam 
p.  5.  Restant  tres  vel  quatuor  loci,  —  et  nobis  iam 
disceptandum  est,  utrum  inducti  his  perpaucis  versibus 


—    52    — 

statuamus  linguae  Latinae  vel  versui  antiquae  poesis 
scenicae  licuisse  talem  synaloepham  an  secundum  illum 
ingentem  numenim  exemplorum  verbi  substantivi  omissi 
credamus  quattuor  es  a  librariis  ignaris  falso  addita 
esse  et  audeamus  delere.  Quoniam  illa  synaloepha 
nullo  alio  argumento.  nuUo  testimonio  de- 
fenditur,  equidem  confidenter  contendo,  il- 
lam  nunquam  exstitisse  in  versibus  Latinis. 
Et  si  ego  quoque  his  quattuor  locis  commotus  pau- 
lisper  haerebam,  num  in  his  Plautus  voluerit  coalescere 
us  et  es,  tum  prorsus  omnem  haesitationem  abieci  cum 
Terentii  fabulas  perquisiveram.  Tum  mihi  persuasi  illam 
synaloepham  nunquam  fuisse.  Itaque  exempla  Terentii 
hic  separatim  etiam  tractabo  et  videbimus,  quam  egregie 
his  sententia  nostra  confirmetur.  Triginta  fere  locis 
scripserunt  editores  -w's ;  prorsus  nullo  autem  loco  ullum 
vestigium  est  talis  synaloephae.  Et  paene  de  omnibus 
locis  iam  supra  egimus,  nam  adiunximus  eos  similibus 
Plautinis,  ut  doceremus  sermoni  comicorum  omissionem 
verbi  substantivi  aptam  fuisse  ita,  ut  ubique  falso  desi- 
deraverint  viri  docti  es  verbum.  Nunc  exempla  Teren- 
tiana  in  unum  locum  conferemus,  ut  appareat  quam  per- 
peram  contra  omnem  fidem  librorum  etiam  versui  Terentii 
obtruderint  -w's  formam.  Primum  igitur  aflferam  ea,  ubi 
nec  in  Bembino  nec  in  ceteris  libris  -us  et  es  sylla- 
bae  coniunctae  traduntur  ita,  ut  versus  postulet  ut  in 
unam  syllabam  coalescant:  Sunt  autem  hi  versus,  in 
quibus  A  cum  reliquis  libris  consentit:  Eun.  v.  286  — 
eho  numnam  hic  relictus  custos?  —  696  Monstrum  ho- 
minis,  non  dicturus?  Adel.  v.  234  Nunc  demum  venis? 
Cur  passus?  ubi  eras;  Adelph.  v.  852  fortunatus,  qui 
isto  animo  sies;  Adel.  v.  961  0  noster  Demea  edepol 
vir  bonus!  —  394  Tu  quantusquantus  nil  nisi  sapien- 
tiaes;  Phorm.  v.  324  0  vir  fortisatque  amicus!  —  9235 
Tu  servos;  —  496  Tu  cognatus,  tu  parens;  Hec.  v.  392 
—  ^avidam  esse  ex  te,  solus  conscius;  —  825  —  unde 

anuhim  istutn  nanctus?  Andr.  v.  202  ifa  aperte  rem  h- 
cutits;  Haut.  v.  815  ita  meritus;  — 580  Romini  frugi  et 
temperantis  functus  offidum; 

Neque  ullam  u's  formae  ausam  praebent  ii  loci, 
quibus  in  reliquis  praeter  Bembinum  libris  es  verbum 
illud  quidem  traditum  est,  sed  non  post  vocabulum  in 
-us  terminans  coUocatum: 

Phorm.  V.  798:   Quid  tu?  ecguid  locutus  cum  istac 

ceteri  libri,  quos  sequuntur  Bentl.  et  Fleckeis :  ista  es, 

falsissime  Umpfenb,  J,ocutu^s*  (vide  p.  15) 

Phorm.  V.  550  —  aut  quidnam  facturus,  cedo 

ceteri  libri:  nam  es  f; 

editores  falsissime:  facturu^s^?  (vide  p.  24) 

Haut.  V.  823  A:  Qu^d  ei  polUcitus 

ceteri:  ei  es  poUicitus: 
.unde  editores  sumpserunt:  -ciiu^s?  (vide  p.  38) 

Hec.  V.  825  A :  Quid  exanimatus  ohsecro  es :  ceteri : 
es  exan.  Bentl.  et  Fl. :   exanimatu^s  obsecro  (vide  p.  16) 

Neque  magis  intellego,  cur  Fleckeisen.  m's  formam 
induxerit 

Haut.  V.  320  ubi  omnes  libri  habent:  —  mulUmodis 
iniurius,  Clitipho,  es  —  (nonnulli:  ^esf). 

De  qua  coUocatione  conferas  velim  velut  Eun.  v. 
756 :  Num  formidulosus,  ohsecro,  es  mi  homo  ?  alia  exempla 
vide  p.  16 

Uno  loco  Eun.  v.  854,  (de  quo  vide  p.  22)  perhibet 
A  quidem  illud  es,  cum  ceteri  libri  eo  careant,  sed  vide- 
tur  in  A  coniectura  esse  suprascriptum,  qua  si  utimur  es 
plena  syllaba  est,  ut  m's  synaloephae  ne  hic  quidem  sit 
uUum  vestigium. 

lam  enumerandi  sunt  versus,  qui  in  A  non  exstant, 
sed  in  quibus  A  cum  reliquis  consensisse  ex  superiori- 
bus  exemplis  verisimile  est :  reliqui  autem  libri  praebent : 
Andr.  v.  621  quid  meritus?  Crucem;  v.  496  quid  veri- 
tus?  V.  724  quid  nam  incepturus?  Accipe  a  me;  Adel. 
V.  956  nunc  tu  gennanus  D :  nunc  tu  mi  es  g:  G  nunc 

iu  es  mihi  BC  Andr.  v.  749  autem  in  CD  satin  sanus, 
qui  me  id  rogites  nobis  traditam  esse  veram  lectionem 
apparet  ex 

Eun.  V.  559,  ubi  A  tradit:  satine  sanus,  ceteri  libri 
falso  addunt  es,  de  quo  supra  (p.  7)  disseruimus.  Item 
cum  A  legere  debemus 

Eun.  V.  651  in  hinc,  quo  dignus,  cum  donis? 

Kestat  Phorm.  v.  179,  ubi  omnes  libri  habent  nul- 
lus  es':  Priscianus  quoque  bis;  et  Umpfenb.  sic  totum 
versum  formavit: 

Nullus  es  Geta  ni  iam  dliquod  tHn  consilium  celere 
reperis 

quod  facilius  comprobo,  quam  ut  cum  Bentl.  et  Fl. 
scribam:  nullu^s  Geta  —  reperies;  m's  autem  forma 
procul  ^bicienda  est. 

Tandem  venimus  ad  i's  syllabam,  quam  ex  is  et  es 
etiam  apud  Terentium  oriri  passi  sunt  viri  docti.  Apud 
Plautum  quam  falso  quisqui^s  scriptum  esset  vidimus.  At- 
que  primum  quidem  Fleckeis.  homini's  induxit,  sic  scri- 
bens  Haut.  v.  848 

Quaeso  quid  tu  homini^s:  Quid  [namjst?  lamne 
ohUtus   es;   BCDEFGP  autem  habent  versum  integrum: 

Quaeso  quid  tu  hominis  es:  Quid?  lamne  dblitus 
es?  solus  A:  quid  est:  hoc  est  autem  quam  facile  addi 
potuerit,  quis  negat? 

Deinde  Andr.  v.  702  legimus  in  BCDEGP: 

Quis  videor?  Miser  aeque  atque  ego;  Consilium 
quaero:  Fortis 

A  quid  habuerit  nescimus.  Secundum  Bentl.  Fl.  et 
Umpfenb. :  forti^s.  Falso !  aut  enim  fortis  respondet  ante- 
cedenti  miser  verbo  ita  ut,  postquam  alter  dixit  se  con- 
silium  quaerere,  alter  corrigat  dictum  suum  pronuntians: 
fortis  videris,  aut  si  haec  explicatio  minus  est  probabilis, 
tamen  fortis  omisso  verbo  etiam  apud  Terentium  recte 
se  habet  sicut  tot  exempla  Plautina  talium  breviter  dicto- 
rum.    Maxime  autem  conferendus  est  versus 

Adel.  V.  742  Illud  quod  cecidit  forte,  id  arte  ut 
corrigas. 

De:  Corrector:  nempe  tua  arte  viginti  minae  — 
perire,  ubi  nemo  potest  es  inserere. 

Sicut  igitur  actum  est  de  homini^s  et  forti^s,  sic 
etiam  tristVs  fieri  non  potest  ut  admittatur 

Eun.  V.  273  Quidum?  guia  tristis  es.  Nihil  quidem. 
Ne  sis,  sed  quid  videtur?  sic  Umpfenb.  retinuit;  Bentl. 
autem  comparans  forti's,  quod  vero  est  foriis,  scribit 
tristi^s;  hunc  sequitur  Fleck.  Cf.  exempla  Plautina  quia 
vanilocus  vapulabis,  alia. 

Unum  restat  exemplum  quod  ideo  praeterire  silentio 
nolumus,  quod  Fleck.  hic  quoque  us  scripsit. 

Eun.  V.  496  Quid  tihi  ego  multa  dicam?  domini 
similis  es 

sic  omnes  libri ;  contra  quos  Bentl.  simia^s  coniectura 
non  ita  certa;  Fleckeiseni  autem  scriptura:  simiu's  to- 
lerari  nequit.  Quid  igitur  discimus?  Statuendum  est 
ne  apud  Terentium  quidem  w's  et  i's  syna- 
loephae  ullum  locum  fuisse.  Item  ex  omni- 
bus  fragmentis  comoediae,  tragoediae  illae 
-u's  terminationes  radicitus  exstirpandae  et 
evellendae  sunt,  quas  hic  quoque  viri  docti 
sine  necessitate  induxerunt.  Restant  ii  versus 
Plauti,  quibus  es  ita  traditur,  ut  cum  vocali  aliquo  finali 
coalescat,  cuius  generis  exempla  nonnuUa  iam  attulimus 
p.  44  et  aliis  locis  disiecta.  Hi  loci  ad  nostram  de 
-m's  synaloepha  quaestionem  etiam  certius  diiudicandam 
nihil  tribuunt,  sed  affero  eos,  ne  quis  frustra  apud  me 
quaerat.  Plautus  his  locis  posuit  es,  ut  hiatum  evitaret 
vel  ut  longam  syllabam  efficeret  vel  ut  sententia  esset 
perspicua  vel  quia  ei  libuit. 

Atque  primum  quidem  saepius  es  se  applicat  ad 
-0  vocalem  finalem  et  haud  raro  ad  homo  verbum:  quis 
tu  homo  es  Curc.  v.  412;  Mil.  v.  425;  Trin.  v.  970; 
Men.  V.  816;  —  prohus  homo  es  Poen.  v.  573;  caedundus 

tu  honio  es  Cas  III,  1,  14;  Homo  ego  sum  tu  homo  es 
Trin.  v.  447.  (A:  homo  es  tu);  Capt.  v.  332  Vetushabet: 

Optimum  atgue  aequissimum  oras  opUmusque  ho- 
minum  |  homo  es  ceteri  libri:  es  homo^  qua  lectione  hia- 
tus  ille  quidem  vitatur,  sed  coUocatio  verborum,  quae 
in  B  perhibetur,  legitima  est  et  in  ceteris  libris  muta- 
tionem  consilio  esse  factam  verisimile  est.  Hiatus  toUi 
potest  tu  pronomine  inserto,  quod  invenimus  in  ceteris 
exemplis. 

^Bono  animo  esse'  iubentur  homines  apud  Plautum 
et  Terentium  sic:  liquido  es  awiwo  Pseud.  v.  232;  animo 
liquido  ef  tranquillo^s  Epid.  v.  643;  saepius  autem: 
hono  animo  es  Aul.  v.  787;  Mil.  v.  1143;  Rud.  v.  678; 
Adel  V.  284;  Adel.  v.  696;  Eun.  v.  84;  Haut.  v.  822; 
Phorm.  V.  965;  bono  animo  es  Merc.  v.  531 ;  Asin.  v.  638; 
contra :  animo  hono  es  Aul.  v.  732 ;  Pseud.  v.  322 ;  Adel. 
V.  543;  Traditum  est: 

Mil.  1206  Etiam  me  quomodo  ego  vivam  sine  te  :: 
Age  animo  hono 

es  quia  omitti  nequit,  scribit  R.  secundum  Gruterum: 
age  es  animo  hono,  qua  collocatione  etiam  hiatus  toUitur. 
Qui  hiatus  mutatae  personae  nihil  habet  ofifensionis  et 
collocatio  verborum  ab  usu  Plauti  prorsus  abhorret. 
Nihil  restat  quam  ut  scribamus  Age  animo  hono  es:  et 
in  fine  versus  es  facilo  omitti  potuit,  atque  Mil.  v.  1342 
item  invenimus:  Age,  Palaestrio,  hono  animo  es. 

Cum  a  vocali  finali  coalescit  es  ita  positum,  ut  hia- 
tus  evitetur:  Bach.  v.  74  At  nimium  pretiosa  es  operaria; 
Asin.  V.  518  satis  dicacula  es  amatrix;  v.  674  satis 
hella  es  atque  amabilis;  Aul.  v.  174  scio  quid  dictura 
es  hac;  Truc.  v.  528  id  ita  esse  experta  es:  experiere 
em  nunc  Adiungamus  (atque  primum  ea  exempla  quibus 
longa  syllaba  efficitur)  Cas.  v.  107  satin  sana  es?  Nam; 
Merc.  500  mea  es  tu;  Most,  v.  293  ornata  es  satis; 
Poen.  V.  1183  Stulta  es  soror  magis  quam  volo  (A); 
Pers.  V.  829   atque  tu  Persa  es,  qui;   Amph.  v.  427  si 

tu  Sosia  es  Asin.  v.  614  tu  m^i  vita  es  Asin.  v.  748  natn 
tu  poeta  es  prorsus  Asin.  v.  160  Ego  te  dehinc  ut  me- 
tita  es  de  me  et  mea  re;  Amph.  v.  913  nimis  iracunda 
es  Epid.  V.  553  commode  fahulata  es;  Epid.  v.  15  Scurra 
es  Men.  v.  605  qui  tu  misera  es,  mi  expedi:  Bach.  v.  1173 
Ni  abeas,  quamquam  tu  beUa  es,  malum;  Most.  v.  182 
ita  Philolaches  amet  ut  venusta  es:  v.  194  Stulta  es 
plane;  v.  176  Nimis  tu  quidem  stulta  es  mulier;  v.  261 
scita  es  tu  quidem;  Truc.  v.  272  tu  eo  bella  es;  quia 
clepis  tibi  armiUas;  v.  378  iam  lauta  es;  Pseud.  v.  188 
Tecum  ago  quae  amica  es  frumentariis ;  v.  226  sed  quod 
pacta  es  non  scis  solvere;  v.  262  eam  tu  quae  soliia 
es  conprime;  Rud.  v.  104  Sed  utrum  tu  masne  an  fe- 
mina  es,  qui\  v,  489  Edepol  Libertas  lepida  es  quae 
nunquam;  v.  681  Ah  desine,  nimis  inepta  es; 

Ad  verbum  in  e  vocalem  terminans  es  se  applicat : 
Truc.  V.  516  qumique  es  ducta  liberis;  Rud.  v.  1099  ut 
tute  es  item  omnis  eenses  esse ;  Most.  v.  168  quom  lepida 
tute  es;  Trin.  v.  878  quis  es?  aut  unde  es,  v.  973  ne- 
quiquam  hercle  es;  Rud.  v.  525  Edepol  Neptune  es 
balineator  frigidus;  Cas.  II,  5,  19  si  quidem  tu  frugi 
bonae  es; 

Post  tu  pronomen  es  invenitur  et  saepe  additum 
ad  hiatum  evitandum  Most.  v.  1021  quis  tu  es  hmno; 
Bach.  V.  601  quis  tu  es?  lUius  sum;  Asin.  v.  505  an 
ita  tu  es  animata;  Cas.  v.  802  ubi  tu  es  hic;  Aul. 
268  uibi  tu  es,  quae;  Rud.  v.  465  ^M  tu  es  delicata, 
V,  469  ubi  tu  es  gentium;  Poen.  v.  285  tu  es  lapide 
silice  stultior  Epid.  v.  13  ut  tu  es  tristis  amabo;  Epid. 
v.  168  is  adeo  tu  es  v.  711  quom  tu  es  Uber  gaudeo; 
Capt.  V.  239  tu  es  pater  proxumus  Pseud.  v.  978  tune 
es,  BaUio;  v.  1010  Tune  es,  Harpax  Capt.  v.  1021  pa- 
ter  meus  tune  es  Bach.  v.  566  sanune  es?  quae  inter- 
rogatio  etiam  saepius  occurrit,  et  Curc.  654  sanane  es? 
Cas.  V.  506  missurun  es  ad  me  uxorem  tuam  Poen.  v. 
424  abiturun  es? 

Post.  i  vocalem  positum  es  invenimus  Most,  v. 
1142  nimis  qui  es  orator  catus  Epid.  v.  493  Friigi  es 
pugnasti  hene,  v.  693;  Pers.  v.  192  Scelus  tu  pueri  es 
atque;  Stich.  v.  1  soror  tametsi  es  maior; 

Addendi  sunt  hi  versus:  Bach.  v.  1169  ^ow  homo 
tu  quidem  es,  qui  istoc  pacto;  Cas.  v.  215  quasi  venator 
tu  quidem  es;  Most.  v.  208  inscita  ecastor  tu  quidem 
es;  Merc.  v.  842  quae  spectatrix  atque  spectatrix  atque 
era  eadem  es  hominihus;  Asin.  v.  710  qu4imquam  ne- 
quam  es. 

Post  consonantes  invenitur  es:  Bach.  v.  123  I  stul- 
tior  es  harharo  Poticio;  Epid.  v.  371  Vorsutior  es  quam 
rota  /igularis;  Asin.  v.  867  miser  ecastor  es;  Truc.  v. 
373  em  istoc  pauper  es;  Curc.  v.  9  tute  tihi  puer  es; 
Poen.  V.  776  manufesto  fur  es;  Truc  v.  756  mendax  es, 
abi;  Rud.  v.  364  ut  dulcis  es,  ut  mulsa;  Epid.  v.  556 
Tun  is  es,  qui;  v.  641;  Curc.  419;  Pseud.  v.  1143; 
Trin.  v.  986  quaeso  an  tu  is  es;  Capt.  v.  584  quin  tute 
is  es  Pers.  v.  561  Tu  in  illis  es  decem  sodalibus  Rud. 
v.  1116  neque  loquens  es  neque  tacens  umquam  honus 
Amph.  v.  343  numquid  nunc  es  certior.  Et  fortasse 
pauca  exempla  oculos  meos  subterfugerunt,  qua  re  nihil 
detrimenti  capiet  disputatio  mea.  His  autem  allatis  lo- 
cis  es  ita  traditur,  ut  aut  versui  aut  sententiae  necessarium 
sit  aut  certe  versui  non  repugnet.  Atque  unum  mihi 
admonere  liceat.  Me  -us  et  is  terminationes  liberasse 
illo  circulo  confido,  sed  ut  etiam  ex  eis,  quae  in  pro- 
oemio  meo  disserui  de  syllaba  es  plenis  litteris  scripta, 
apparet  nullam  causam  esse  post  vocalem  finalem  pro 
es  scribendi  's,  sic  nunc  iterum  contendere  debeo  edito- 
res  contra  morem  atque  consuetudinem  veterum  scripto- 
rum  —  quatenus  illa  quidem  ex  inscriptionibus  et  libris 
manuscriptis  cognosci  possint  —  scribere  velut  a^s  e's 
Atque  etiam  Wilamowitzium  memini  in  semina  nostro 
quondam    dicere  sibi   id   scribendi   genus.    Rectissi- 

mum  erit  es  sic  plena  forma  ubique  sribere, 
quo  luculentiusfit  etiam  primum  intuentibus 
fieri  non  posse,  ut  haec  syllaba  omnino  in- 
tereat  coalita  cum  us  terminatione. 
lam  agemus  de 

priina  plnralis  persona 

omissa.  Atque  de  Trin,  v.  491  verum  nos  homunculi 
sitellum  animae  iam  egimus  p.  6.    Addimus 

Rud.  V.  370  Itaque  nos  ventisque  fluctihusque 

lactatae  exemplis  plurumis  miserae  perpetuam  noctem. 

Vix  hodie  ad  litus  pertulit  nos  ventu^  exanimatas. 
Hic  propter  sumus  verbum  omissum  statuisse  videtur 
Fleckeis.  lacuham:  equidem  exputare  non  possum,  quid 
nexus  sententiarum  etiam  ad  perspicuitatem  postulet. 
Perpetuam  uoctem  miserrime  fluctibus  iactatae  sunt,  die 
insequenti  ventus  eas  ad  litus  appulit.  Quid  desideres? 
Deinde  v.  374  Neptunus  iactat  omnis  si  quae  improbae 
sunt  merces  non  etiam  longius  a  iactatae  diiuugi  potest; 
sumus  autem  hic  facile  deesse  potest  propter  antecedens 
pronomen  et  conferatur  velim  Andr.  v.  285  ^vos  semotae, 
nos  soli\    Durior  oraissio  occurrit,  ut  iam  vidimus  p.  37 

Rud.  V.  690  signum  in  fano  hoc  intus  Veneris,  quod 
amplexae  modo  unde  ahreptae  p'er  vim  miserae 

et  p.  17  V.  453  lamplus  mali  iUud  nobis  vivit,  quam 
ratae. 

p.  40  Curc.  V.  353  Omnis  res  paratast  et  nos  quibus 
paratum  adsumus. 

Postquam  cenati  atqus  adpoti.  talos  poscit  sibi  in 
manum 

quae  exempla  nemo  mutavit  ^).  Neque  minus  saltem 
facile  omittitur 


1)  Notissiina  sunt  exempla  quale  est  Aen.  XI,  248  postquam  intro- 
gresti  et  coram  data  copia  fandi,  munera  praeferimus ;  et  similia. 

prima  singnlaris  persona. 

Quam  facile  sum  verbo  careamus,  si  ego  antecedit, 
iam  docuimus  p.  9  cum  aliis  tum  his  exemplis:  Merc. 
V.  919  ego  stuUior  qui  isti  credam  et  Men.  v.  605  Ne  ego 
ecastor  mulier  misera,  Itaque  minime  desideramus  ^sum 

Mil.  V.  370  ego  stulta  et  mora  multum,  Quae  cum 
hoc  insano  fabuler,  praesertim  cum  inveniamus 

Mil.  V.  443  Immo  ecastor  stulta  muUvm,  quote  vdbis- 
cum  fabuler 

verum  v,  370  A  quidera  et  Ba  praebent  mora,  R. 
autem  cum  CD  scripsit  moror,  quia  ei  displicebat  sub- 
frigida  coniuuctio  verborum  idem  significantium,  sed  pro- 
pter  V.  443  simillimum  muUum  etiam  hic  ad  stuUa  per- 
tineat  necesse  esse  retineaturque  mora  videtur;  etiam 
aliud  Ritschelii  propositum:  Pol  ego  sum  mora  muUum 
reiciam  statim  propter  fabuler  coniunctivum.  Supra  enim 
iam  ausus  sum  afierre,  quia  sum  recte  deesse  quam  ma- 
xime  persuasum  habeo,  Men.  v.  433,  qui  sic  traditur  a 
libris : 

sed  ego  insciiv^  quid  {quod  B)  rome  posiulem  mo- 
derarier 

Atque  R.  existimavit  hic  latere  ero  me  et  reddidit 
id  versui.  Quo  remedio  quia  versus  nondum  sanatur, 
idem  addidit  sum,  Fl.  autem  mutavit  in  inscitior,  quo 
comparativo  minime  opus  est.  Et  ei  coniecturae,  qua  cogi- 
mur  alium  locum  alioquin  persanum  mutare,  est  diffiden- 
dum,  quamvis  sit  speciosa.  Sicut  illi  viri  docti  ex  r 
littera  servata  concludunt  de  ero,  sic  Both.  ex  d  de 
domino.  Quae  coniectura  est  multo  probabilior  quia  cum 
loco  depravato  rcstituit  simul  totum  versum.  Atque  erum 
servi  etiam  dominum  appellari  Vahlen.  exemplis  ad  hunc 
locum  collatis  docuit,  qui  idem  in  textum  recepit  sic 
versum 

sed  ego  inscitus,  qui  domino  me  postulem  moderarier. 

Anapaestus  domino  non  elegans  ille  quidem  est,  sed 

tolerari  potest,  quoad  melius  remedium  inveniatur,  dum- 
modo  ne  stm  inseratur  quod  verbum  deesse  debere  mihi, 
nisi  omnia  me  fallunt,  documento  est  coniunctivus  ^os^u^: 
nam  si  sum  antecedit,  sequitur  indicativus  ut  Men.  v.  892 
Sed  ego  stuUus  swn  qui  UUus  esse  dico.  Pers.  v.  75  Sed 
sumne  ego  stultus,  gui  rem  curo  puhUcam  Pers.  v.  474 
Sumne  prohus  sum  lepidus  civis  qui  —  feei  Rud.  v.  1 184 
Sumne  ego  stuUus  qui  iUunc  excepi  vidulum,  coniunctivus 
autem  invenitur  si  sum  in  enuntiato  primario  deest,  velut 
Mil.  v.  443  Immo  ecastor  stuUa  muUum,  quae  fabuler, 
de  quo  supra.  Cic.  ad  Att.  IV,  15,  6  ego  ineptus,  qui 
scripserim.  Hor.  Sat.  II,  3,  236  segnis  ego  indignus,  qui 
tantum  possideam.  Itaque  hac  quoquc  causa  prohibemur, 
quominus  sum  illi  versus  obtrudamus.  sum  omissum  est, 
si  quid  video,  etiam 

Rud.  V.  520  Eheu,  quis  vivit  me  mortalis  miserior? 

Ego  muUo  tanto  miserior,  quam  tu,  Lahrax, 

Qui?  Quia  ego  indignus  sum,  tu  dignus,  qui  sies 
quorum  in  altero  versu  sum  esse  supplendum  non  vivo, 
apparet  ex  vcrbis  ^qui  sies\ 

Etiam  in  perfectis  passivi  ct  deponentis  saepiuscule 
^sum^  omittitur 

Amph.  V.  957  an  id  ioco  dixisti?  equidem  serio  ac 
vero  ratus.  quod  exemplum  quoniam  intactum  est  (v.  p.  18), 
nimine  sum  desiderandum  est: 

Asin.  V.  856  et  scelesta  ego  praeter  aUos  meum  virum 
frugi  rata, 

Siccum,  frugi,  continentem,  amantem  u^oris  niaxume, 

Qui  locus  nos  ofiFendit,  quia  bis  frugi  positum  est 
alteroutro  loco  falso  insertum,  sed  utro?  Omnes  viri 
docti  consentiunt  priore  loco  frugi  delendum  esse,  quia 
altero  loco  optime  nihiU  verbo  opponitur  et  quia  Nonius 
quoque  ibi  habet.  Et  nisi  ex  v.  861  Ego  quoque  hercle 
illum  antehac  hominem  semper  sum  frugi  ratus  conclu- 
dendum  est,  frugi  etiam  v.  856  positum  esse  a  poeta, 
habemus  fontem  cx  quo  mendum  fiuxit.    Ussing.  pro- 


—    62    — 

posuit  egregium,  LG.  audacius  scripseruDt  rata  sum  pro- 
hum,  Luchs.  antehac  inseruit.  Utut  est  versus  sanandus, 
utique  sum  nunquani  fuit  hoc  loco,  nam  quomodo  id  ex- 
pulsum  censemus? 

Sicut  apud  Horatium  legimus  Sat.  I,  6,  53  Felicem 
dieere  non  hoc  me  possim,  quod  te  sortitus  amicum,  sic 
apud  Plautum  quoque  in  relativo  euuntiato  sum  deest, 
Asin-  V.  271  de  quo  nemo  dubitat  (v.  p.  17):  hanc  quidem, 
quam  nactus  praedam,  pariter  cum  iUis  partiam.  Sed 
dubitatur  de 

Most.  V.  85  Recordatus  multum  et  diu  cogitavi, 
ubi  R.  inseruit  sum  ante  et,  sed  id  verbum  deesse 
dcbere  docet  Muell.  Pros.  p.  170  neque  vero  cum  Bergkio 
Ind.  Hal.  1862|63  recordatus  pro  participio  habendum 
est,  nam  talis  constructio  a  simplicitate  sermonis  Plautini 
abhorret.  Hic  autem  omissio  verbi  substantivi  durior  esse 
videtur,  quod  modus  finitivus  et  particula  couiungitur 
cum  recordatus  perfecto,  et  exspectamus  hic  sum  desi- 
derandum  non  esse.  Quae  opinio  nos  fallit,  nam  ut  hic 
conferam  modo  eos  locos  quibus  sum  ita  omittitur,  videas 
velim  Stich.  v.  73  neque  equidem  id  factura  neque  dabo. 
Et  huc  referendus  est ')  locus  Ciceronis  ad  fam.  IX,  11,  2 
nam  et  celeriter  una  futuros  nos  arhitror  et  nondum  satis 
confirmatus  ad  scrihendum,  qui  locus  illi  Most.  versui  est 
similliinus.  VVesenberg.  autem  sum  post  nondum  inseruit: 
scd  praeterquam  quod  sum  post  ego  a  Cicerone  omittitur 
(cf.  p.  9)  leginms  ad  Att.  XV,  26,  5  mundus  iste  cum 
M.  Ennio  quid  egerit  de  testamento  —  curiosus  enim  — 
facias  me  velim  certiorem\  ubi  item  frustra  ab  editori- 
bus  additur  sum  post  enim.  Nam  de  verbo  substantivo 
hic  recte  oniisso  eo  minus  dubitandum  est,  quod  in  prorsus 
siniilibus  enuntiatis  est  omittitur:  ad  Att.  XIII,  40,  2 
magna  enim  res  et  multae  cautionis;   XIII,  48,  1  Lepta 


1)  Prop.   V,  2,   3   Tuscus  ego  et  Tuicia  orior  nec  paenitet  Aen.  I,  201 
vos  accestis  scopufo»  vos  et  Cyclopea  saxa  Experti 

rogat  ut  accurram,  mortuus  enim  Bdbulliu^;  IV,  86,  3 
homo  peramans  semper  nostri  fuit  — ,  satis  enim  acutus 
et  permodestus  ac  honae  frugi,  quibus  locis  falso  additur 
est,  neque  magis  lecte  additur  ad  fam.  VIII,  4,  5  prae- 
terea  nuntiatum  ndbis  et  pro  certo  habetur,  quamquam 
hic  quoque  et  particula  duo  verba  coniunguntur.  Qua 
de  re  etiam  hic  conferas  ad  Att.  VIII,  2,  4  ego  si  de 
pace  ageiur,  profecturus,  si  de  hello,  videro  (cf.  p.  26); 
neque  ullani  ansam  dubitationis  praebet 

Men.  V.  19  Nimium  ego  te  hdbui  delicatam,  nunc 
adeo  ut  facturus  dicam,  qui  est  octonarius  trochaicus 
incorruptus  neque,  quia  proceleusmaticum  in  initio  versus 
non  perhorrescimus ,  (cf.  R.  Piol.  CCXCII)  ego  delemus, 
quod  retinemus  etiam  Pseud.  v.  136  Neque  ego  homines 
magis  —  cf.  Rud.  v.  221  Ita  male  vivo  atque  ita  — 
Atque  quoniam  iam  p.  23  vidimus,  quam  facile  apud 
facturus  futurum  verbum  substantivum  omittatur,  secuti 
sumus  Ambrosiani  auctoritatem 

Stich.  V.  73  Neque  equidem  id  factura  neque  tu  ut 
facias  consilium  ddbo. 

ubi  BC  habent:  Neque  ego  factura  sum;  R.  autem 
scribit:  Neque  ego  id  sum  factura;  haud  opus.  Si  legi- 
mus:  — 

Cas.  II,  7,  4  —  me  suspendam.  ||  Quid  opus  est,  qui 
sic  mortuos?  equidem  tamen 

Sorti  sum  vicius  —  non  assentior  Muellero  Pros. 
p.  53  existimanti  ^sum^  veibuin  excidisse,  nam  ipso  dixit 
p.  292  in  enuntiatis  relativis  apud  Plautum  saepe  verbum 
substantivum  deesse,  si  quae  persona  significetur  apertum 
sit  ex  antecedentibus  vel  sequentibus  verbis.  Hic  id  aper- 
tum  est  neque  uuineri  officiunt.  Et  quoniam  probatur 
Asin.  v.  271  quam  nactus  (sc.  sum),  Ribbeckius  recte  in 
textum  recepit 

Ennius  v.  128  Vidi  videre  quod  me  passa  aegerrume; 
Vahlen.  sum  passa. 

Cas.  II,  6,  64  autem,  quoniam  iamne  mortuos?  verba 

ad  quamDam  personam  referenda  sit,  non  apertam  est, 
recte  mutatur  in  sumne  ut  Pers.  v.  474  sumne  probus 
Cas.  II,  4,  24  sumne  ego  miser  homo,  cf.  Muell.  p.  53*). 
Minime  sum  desideratur 

Epid.  V.  650  Quid  ego  modo  huic  frater  factus  dum 
introeo  atque  exeo, 

nam  ego  antecedit  et  apud  factus  perfectum  etiam 
es  omitti  vidimus  p.  27.  Sed  versus  quidem  est  vehe- 
menter  corruptus  ueque  unquam  certo  emendabitur.  Nam 
Goetzii  opera  versus  plenus  quidem  factus  est  non  item 
is  quem  Plautus  scripsit.    Cf.  Muell.  Pros.  p.  484. 

Et  Merc.  v.  840  Apparatus  sum,  ut  videtis;  ahicio 
superhiam, 

Egomet  mihi  comes  calator   equos  agaso,  |  armiger 

Egomet  sum  mihi  imperator,  idem  egomet  mihi  obedio 

R.  ut  hiatum  toHeret,  iuseruit  sum;  hoc  autem  ver- 
bum  esset  supervacaneum,  etiamsi  sum  neque  antecederet 
neque  sequeretur,  nam  ^egomet'  adest.  IUo  praesertim 
loco  sum  prorsus  languet;  et  Mueller.  p.  681:  ^calator 
ego  equiso,  ego  agaso\ 

Bach.  V.  946  Miles  Menelaust,  ego  Agamemno,  idem 
Ulixes  Lartius 

sum  non  opus  esse  etiam  R.  concessit  Op.  II,  498 
qui  in  editione  secutus  erat  Hermannum  Jdem  sum' 
scribentem;  frustra  hiatum  tollere  conatus  est  Muell. 
Pros.  p.  698 


1)  Traditur  Men.  v.  635  Et  quid  triatia  etquidhic  mihi  dixerit,  faxo 
srias  qui  versus,  quomodo  intellegendus  sit,  nemo  potest  dubitare,  qui 
paulo  ante  audivit  Menaechmum  ez  uxore  quaerentem ,  quid  tu  mihi 
tristis  es  et  ex  Peniculo  ^quid  dixistif  sc.  uxori.  Deinde  ex  ^faxo 
scias'  apparet  sim  verbum  supplendum  esse  ad  tristit.  cf.  Men.  v.  199 
ut  Jacturus  dicam.  Etiam  sis  ita  omittitur  Amph.  342  Possum  scire  guo 
proJe<tus,  quoius  sis  aut  quid  veneris  et  Poen.  982  Quid  venerit  qui  sit, 
quoiatis,  unde  sit  Aen.  I,  617  quae /ortuna  viris,  classem  quo  litore  lin- 
quant  quid  veniant  Prop.  I,  22,  1  Qualis  et  unde  genua  qui  sint  mihi, 
Tidle,  penates.  Quomodo  in  interrogatione  directa  ita  verbum  subatanti- 
Vum  omittatur,  vide  p.  19.  — 

Nunc  adscribere  mihi  liceat  nonDulla  exempla  de 
quibus  minime  dubitatur,  quia  sum  sine  damno  versus 
inseri  non  potest,  sed  quae  nos  docent  in  prorsus  similibus 
versibus  neque  aut  est  aut  es  desideranduro  esse:  Rud, 
V.  740  Non  tu  Cyrenensis  es?  ::  Immo  Athenis  natus 
aliusgue  educatusgue  Atticis  Capt.  v.  857  Tum  tu  mi 
igitur  erus  es?  ::  Immo  henevolens  Pers.  v.  378  Futura^s 
dicto  oboediens  an  non  patri?  ::  Futura  Eun.  v.  462 
Ituran  Thais  guopiam  es?  Th.  Ehem  Parmeno,  Bene 
fecisti:  hodie  itura:  Pa:  Quo?  et  similis  locus  est  ad 
Att.  Vn,  6,  2  dices,  guid  tu  igitur  sensurus  es?  non 
idem  guod  dicturus. 

Denique  sileutio  haud  praeterierim  hos  versus  Teren- 
tianos : 

Phorm.  V.  48  Tu,  tibi  nomen  dic  guid  est?  Ph. 
Mihin?   Phormio 

Vestrae  familiae  hercle  amicus  et  tuo  summus  Phae- 
driae,  ubi  Phormio  est  mihi  nomen  Phormio  est;  sed 
simul  sentitur  Phormio  sum\  ita  ut  appositio  sequi  possit. 
kaque  verbum  substantivum  in  toto  nexu  sententiarum 
auditur  atque  sentitur  et  difficile  immo  vero  falsum  est 
dicere  verbum  hic  vel  illic  omissum  esse.  Hic  quoque 
magis  Latine  sentire  quam  ratione  nostrae  linguae  cogitare 
debemus.  Neque  aliter  res  se  habet  Eun.  v.  1063  Quor 
ergo  in  his  te  conspicor  regionihus?  Th.:  Vobis  fretus. 
Ph.:  Scire  guam  fretus?  ubi  nos  haesitamus,  utrum  ad 
verba  voUs  fretus^  conspicior  a  te  cogitatione  supplere 
debeamus  an  sum,  pro  quo  sequentia  verba  pugnant. 

lam  accedamus  ad  omissam 

secundam  pluralis  personam 

de  qua  nonnulla  exempla  iam  supra  disiecta  attuli- 
mus,  ut  Asin.  v.  134  Mare  haud  est  mare:  vos  mare  acer- 
rimum;  Andr.  v.  285  Accessi:  vos  semotae:  nos  soli; 
(p.  6)  Haut.  v.  119  amho  accusandi:  etsi  illud  inceptum 
tamen  Animist  prudentis  signum  Asin.  648  Cupio  hercle, 

5 

sequere  hac:  ecquid  est  salutis?  satis  locuti;  (p.  30)  In 
enuntiato  subordinato  deest  ^estis'  Stich.  v.  649  Salvete 
Athenae  quae  nutrices  Graeciae  Naev.  frg.  37  Dic,  quo 
pacto  eum  potiti?  pugnan  an  dolis^) 

Sed  hoc  loco  paulo  fusius  disserendum  ac  decernen- 
dum  est  de 

Aul.  V.  354  Ceserin,  Strohile,  has  factv/ri  nuptias? 

qui  versus  obscurus  et  corruptus  videbatur  esse  viris 
doctis.  Attamen  ad  quam  personam  verbum  referendum 
sit,  ex  appellatione  Strobile  non  minus  perspicuum  est, 
quam  Naev.  frg.  37  apparet  ex  dic  imperativo  secundam 
personam  ad  potiti  perfectum  esse  cogitatione  supplen- 
dam.  Muellerum  autem  nihil  nisi  hiatus  adduxisse  vide- 
tur  in  eam  sententiam,  ut  diceret  (Pros.  p.  482)  verbum 
finitum  nulla  condicione  omitti  posse.  Satis  perspicuum 
versum  esse  iam  diximus,  deinde  apud  facturus  verbum 
non  modo  invenimus  sum  deesse  Stich.  v.  73  et  Men. 
V.  119;  sed  persaepe  etiam  singularis  secunda  persona 
omittitur  (p,  23).  Et  codices  Plautini  versum  praebent 
qualem  ego  adscripsi,  quibuscum  consentit  Festus  (et 
Servius),  Macrobius  autem  solus  (qui  ex  eodem  fonte  quo 
Festus  hausit)  legit:  hi  sunt  facturi,  quam  lectionem 
Goetz.  in  textum  recepit  iniuria,  nam  apud  Macrobium 
habemus  mutationem  consilio  factam  quam  contra  Festum 
et  libros  mss.  recipere  non  est  sanae  rationis.  Cadunt 
etiam  Muelleri  conamina  ad  irritum  proponentis  (Pros. 
p.  482)  ^haec^  vel  hic  sunt  futurae\  Hiatus  autem, 
quo  inducti  sunt  viri  docti,  nihil  habet  offensionis  in  cae- 
sura  et  post  appellationem.  Hic  igitur  Aululariae  versus 
nobis  rectissime  a  libris  mss.  traditus  est. 

Et  Most.  V.  604  Daturin  estis  faenus  actutum  mihi? 


1)  Leo  attulit  1.  s.  s.  p.  190:  Verg.  ecl.  5,  21  vo»  eoryli  testes  et 
jlumina  nymphis  Ovid.  her.  10,  113  Vos  quoque  crudeles  venti  nimium- 
que  parati  Aen.  5,  192  promite  nunc  animos,  quibus  in  Gaetulis  Syrtibus 
usi  lonioque  mari  Ovid.  fast.  5,  465  si  vos  modo  oera  loeuti.  Addi  potest 
Prop.  IV,   1,  5  guove  pede  ingressif  quamve  bibistis  aquamf 

Datwrin  faenus  mihi 

sic  praebet  A;  BC  autem  habent:  Date  mihi  fenus 
Si  mihi  pronomen,  quod  falso  repetitum  est,  oraittimus, 
talis  sanus  versus  exstat  in  A:  Daturin  faenus?  ::  Fae- 
nus  illic,  faenus  hic,  ut  nesciam,  cur.  R.  hoc  loco  A 
codicem  sequi  noluerit;  scripsit  autem  ^daturne  faenus?^ 
Verum  quod  in  altero  versu  daturi  verbum  sine  estis 
legitur  id  eum  movere  (si  quidem  movit)  non  debuit. 
Itaque  in  Ambrosiani  scriptura  acquiescendum  esse  censeo 
et  est  interrogatio  repetita  loco  huic  aptissima, 

Nunc  adiungamus 

tertiam  pluralis  personam. 

Atque  Ritschelius  ipse  concessit  apud  futura  et  facta 
deesso  posse  sunt  velut  Ampb.  v.  1149  Quae  futura  et 
quae  facta  eloquar;  v.  469  igitur  demum  omnes  scient 
quae  facta;  v.  571  Optas  quae  facta;  cf.  v.  772;  Bach. 
v.  510  qui  —  haec  hic  quae  futura  fdbulor  Aul.  v.  432 
Volo  scire  ego  itidem  meae  domi  mean  salva  futura, 

Neque  vero  minus  saepe  sunt  verbum  positum  est, 
ut  Amph.  V.  559  Tamen  quin  loquar  haec  uti  facta  sunt; 
v.  460  haec  uti  sunt  facta  ero  dicam;  v.  884  Ea  quae 
sunt  facta  infecta  re  esse  occlamitat;  v.  885  qtiae  neque 
sunt  facta  —  arguit;  atque  etsi  hic  vel  illic  poeta  sunt 
posuit  non  sine  vi  quadam  (quae  sunt  facta  —  was  nun 
doch  einmal  wirklich  geschehen  ist),  tamen  in  universum 
statuendum  erit  eum,  quoniam  linguae  utrumque  aptum 
esset,  illum  dummodo  facile  elegantem  versum  conderet 
atque  sententiam  bene  formatam  atque  perspicuam  pro- 
nuntiaret,  modo  posuisse  modo  omisisse  verbum  sub- 
stantivum.  Sicut  autem  hic  miuime  omnia  exempla  in 
unam  formam  redigi  possunt,  idem  cavendum  erit  in 
tertia  singularis  persona,  etiamsi  ibi  nuUum  fere  nego- 
tium  est  mutandi. 

Ex  eis  exemplis,  quibus  discimus  sunt  etiam  apud 
alia  perfecta  passivi  et  deponentis  omissum  esse,  iam 

5* 

noDDulla  exscripsimus  p.  27 :  Bach.  v.  937  Epiust  Pisto- 
clerus:  ab  eo  haec  sumpta;  Amph.  v.  217  Postquam 
utrimque  exitumst  maxuma  copia,  Dispertiti  viri^  dis- 
pertiti  ordines;  Trio.  v.  426  Mille  drachumarum  tarpe- 
gitae  Olympico,  Quas  de  ratione  dehibuisti,  redditae; 
Stich.  210  Ita  me  mancupia  miserum  adfecerunt  male, 
Potationes  plurumae  demortuae; 

In  enuDtiatis  relativis  deest  sunt:  Amph.  v.  1108 
uhi  utero  exorti  dolores  ut  solent  puerperae,  Invocat 
deos;  v.\\'21  Postquam  puerum  conspicati pergunt;  Trin. 
V.  1049  illis  quoque  ahrogant  etiam  fidem,  Qui  nil  meriti : 
quippe  probant,  Quae  cum  ita  sint,  quid  mirum,  si  sunt 
deest 

Poeo.  V.  219  Binae  singuKs  quae  datae  nobis  an- 
cillae,  eae  nos  lavando  eluendo  operam  dederunt.  Rit- 
schelii  propositum  inserentis  sunt  et  addentis  comundo 
non  ita  est  probabile.  Mihl  adhuc  maxime  adridet  quod 
Herm.  Elem.  p.  295  scripsit  dedere,  eoque  continuos  versus 
bacchiacos  reconcinnavit.  Huc  pertinet  etiam  Trin.  v.  393 
Verum  meliora  sunt  quam  quae  deterruma  Facile  etiam 
in  exclamatione  deest  sunt 

Stich.  v.  212  Quot  adeo  cenae,  quas  deflevi,  mortuae, 
Quot  potiones  mulsi,  quot  item  prandia, 
Quae  inter  continuum  perdidi  triennium 
Truc.  V.  28  Quot  illic  blanditiae  quot  illic  iracundiae 
Superbiae  lamenta  —  sic  Schoell.  libri  autem:  sunt 
quot  perclamenda,  a  qua  lectione  Schoellii  coniectura 
nimis  recedit.     Deinde  commemorandi  sunt: 

Rud.  V.  207  Hoc  quod  induta  sum  summae  opes 
oppido 

Poen.  IV,  2,  13  Omnia  genera  recipiuntur,  itaque 
in  totis  aedibus 

Tenebrae  latebrae:  bibitur  estur, 
ubi  omissio,  quamvis  dura  sit,  tamen  est  vacua  dubi- 
latione. 

Neque  apud  Terentium  desunt  exempla  verbi  sunt 


—    69    — 

omissi  Adel.  v.  46  nati  fiUi  duo  cf.  Ad.  867  Andr.  v.  891 
Domus  uxor  Uheri  inventi  invito  patre  Adel.  v.  230 
emptae  muUeres  complures  et  item  hinc  alia  quue  —  792 
paratae  Utes:  succurrendumst ;  Phorm.  133  et  331  Nos- 
tram  omnium  vitam  in  quo  nostrae  spes  opesque  omnes 
sitae?  p.  27. 

Deinde  magna  copia  exemplonim  invenitur  in  Cicero- 
nis  epistulis,  quorum  nonnulla  hic  adscribo  ideo  quod 
pugnant  contra  viros  doctos,  qui  est  singularem  saepe 
falso  inserueruut  iis  locis,  quibus  sunt  deesse  pati  debent. 
Atque  primum  quidem  ea  omissionis  exempla,  quibus 
pronomen  invenitur  subiectum ,  iam  exspectamus ,  velut 
ad  fam.  III,  10,  9  atque  haec  domestica;  ad  Att.  XII, 
2,  2  sed  haec  tolerabiUa;  — ,  9  sed  neque  haec  digna 
longioribus  Utteris;  —  VI,  2,  5  grata  haec  et  m^gna 
mihique  nondum  Idboriosa:  —  XI,  20,  3  utra  ergo  castra? 
media  enim  toUit  Antonius,  illa  infirma,  haec  nefaria; 
—  I,  20,  5  cupit  triumphare:  hoc  vellem  mediocrius; 
cetera  egregia;  —  X,  18,  2  ita  omnia  tarda  adhuc  et 
spissa  —  IX,  12,  1  omnia  cum  honesta  tum  cauta. 

Addantur  exempla  quibus  substantivum  praebetur 
subiectum,  quae  a  prioribus  vix  distant:  ad  Att.  I,  1 
competitores,  qui  certi  esse  videantur,  GaJha  et  Antonius; 
IV,  8,  3  candidati  omnes  rei  ambitus;  accedit  etiam 
Gabinius;  VII,  21,  3  ipse  me  Caesar  ad  pacem  horta- 
tur,  sed  antiquiores  Utterae,  quam  ruere  coepit;  X,  10, 
4  de  MassiUensihus  gratae  tuae  mihi  Utterae;  XIV,  5, 
1  signa  hella,  quod  Calvena  moleste  fert,  illa  signa  non 
hona  — ;  XV,  25  de  meo  itinere  variae  sententiae. 

Saepe  etiam  apud  perfecta  omittitur  sunt:  ad  Att. 
IV,  17,  3  res  cedit,  comitia  dilata  ex  SCto;  XII,  14 
De  Bruti  Utteris  scripsi  ad  te:  prudenter  scripta^,  sed 
nihil,  sed  nihil  quod  me  adiuvaret  XIII,  52,  2  praeterea 
trihus  tricUniis  accepti  ol  tisqI  avrdv  copiose,  lautiores 
eleganter  accepti  V,  3,  2  quarum  alterae  edictum  P. 
Licinii  hahehant,   alterae   rescriptae  ad  meas  Mintur- 

nensis,  ubi  deest  erant  quamquam  modus  finitivus  an- 
tecedit. 

Deinde  participium  futuri  passivi  (cf.  p.  51)  inveni- 
tur  sine  sunt  ad  Att.  VII,  3,  12  reliqua,  quas  nosti, 
ferenda;  XII,  11  omnia  humana  tolerabilia  ducenda; 
VII,  3,  5  exitus  in  alteram  partem  magis  timendi: 

Et  in  exclamatione  a  Cicerone  omittitur  sunt:  ad 
Att.  IX,  12,  1  at  quam  expedita  tua  consilia;  XIV, 
9,  1  quam  mihi  ista  pro  nihili;  Sicut  ad  Att.  I,  21,  1 
legimus:  oyii^tpeig  atque  dva^oXal,  sic  inveniuntur  apud 
Plautum  Bach.  v.  939  Tace  modo,  aliquis  respicit  deus:  :: 
Nugae  Trin.  v.  760  Gerras,  ne  tu  inveneris:  Gerrae 
etiam  Caec.  frg.  191;  Andr.  v.  224  fabulae. 

Et  in  subordinatis  quoque  enuntiatis  sunt  deesse 
potest  apud  Ciceronem:  ad  Att.  XII,  3,  5  ne  armis  de- 
cernatur,  quorum  exitus  semper  incerti,  nunc  magis  ti- 
mendi;  cf.  1,  17,  7;  —  XIV,  20,  2  primum  quae  de  re 
mea  gesta  et  in  solutione ;  —  5,  2  sed  vides  magistratus 
si  quidem  illi  magistratus;  —  XVI,  12  etsi  varii  rumores 
multique,  quod: 

Quae  cum  ita  sint  persuasum  habeo  editores  sunt 
iniuria  addidisse  ad  Att.  XVI,  8,  1  ubi  haec  tradita 
sunt  verba:  veteranos,  qui  Casilini  et  Calatiae,  produxit 
ad  senatus  sententiam  — .  Non  enim  solum  ubi  praedi- 
catum  est  adiectivum  vel  participium,  sed  ubi  est  ad- 
verbium  vel  praepositio  cum  casu  omissum  sunt  inveni- 
mus,  velut  Poen.  IV,  2,  13  in  totis  aedibus  tenebrae  et 
ad  Att.  VII,  24,  1  Amoris  quidem  tui  quoquo  me  verti 
vestigia,  XII,  5,  4  ergo  ei  in  integro  omnia,  XII,  2,  2  ludi 
interea  Praeneste;  ibi  Hirtius  et  isti  omnes.  Atque  si- 
cut  vidimus  quam  mihi  ista  pro  nihilo  sic  XV,  3,  1  in 
magnis  versamur  angustiis :  etsi  ista  parvi ;  quin  et  ma- 
iora  contemninus.  Deniqui  si  conferas  hos,  qui  maxime 
huc  pertinent,  locos:  ad  Att.  II,  12,  2  ille  iter  Lavinum; 
ibi  enim  cohortes  et  Luceriae  et  Teani  reliqu,aque  in 
Apulia  et  ad   fam.   III,  7,  1   Bomae  et  maa^ime  Appia 

ad  Martis  mvra  proluvies  noli  dubitare,  quin  Cicero 
scripserit  qui  Casilini  et  Calatiae  omisso  sunt  verbo. 

Hic  etiam  commemorare  mibi  liceat  Hor.  Sat.  H,  3, 
32  incmis  et  tu  stuUique  prope  omnes  II,  1,  67  num 
LaeUus  aut  qui  —  Ingenio  offensi  aut  laeso  doluere 
Metello?  1,  9,  69  hodie  tricesima  sahhata;  I,  10,  31  Qui- 
rinus  Post  msdiam  noctem  visus,  cum  somnia  vera.  Pe- 
tron.  p.  36,  27  bene  nos  habemus,  at  isti  nugae,  qui 
tihi  non  imperant,  aliis  locis:  35,  6,  23,  32.  Senec. 
apocoloc.  §  1  haec  ita  vera^) 

Nunc  transeamus  ad  aliud  genus  exemplorum  et 
incipiamus  a  versu,  qui  est  magni  momenti: 

Asin.  V.  196  Uhi  illaec,  guae  dedi  ante?  ::  Ahusa 
nam  si  ea  durarent  mihi 

bic  neque  in  interrogatione  neque  in  responso  posi- 
tura  est  verbum  substantivum.  Videmus  igitur  ex  boc 
exemplo  luculentissime,  quam  non  necesse  sit  est  insera- 
tur  in  responsis  iis  locis,  quibus  in  interrogatione  ante- 
cedit,  velut  Pers.  v.  644  Captusnest  pater?  Non  captus; 
sed  quod  hahuit  perdidit  R.  captust 

Post  uhi  omittitur  sunt  etiam 

Men  v.  278  Non  hercle  vero:  ::  Uhi  convioae  ceteri? 

ubi  hiatus  personae  mutatae  aliquantum  impulit  ad 
mutandum.  Et  R.  et  Mueller.  desiderabant  sunt  scripse- 
runtque  ubi  sunf.  Posteriore  autem  tempore  R.  scripsit 
verod:  utrumque  inutiliter;  non  enim  biatus  oflfendit, 
sermo  est  integer,  quod  apparet  ex  illo  Asin.  versu  et  ex 

Eun.  IV,  7,  10:  Uhi  alii?  Qui  malum  alii?  solus 
Sannio  servat  domi*) 


1)  Verg.  Aen.  X,  286  uUro  occurramus  ad  undam,  Dum  trepidi 
egressuque  labatU  vestigia  prima;  Georg  III,  165  Dum  /aciles  animi 
iuvenum,  dum  mobilis  aetas ;  Ovid.  Med.  II,  760  nuUae  in  /ronte  minae, 
pacem  vuUus  habet ;  Prop.  V,  1,  135  at  tu  finge  elegos,  /aGax  opu* ; 
haec  tua  castra;  IV,  6,   2   sat  mihi  cum  domina  proelia  dura  mea. 

2)  Prop.  IV,  11,  67  Nunc  vbi  Scipiadae  clatses ,  ubi  signa  CamHli 
Aut  modo  Pompeia  Bospore  eapta  manut 

Quamquam  non  modo  non  desunt,  sed  etiam  saepius 
inveniuntur  exempla  sunt  verbi  positi,  ut  Curc.  v.  307 
uM  sunt  spes  meae;  Rud,  v.  1161  ubi  loci  sunt  spes 
meae,  Amph.  287  uhi  sunt  isti  scortatores,  qui  soli  in- 
viti  cubant  Poen.  1119,  1232;  Capt.  253.  Itaque  hic 
quoque  videmus  utrumque  Plauto  licuisse  et  libuisse; 
minime  autem  omnia  in  unam  formam  redigenda  sunt 
quod  facere  voluerunt  viri  docti  in  tertia  singularis 
persona. 

Apud  Terentium  deinde  inveniuntur:  Andr.  v.  477 
Num  immemores  diScipuU?  Adel.  v.  678  sed  quid  ista 
nostra?  Phorm.  v.  256  Satin  omnia  ex  sententia?  et  ut 
Trin.  v.  1177  Satine  salvae?  dic  mihi;  et  Stich.  v.  8 
salvaene  amabo  ?  sic  Eun.  v,  978  Satine  salvae  ?  dic  mihi. 

Denique  Phorm.  v.  454  Quot  homines,  tot  sententiae: 
suus  cuique  mos. 

nemo  desiderat  sunt  ct  optime  se  habet,  quod  ser- 
monem  attinet 

Truc.  885  —  ubi  amici,  ibidem  opes,  sed  versus 
hiatu  laborat,  quem  viri  docti  cum  dictionis  detrimento 
expellere  conati  sunt.  Prorsus  languet  Schoellii  mutatio : 
ubi  amici  ibi  demum  esse  opes.  Si  quidem  sine  sunt 
verbo  versus  restitui  nequit,  tum  acquiesco  in  Camerarii 
proposito:  ibidem  sunt  opes: 

Verumst  verbum  quod  memordtur :  ubi  amici  ibidem 
stint  opes. 

Si  nunc  accedimus  ad 

tertiam  singularis  personam 

vereor,  ne  quis  opinetur  nostram  disputationem  nihil 
certi  adlaturam  esse  ad  usum  sermonis  familiaris  eruen- 
dum,  quia  in  libris  nulla  sit  posita  fides  est  verbo  in- 
curia  librariorum  sexcenties  omisso.  Sed  eodem  iure 
statuere  possumus  librarios  ignaros  usus  Plautini  et 
nescientes,  quatenus  pertineret  in  sermone  familiari  omis- 
sio  verbi  substantivi,  addidisse   est.    Libri  sunt  et  esse 

debeDt  fundamentum ,  quo  nitamur,  quibus  si  desinimus 
iustam  fidem  habere,  omnis  fluctuat  quaestio.  Deinde 
potuitne  tam  saepe  est  foima  facillime  neglegi  et  omitti, 
si  plenis  litteris  erat  scripta  ?  Et  plerumque  plenam  for- 
mam  scriptam  fuisse  videbit  quisquis  inspexerit  appara- 
tum  criticum  et  inscriptiones.  Tum  alius  sicut  in  se- 
cunda  singularis  persona  remanet  scrupulus  et  is  minime 
neglegendus.  li  qui  sibi  persuaserunt  deesse  verbum, 
ibi  statuunt  excidisse,  ubi  versus  additum  facillime  to- 
lerat.  Sed  in  hac  quoque  persona  videbimus  in  eo  er- 
rare  viros  doctos.  Quae  cum  ita  sint  a  libris  mss. 
proficiscemur  et  quaeremus,  num  tolerari  possit  omis- 
sio  verbi  substantivi  secundum  usum  Plautinum  vel  se- 
cundum  consuetudinem  sermonis  familiaris.  Et  si  ea- 
dem  condicione  aliae  personae  verbi  substantivi  desunt, 
quae  neque  tam  facile  omitti  possunt  neque  ab  edito- 
ribus  inducuntur,  quia  versus  eas  non  admittit,  Plauto 
invito  non  donabimus  est  formam.  Nemo  enim  con- 
tendere  audebit  omissionem  est  formae  duriorem  esse 
quam  si  sunt  omittatur,  vel  adeo  sumus  sum  estis  for- 
mas  facilius  deesse  posse  quam  est.  Si  praeterea  vide- 
bimus  Terentium ,  Ciceronem  alios  scriptores,  quorum 
poesis  vel  scripta  eiusdem  generis  sunt  sermonis,  simili- 
bus  locis  omittere  est,  unde  tum  ius  sumemus  Plauto 
soli  id  denegandi? 

Atque  hic  itenim  monere  nobis  liceat  neque  Plau- 
tum  neque  linguam  Latinam  in  hac  re  sibi  constitisse, 
et  quis  unquam  scriptor  libertatem  dicendi  ipse  tam 
angustis  circumscripsit  fiuibus?  Persaepe  Plautus  ad- 
ductus  esse  videtur,  ut  omitteret  vel  poneret  verbum, 
studio  versus  quam  elegantissime  condendi ,  ita  ut  ver- 
borum  accentus  cum  versu  concinerent.  Et  ut  id  pri- 
mum  exemplis  demonstremus ,  ita  et  itast  fere  pari  nu- 
raero  occurruut  et  quomodo  Langenus  has  duas  formulas 
distinxerit,  notum  est.  Nobis  hic  conimemorandum  est, 
si  dictura   ab   altero  confirmetur,   esi  et  poni  posse  et 

oraitti.  Deinde  invenitur  itane  et  itanest?  Et  Quid  hoc? 
Pseud.  V.  1246;  quid  istuc?  Bach.  v.  583;  quidhoc  est? 
Pseud.  V.  246;  quid  id  est  Men.  v.  630;  alia. 

lam  R.  concessit  Plautum  scripsisse  est  omisso: 
mirum  ni,  mirum  quin  velut  Most.  v.  493  Mirtm  quin 
vigilanti  diceret;  Pers.  433;  Aul.  85;  Amph.  v.  315 
Mirum  ni  hic  me  —  exossare  cogitat;  v.  947  Mirum, 
quid  solus  secum  secreto  ille  agat;  Epid.  v.  414  mirum 
hoc  qui  potuit  fieri. 

Et  si  invenimus  etiam  mirum  si  Truc.  v.  305  Nihil 
mirum  —  lateres  veteres  si  ruont,  R.  non  recte  mihi 
mutasse  videtur 

Mil.  V.  1040  ecastor  haut  mirum,  si  habes  carum 
Hominem  tam  pulcrum, 

ubi  R.  mirumst  te;  sed  est  supervacaneum  est,  et 
si  te  ponimus,  aliquantum  leporis  illius  versus  sine  te 
perspicui  perit.    Falso  addidit  R.  est  etiam 

Men.  V.  335  R.  Minime  hercle  mirum:  morem  hunc 
meretrices  habent,  uam  hic  hiatus  in  caesura  et  in  pausa 
neminem  oifendere  debet  et  cf.  Cic.  ad  fam.  XVI,  15,  2 
accepi  tuam  epistulam  vacillantibus  litteris,  nec  mirum 
tam  gravi  morbo. 

Neque  debebat  Fleckeis.  mirumst  scribere 

Amph.  V.  596  Nihilo  inquam  mirum  m^gis  tibi  istuc 
quam  mihi 

ubi  omissio  etiam  istuc  pronomine  defenditur  et  cf. 
ad  fam.  XVI,  21,  2  cuius  te  sollicitudinis  et  doloris  par- 
ticipem  fuisse  notum  exploratumque  est  mihi  nec  id 
mirum. 

Itaque  ne  Mil.  v.  321  quidem  cum  R.  debemus 
mirumst  scribere  sed 

Mirum  lolio  victare  te  tam  vili  tricito  (BC  miru 
folio), 

nam  quod  accusativus  cum  infinitivo  hic  sequitur, 
cf.  ad  fam.  V,  13,  3  itaque  alterum  minus  mirum  for- 
tiorem  te  esse,   cum  aliquid  speres,   alterum  mirum  spe 

ulla  teneri.  ad  Att.  XVI,  1,  3  Dynaeos  agro  pulsos  mare 
infestum  habere  nil  imrum. 

Cas  n,  3,  41  Mirum  ecdstor  te  senecta  \  deiate  of- 
ficium  tuum 

falso  Geppert.  scribit.  mirum  ecastor  est  senecta 
aetate  te  officium  tuum;  hiatus  enim  in  diaeresi  nihil 
habet  oflfensionis, 

Neque  vero  desunt  loci,  quibus  Plautus  est  posuit 
Capt.  V.  818  mirumgue  adeost  ni  Mil.  v.  354  totiens  mo- 
vere  mirumst  Bach.  v.  178  Mirumst  me  ut  redeam  te 
opere  tanto  quaerere  Mil.  v.  418  sed  facinus  mirumst 
quo  modo  potuit,  v.  377  Deinde  cf.  Capt.  v.  188  non 
pol  mirandumst  et  Curc.  v.  265  Nihil  est  mirandum, 

Saepe  invenitur  pluralis:  Bach.  v.  450  mira  sunt 
ni  Pistoclerus  —  contulit;  Amph.  v.  279;  Cas.  II,  2,  20 
mira  sunt  vera  si  praedicas;  Men.  v.  1028  quid  sit  mira 
sunt;  Capt.  v.  791  et  Poen.  IV,  2,  17. 

Quod  si  videmus  exempla  et  positi  et  omissi  verbi 
inveniri,  apparet  de  exclamatione  in  iis  enuntiatis,  qui- 
bus  est  deest,  miuime  cum  Brixio  esse  cogitandum. 
Et  exclamationes  sunt  sermoni  familiari  non  ita  aptae. 
Neque  sic  intellegenda  est  omissio  in  talibus  enuntiatis, 
quibus  apud  factum  perfectum  omittitur  est.  Potest 
esse  exclamatio  velut  Pscud.  v.  361,  Most.  v.  499  factum 
optume;  Stich.  v.  375;  Epid.  v.  209  nimis  factum  hene; 
Bach.  V.  1099  bene  hercle  factum  Most.  v.  459  mule 
hercle  factum  neque  vero  probabile  est,  si  videmus  Trin. 
V.  429  Factum.  Ut  quidem  illud  perierit.  Factum  id 
quoquest,  ubi  in  eodem  versu  ponitur  est  et  omittitur; 
et  hic  nemo  potuit  scribere  factumst,  quia  elisio  neces- 
saria  est;  neque  Poen.  v.  1055  tu  mortui  sunt?  Factum 
quod  aegre  tuli  de  exclamatione  cogitandum  est;  deinde 
Rud.  V.  1365  Bene  m^hercle  faciumst  nobis  ostendit  est 
poni,  quamquam  particula  exclamativa  adsit.  Trin.  v. 
127  BedisU  argentum.  Factum  neque  facti  piget.  Et 
etiam  magis  ex  Rud.  v.  892  Bene  factum  et  volup  est 


■& 

hodie  me  —  TetuUsse  auxilium  et  ex  Merc,  v.  298  Bene 
hercle  factum  et  esse  factum  gaudeo  (i.  e.  bene  hercle 
factum  est  et  esse  factuni  gaudeo)  apparet  exclamationis 
nullum  esse  locum,  neque  magis  Epid.  707  Factum 
hercle  vero  et  recte  factum  iudico,  Most.  v.  1147  Bene 
hercle  factum  et  factum  gaudeo. 

Sin  autem  cum  factum  verbo  ablativus  coniunctus 
est,  tum  nemo  loqui  potest  de  exclamatione.  Itaque  R. 
quamquam  Bach.  v.  295  Sapienter  factum  a  vobis  propter 
numeros  concedere  debuit,  tamen  Pers.  v.  774  Tua  fac- 
tum  opera  addidit  frustra  in  fine  versus  est:  operast  et 
Most.  V.  33  Virtute  id  factum  tua  et  magisterio  tuo  mu- 
tavit  tua  et  in  tuast  facile,  sed  falso,  nam  est  ponatur 
minime  oportet  et  asyndeton,  quod  inducitur,  ab  hoc 
loco  alienum  est.  Praeterea  si  videmus  Truc.  v.  167 
Vostra  hercle  factum  iniuria  quae  properavistis  olim, 
ego  non  dubito  cum  Vetere  scribere 

Trin.  v.  1166  Si  id  mea  voluntate  fdctum,  est  quod 
mihi  succenseas 

CD  habent  factumst  quod;  R.  autem  cum  Camerario 
scribit:  factumst,  est.  Profecto  haec  duo  est  peius  in 
aures  incidunt,  quam  ille  hiatus,  qui  nihil  habet  oflFen- 
sionis;  et  illud  prius  est  minime  postulatur;  ne  autem 
quis  spectatorum  coniungeret  Jactum  esf,  nullum  fuit 
periculum  propter  pausam  diaeresis.  Denique  quod  hoc 
est  enuntiatum  a  si  incipiens,  iam  multa  attulimus 
exempla  p.  42,  quibus  ostenditur  id  nihil  referre.  Sin 
antem  contra  invenimus  Cas.  II,  6,  66  Pietate  factumst 
mea  atque  maiorum  meorum  et  Asin.  v.  556  Id  virtute 
huius  collegae  meaque  comitate  Factum  est,  hic  quoque 
nihil  aliud  videmus  quam  utrumque  Plauto  libuisse. 

Neque  R.  est  addidit  Most.  v.  260  Lepide  dictum 
de  atramento  atque  ebure,  quamvis  non  sit  exclamatio. 
Brevior  forma  est  Poen.  v.  657  Nimis  lepide  de  lat/rone, 
de  Sparta  optume. 

Atque  si   legimus  Epid.  v.  35  Edepol  facinus  im- 

probum,  facile  quisque  de  accusativo  exclamationis  cogita- 
verit;  ne  autem  id  faciat  admonetur  velut  versu  Amph.  857 
Nimis  ecastor  facinus  mirumst,   qui  illi  conliMtum  siet. 

Et  apud  Terentium  egregium  habemus  exemplum 
est  verbi  omissi  Adel.  v.  96  Nullum  huius  simile  factum 
(i.  e.  huius  filii  nuUum  simile  factum  exstat,  memorari 
potest) ;  apud  quem  si  legimus  etiam  Eun.  v.  402  —  cre- 
dere  omnem  exercitum,  Consilia  ::  Mirum  Andr.  v.  474 
Hui  tam  cito?  Ridiculum  Hec.  v.  424  Ita  usque  ad- 
versa  tempestate  usi  sumus.  \\  Odiosum  Adel.  v.  275  tam 
ob  parvolam  Rem  paene  e  patria?  a  turpe  dictu  haec 
pro  uominativis  habenda  sunt  est  verbo  omisso,  ut  docet 
Adel.  V.  106  Id  laudi  ducis,  quod  tum  fecisti  inopia\ 
Iniuriumst  et  huc  refero  etiam  Andr.  v.  365  Scio:  mag- 
num  signum. 

Similia  legimus  apud  Ciceronem  ad  Att.  V,  19,  3 
quod  scribis  lihente  te  repulsam  tulisse  eum,  qui  — , 
magni  amoris  signum,  ubi  nominativum  habemus  sicut 
XI,  14,  3  id  si  ita  est,  omnia  faciliora,  sin  aliter,  mag- 
num  negotium,  cuius  exitum  non  extimesco,  II,  7,  2  si, 
ut  scribis,  hilem  id  commovet  latoribus  legis,  spectaculum 
egregium;  II,  1,5  non  consulare,  inquies,  dictum:  fateor; 
IX,  2",  1  supplicandum  igitur?  miserum;  XIII,  22,  4 
De  Bruto  nostro  perodiosum,  sed  vita  fert.  Saepius  ita 
gratum  ponitur  est  verbo  oraisso,  velut  ad  Att.  IV,  9,  2 
quod  Lucceio  scribis  et  aedificium  nostrum  quod  crebro 
invisis,  gratum ;  IV,  20,  3  quod  Ciceroni  suppeditas,  gra- 
tum;  XII,  30,  1  quod  Lentulum  invisis,  valde  gratum; 
VI,  1,  13  Hortensio  quod  causam  meam  commendas,  valde 
gratum ;  III,  1,12  BaTbum  quod  ais  mature  Bomam  esse 
venturum,  id  mihi  pergratum  perque  iucundum;  ad  Att. 
IV,  15,  1  De  Eutychide  gratum,  qui  — ;  XV,  17,  2  gra- 
tissimum  quod  polliceris;  IV,  17,  3  nihil  gratius.  Quae 
exempla  in  unum  locum  contuli,  ut  probem  inutiliter 
addidisse  editores  est  ad  Att.  XII,  6,  3  macte  virtute, 
mihi  quidem  gratum  [est  add.]  et  erit  gratius,  si.    Quod 

autem  et  particula  modus  finitivus  adiungitur,  nihil  refert, 
nam  habuimus  hene  hercle  factutn  et  volup  est  et  cf.  p.  62. 

Ut  nunc  ad  aliud  genus  omissionis  transeamus,  in 
inturrogationibus  iam  Brixius  contra  Ritschelium  omissio- 
nem  admisit  his  locis:  Mil.  v.  307  quid  peius  muliere 
atque  audacius?  (B.  peiust)  Amph,  v.  318  quid  illac  im- 
pudente  audacius?  Et  permulta  eiusmodi  exempla  inve- 
niuntur  in  Ciceronis  epistulis:  ad  Quint.  II,  8,  1  quid 
enim  mihi  suavius?  ad  fam.  IX,  21,  3  quid  his  inprdbius? 
X,  25,  2 ;  ad  Att.  XV,  29,  1  quid  enim  mihi  meis  iucun- 
dius?  ad  Att.  VIII,  2,  3  hoc  miserius,  hoc  turpius  quic- 
quam?  IX,  14,  2;  XVI,  1,  1;  IV,  6,  1;  XII,  30,  1  quid 
mihi  iucundius  quam,  cum  aut  scribere  ad  te  — . 

Eodem  rettulit  Brixius  illos  versus,  quibus  nihil  cum 
comparativo  coniungitur:  Most.  v.  279  nihil  hac  docta 
doctius  (R  doctiust)  Men.  v.  206  nihil  hoc  confidentius, 
qui  quae  videt  ea  pernegai  Men.  v.  622  nihil  hoc  homine 
audacius.  Et  quoniam  invenitur  Andr.  v.  437  nil  faci- 
lius\  cum  Bembino  scribendum  esse  censeo: 

Adel.  V.  98  Homine  imperito  nunquam  quicquam  in- 
iustius,  Qui  nisi,  quod  ipse  fecit,  nihil  rectum  putat"  — 
minime  vero  cum  ceteris  iniustiust  quod  receperunt  Fleck. 
et  Umpf.  Praeterea  consentiunt  libri  mss:  Eun.  v.  50  si 
quidem  hercle  possis,  nil  prius  neque  fortius. 

Apud  Ciceronem  quoque  inveniuntur  permulta:  ad 
Att.  V,  15,  1  nihil  exoptatius  adventu  meo,  nihil  carius; 
re  puhlica  nihil  desperatius,  iis  quorum  opera  nihil  maiore 
odio;  IV,  8*,  2;  XVI,  3,  2  odit  enim  provinciam  ether- 
cule  nihil  odiosius  (quamquam  hic  quoque  modus  finitivus 
per  et  adiungitur);  ad  fam.  III,  2,2;  111,4, 1;  XI,  15,  1 »). 

Quae  cum  ita  sint  potuit  Geppert.  scribere  Cas.  II, 
1,  11  te  demum  nullum  scitum  scitius,  ubi  libri  falso 
repetunt  ex  II,  1,  8  scitus  es,  et  sine  uUa  dubitatione 
huc  addo:   Mil.  v.  1117  quid  potius  quam  ut  tute  adeas, 

1)  Atque  adeo  Prop.  II,  9,   34    te   nihil   in  vita   nobis   acceptius  un- 
guam 

ubi  Ritschl. :  potmst  inutiliter,  praesertim  si  confero  Cic. 
ad  fam.  XVI,  1,  3  amor  ut  valentem  videamus  hortatur, 
desiderium ,  ut  quam  primum.  illud  igitur  potius;  cura 
ergo  ut  valeas. 

Quae  omissio  minime  propria  est  comparativi,  quod 
Brixius  censuit,  sed  multo  latius  patet.  A.tque  ut  pri- 
mum  de  interrogationibus  agam,  legimus  Pers.  v.  107 
Ita  fieri  iussi:  ecquid  halaecis?  ubi  R.  inutiliter  scripsit 
holaecist,  nam  etiam  Poen.  v.  253  traditur:  ecquid  gratiae, 
cum  huc  foras  te  evocavi?  Mil.  1111  Quid  is?  ecqui 
fortis?    R.  fortist, 

Deinde  Stich.  v.  769  Qui  lonicus  aut  cinaedicus,  qui 
hoc  tale  facere  possit 

et  Asin.  v.  167  traditur:  qui  modus  dandi?  nec  video, 
quid  ita  oftendat  viros  doctos,  ut  mutent  secundum  v.  169 : 
quid  modist  ductando,  amando  in  quid  modist  dando. 
Opusne  fuit  Plauto  semper  eadera  dicendi  forma  uti? 
Idem  scripsit  Men.  v.  231:  Nam  quid  modi  futurumst 
ilhtm  quaerere  infinitivum  pro  gerundio ;  est  autem  omitti 
posse  illo  Asin.  versu  ostendunt  etiam  hi  Ciceronis  loci  : : 
ad  Att.  XV,  15,  3  qui  porro  noster  itus,  reditus,  voltus 
incessus  inter  nostros?  IX,  10,  4  quae  enim  finis  pere- 
grinationis? 

Apud  positivum  non  minus  quam  apud  comparativum 
verbum  omitti  ostendunt  nobis  hi  loci :  ad  Att.  XI,  22,  1 
quid  enim  tam  pervolgatum,  quam  illius  in  me  odium  et 
genus  hoc  litterarum?  IV,  17,  3  verum  tamen  quid  tam 
ridiculum?  XII,  18*;  XIII,  46,  3  quid  minus  prohandum, 
quam?  Apud  Horatium  quoque  legimus  Sat.  II,  3,  283: 
qv,id  tam  magnum? 

Quis  igitur  qui  memoria  teneat,  quam  saepe  parti- 
cipia  careant  verbo  substantivo,  iam  dubitaverit,  quin 
Pers.  V.  229  Quid  istic  scriptum?  ::  ikrto  tecum  nescio 
R.  iniuria  scripserit  scriptumst; 

Mil.  V.  1306:  quid  istuc  quaeso  quid  oculo  factumst 
tuo  R.  scribit:  quid  istuc  est  quaeso,  quid  oculo  — ;  sed 

quid  melius  est,  quam  traditam  lectionem  retinere  versu 
sic  distincto:  quid  istuc,  quaeso?  quid  oculo  f.  t?  Etiam 
si  mavis  scribere:  quid  istuc  quaeso,  quod  — ,  potest  est 
deesse,  nam  attulimus  Bach.  v.  588  quid  isiuc?  et  utrum 
sequatur  relativum  enuntiatum  necne  nihil  refert.  Itaque 
censeo  etiam  Truc.  v.  917  servandum  esse  quis  illic  homo? 
neque  est  addendum,   utcunque  totus  versus  restituatur. 

Porro  Poen.  V,  6,  7  Quid  tiU  mecum  autem?  mutant 
editores  in  autemst,  quia  sibi  persuaserunt  in  hac  formula 
fieri  non  posso,  ut  verbum  omittatur.  Sed  ostendam 
exemplis  hic  quoque  omissionem  debere  tolerari.  Nam 
primum  quidem  habemus  etiam  apud  Plautum  alterura 
exemplum  Cist.  IV,  15  Nihil  mecum  tibi.  mortuos  tibi 
sum,  quae  exempla  iam  inter  se  tuentur.  Neque  vero 
desunt  aliorum  scriptorum  loci,  quibus  apparet  libros  mss. 
recte  nobis  id,  quod  Plautus  scripsit,  tradidisse. 

Apud  Terentium  enim  legimus:  Adel.  v.  678  aut  quid 
nohis  cum  illis?  Eun,  v.  511  Roget  quis  quid  rei  tibi 
cum  illa^?  sic  igitur  rogabant  Romani  sine  verbo  sub- 
stantivo. 

Atque  Cicero  scribit  ad  Att.  XII,  21,  5:  quid  enim 
mihi  cum  foro  sine  iudiciis,  sine  curia?  I,  16,  10  Quid, 
inquit,  homini  Arpinati  cum  aquis  calidis.  Hic,  ubi  verba 
Clodii  ipsa  afferruntur  videmus  apertissime,  quomodo 
collocuti  sint  *). 

Et  gravior  omissio  apud  Horatium  invenitur  Sat.  I, 
9,  43  Maecenas,  quomodo  tecum? 

Et  durior  omissio  loqui  verbi  videtur  Trin.  v.  567 
Quid  tecum,  Stasime?  cf.  p.  16. 

Denique  viri  docti  securi  scribunt  autemst;  est  autem 
collocatur  post  mecum  vel  tecum:  Meu.  v.  639  nihil  mihi 
tecumst;  816;  Stich.  v.  333  quid  mecumst  tibi  Aul.  v.  632 
quid  tibi  mecumst  commerci?  Quae  cum  ita  sint  quoniam 
ille  Poenuli  versus  ^mecumsf  repudiat,  etiam  minus  dubi- 

1)  Ovid.  ars.  am.  I,  305    quid   tibi    cum    apecnlo    montana    armenta 

peteiitif 

tandum  est,  quin  recte  se  habeat  interrogatio :  Quid  tibi 
mecfm  autem? 

Ut  nunc  adiungamus  interrogationes  ab  ubi  incipien- 
tes,  non  possumus  facere  quin  admoneamus  illius  versus 
Asin.  196:  uhi  illaee  quae  dedi  ante?  quem  integrum 
reliquerunt  viri  docti.  Qui  autem  hic  sunt  omitti  con- 
cedere  debet,  is  inconstantiae  convincendus  est,  si  eadem 
condicione  est  deesse  posse  negaverit.  Itaque  integri  relin- 
quendi  sunt  primum  hi  versus  Plautini: 

Cas.  v.  438  TJbi  tua  uxor?    Intus  illa  te  manet 

atque  hic  quidem  vix  quisquam  immisceat  est,  quia 
versus  id  vetat  fieri,  sed  ubicunque  in  tali  enuntiato  oc- 
currit  verbum  iu  -us  terminaus,  non  verentur  t  litteram 
adscribere.    Quod  faciunt  falsissime  velut: 

Curc.  V.  437  uhi  ipsus?  quor  non  venit? 

ubi  Goetz.  cum  Fleckeis.  scribit  ipsust;  Plautus  autem 
fortasse,  si  omnino  verbum  scribere  voluisset,  libentius 
scripsisset  uhist  ipsus  sicut  legimus  Epid.  v.  22  sed  ubist 
is ;  Epid.  v.  40  ipse  ubist.  Ne  multus  sim,  certissimum 
est  Plautum  ubi  ipsus  scripsisse  sicut  etiam  Mil.  9  Sed 
uhi  Artotrogus?  frustra  R. :  ^-gusf;  invenimus  Truc. 
V.  588:  Dic,amaho  te,  uhist  Diniarchus?  non  -chust 
Merc.  V.  130  libri:  ubi  Charinu^s  erus?  (B:  servus)  R. 
autem  totum  versum  sic  restituit: 

Aperite  aliquis  ubi  Charinus  erus  est?  dominest  an 
foris  ? 

Primum  mihi  displicet,  quod  hic  haberemus  dominest, 
V.  127  autem  domine  an  foris  dicam  esse  erum,  deinde 
qua  de  causa  est,  cuius  plenam  formam  versus  hic  postu- 
laret,  excidisse  statuamus?  Quoniam  igitur  Plautus  est 
non  scripsit,  quid  vituperandum  est  in  versu  sic  tradito: 

Aperite  aliquis:  uhi  Charinus  erus?  dominest  an 
foris?  Sin  autem  est  scribendum  esset,  magis  exspecta- 
rem  uhi  Charinust  erus  secundum  Pers.  v.  277  Vbi  Toxilus 
est  tuus  erus,  ubi  plenis  litteris  est  a  libris  cum  A  tra- 
ditum  est,  quamquam  versus  postulat  Toxilust. 

Deinde  traditur  Mil.  v.  364  Tfbi  iste  honus  serms? 
qui  — ;  R.  raetri  causa  istest  bonus  servus  et  spatium  in 
A  ei  satis  magnum  videbatur.  Neque  vero  minus  pro- 
babilis  est  Bothii  coniectura  istic  bonus,  quae  etiam  Rit- 
schelio  placuit,  qui  tamen  frustra  postulavit,  ut  tum 
servost  scriberemus.  Quod  est  supervacaneum  est,  puto 
scribendum  esse  cum  Bothio  ^ubi  istic  bonus  servus',  ne 
deleamus  hic  formam  dicendi  bene  Plautinam. 

Cui  autem  exempla  Plautina  nondum  persuaserunt, 
ei  alia  afferemus;  hic  enim  usus  non  est  Plauti  proprius 
sed  omnino  sermonis  Latini  communis.  Nam  apud  Teren- 
tium  legimus  Andr.  v.  637:  At  tamen  ^ubi  fides?^  si  roges, 
nil  pudent  hic  Sic  igitur  rogatur  Latine.  Fere  eiusdem 
generis  est  Phorm.  v.  484  Phaedria  tibi  adest.  Ubinam? 
Eccum  —  exit 

Et  Enuius  scripsit  Alex.  frg.  77:  Ubi  illa  tua  paulo 
ante  sapiens  virginali  modestia? 

Atque  Cic.  ad  Att.  X,  9,  2  ubi  ille  ergo  animus? 
quem  proximis  litteris?  XIII,  40,  1  ubi  igitur  q>iko- 
rixvrifxtt  illud  tuum,  quod  vidi  in  Parthenone?  ad  fam. 
XV,  18,  1  wW  igitur,  inquies,  philosophia?  tua  quidem  in 
culina,  mea  in  palaestra  est. 

In  talibus  igitur  enuutiatis  omitti  posse  est,  quis 
etiam  nunc  negabit?  Et  ad  sententiam  meam  susten- 
tandam  etiaiii  afferi  potest:  Cist.  IV,  1,  16  nam  obsecro, 
unde  haec  gentium?  Hor.  Sat.  II,  1,  52  unde  nisi  intus 
monstratum?  et  cf.  quae  attulimus  sunt  omissi  in  talibus 
interrogationibus  exempla  (p.  71)  ^) 

Quid  autem  attinet,  si  in  aliis  haud  paucis  exemplis 
Plautus  posuit  est?  si  etiam  apud  Terentium  praeter  ubi 
fides  invenitur  ubinamst  fides?  Haut  v.  256?  Velut 
Bach.  V.  872  Plauto  opus  fuit  est  verbo,  ut  plenum  ver- 
sum  conderet:  Quid  cldmas?    Ubi  erus  tuus  est?    Nus- 

1)  Prop.  III,  32,  41  an  qnisquam  in  tanto  stuprorum  examine  guaerit 
evr  haec   tam    divtsf    quis    deditf    unde    dedit' f     Verg.  ecl.  X,  21  unde 
amm'  iste,  rogant,  tibif 

quam,  nescio.  Quoniam  scriptoribus  Latinis  utraque  ratio 
placuit,  cavendum  est,  ne  nos  unam  tantummodo  agno- 
scamus: 

Deinde  si  novimus  Afran.  frg.  15  quis  tam  sagaci 
atque  ingenio  unico?  Hor.  Sat.  II,  7,  83  quisnam  igitur 
Uber?  Sapiens  II,  3,  158  quisnam  igitur  sanus?  ^Qui 
non  stuUus\  Quid  avarus?  ^StuUus  et  insanus.  Quid 
si  quis  non  sit  avarus,  Continuo  sanus?  ^Minime',  tum 
minime  putamus  falso  nobis  traditum  esse 

Mil.  V.  314  Quis  m^gis  deis  inimicus  natus,  quam  tu? 

R.  autem  scribit  natust.  Nam  quod  hic  apud  per- 
fectum  deponentis  deest  verbum  substantivum ,  conferas 
velim,  quae  in  secunda  singularis  persona  nobis  occurre- 
runt  exempla,  ubi  (p.  16)  etiam  iam  egimus  de  Trin. 
y.  563  Quid  hic  locuius  tecum? 

Ibi  defensi  sunt  etiam  Poen.  v.  965:  Num  nam  in 
halineis  circumductus  paUio?  Truc.  v.  602  Num  ohsecro 
nam  ariolus,  qui  ipsus  se  verherat?  Men.  v.  877  Quid 
esse  iUi  morhi  dixeras?  navra  senex;  ||  Num  laruatus 
aut  cerritus?  fac  sciam  Commemorandus  est  hic  locus 
Horatii  Sat.  II,  3,  295  quone  malo  mentem  concussa? 
timore  deorum. 

Et  si  hos  contemplamur  locos  Ciceronis :  ad  Att.  VIII, 
3,  4  non  ager  Picenus  amissus?  non  patefactum  iter  ad 
urhem?  XIV,  14,  1  coronaius  Quinius  noster  Parilibus? 
solusne  IV,  18,  1  quomodo  ergo  ahsolutus?,  non  dubi- 
tamus  quin  falso  est  addiderint  editores:  ad  Att.  XII, 
40,  2  dum  tua  me  domus  levahat,  quis  a  me  exclusus? 
praesertim  cum  etiam  alia  multa  inveniantur  exempla, 
ubi  in  non  subordinatis  et  subordinatis  enuntiatis  est 
omittitur  apud  perfectum  passivi.  Quae  cum  ita  sint 
vereor  ut  quis  cogitet  de  est  addendo  Men.  v.  181  Ah, 
solem  vides  Satin  ut  occaecatus  prae  huius  corporis 
candoribus? 

Si  igitur  ex  his  interrogationibus  ne  unum  quidem 
mutandum  est  exemplum,  fortasse  gravior  exsistet  dubi- 

tatio  nunc  cum  demonstraturus  sum  Plautum  etiam  in 
opus  est  formula  similibusque  minime  repudiavisse  omis- 
sionem  verbi  substantivi.  Etsi  mihi  non  continget,  ut 
quatenus  haec  pateat  omissio,  ccrtis  finibus  circumscri- 
bam,  tamen  id  certissimum  est  etiam  Plautum  ojpus  scrip- 
sisse  pro  opus  est.  Quod  ut  statuam,  me  inprimis  mo- 
vent  ea  quae  apud  alios  scriptores  inveni  exempla.  Le- 
gimus  autem  apud  Ciceronem  satis  memorabilem  locum 
ad  Att.  XV,  1*,  1:  ^quid  mihi  iam  m^dico?  aut  si  opus 
est  tanta  inopia  esf,  ubi  in  hac  interrogatione  etiam 
opus  est  omittitur;  ad  Att.  VI,  2,  9  sed  iam  quid  opus 
equitatu?  Eadem  omissio  occurit  apud  poetas  lyricos: 
Tib.  I,  6,  33  Quid  tibi  coniuge  opus?  tua  si  bona  nescis 
Servare,  frustra  clavis  inest  foribus.  Prop.  II,  6,  25 
templa  Pudicitiae  quid  opus  statuisse  puelHs,  Si  cuivis 
nuptae  cuilibet  esse  libet? 

A  lingua  Latina  igitur  haec  omissio  non  fuit  aliena ; 
et  cur  Plauto  abiudicatur,  apud  quem  tot  inveniuntur 
exempla  est  omissi,  ut  dubitare  non  possimus?  Pseud. 
V.  349  quid  opus  glddio?  Mil.  v.  636  quid  opus  nota 
noscere  v.  469  Meus  Palaestrio,  machaera  nihil  opus. 
Quid  iam?  Merc.  v.  396  nihil  opus  nobis  ancilla,  nisi 
quae  texat  Truc.  v.  873  Quid  eo  opus?  ::  In  remmeam 
Rud.  V.  111  Quid  opus,  adulescens? 

Merc.  V.  423  Dixit  se  redhibere,  si  non  placeat 
Nihil  istoc  opus 

sic  B:  CD  opust:  mihi  versimilius  videtur  aliquem, 
qui  desidaret  est  addidisse  in  fine  versus,  quam  omi- 
sisse.    Item 

Most.  v.  285  B:  Cedo  cerussam.  ::  Quid  cerussa 
opus  nam?  ::  Malas  qui  oblinam 

CD  opust  nam  qui:  R.  cerussa  nam  opust  sed  videa- 
mus,  antequam  decernamus 

Mil.  V.  1154  B:  opus  dolis.  Domi  esse  ad  eamrem 
Cum  hic  rursus  CD  praebeant  opust  dolis,  iam  deprehen- 
dimus  illum   falsarium,  qui  illud  est  sua  manu  addidit; 

nam  metrum  corruit  ^esf  verbo  addito,  ita  ut  R.  qui 
illud  est  retineat,  cogatur  scribere:  opus  dolis  est.  Domi 
esse  ad  eam  rem,  quod  neque  melius  est  neque  neces- 
sarium.    Vetus  codex  tradidit  nobis  veram  lectionem. 

Capt.  V.  589  Ardent  oculi:  fune  opus  Hegio  FI. 
scribit:  Hegiost,  qua  coUocatione  non  commendatur  cor- 
rectio;  nam  minus  durum  est  Per.  v.  584  Si  tibi  vaenis- 
sest  opus  et  Trin.  887  opus  factost  viatico;  secundum 
quae  nostro  loco  esset:  funest  opus. 

Amph.  V.  1038  Quid  opus  me  ddvocato,  qui  utri 
sim  advocatus,  nescio 

talem  B  habet  versum  sanum  atque  integrum;  DE 
^opust  med*  et  R.  ne  illud  med  periret,  formavit  auda- 
cius  versum  sic:  Quid  opus  est  med  advocato,  qui  me 
utri  sim,  nescio?  qualem  receperunt  in  textum  Goetz. 
et  Loew. ;  ^est^  autem,  quod  R.  acuit,  prorsus  superva- 
caneum  est.  Debemus  retinere  Veteris  lectionem  cum 
Becker.  et  Umpfenb. 

Pseud.  V.  1255  BC:  quid  opus  me  multas  agere 
ambages:  A  opus  est,  unde  R.  opust  item  Pers.  v.  532 
quid  eo  mihi  opus  matrimonio  A  habet  ^opus  esf  ceteri: 
opus,  V.  530  autem  BC  quoque  opus  est  sic  plenis  lit- 
teris  scriptum.  Quid  igitur,  si  Plautus  vero  priore  loco 
opus  est  scripsit,  altero  opus,  et  A  consilio  mutavit  alte- 
rum  locum?  Nam  dicere  sine  ulla  dubitatione  Ambro- 
siani  auctoritatem  amplectendam  esse  viri  docti  dubita- 
bunt,  si  viderint  Poen.  v.  428  contra  ceteros  Ambro- 
sianum  tradere: 

quid  opus  verhis?  de  qua  formula  paulo  fusius  age- 
mus.  Traditur  Merc.  v.  106  quid  opus  verhis  mi  atqu^ 
advexi  heri  R.  et  Ussing.  scribunt:  ^quid  verbis  opus 
est,  emi,  quam  scripturam  vix  esse  Plautinam  conten- 
derim,  nam  Plautus  scribit  aut:  quid  opust  verhis  Most. 
993;  Aul.  468;  472;  Capt.  937;  Curc.  79;  Poen.  570; 
Rud.  589;  aut  quid  verhis  opust  Bach.  486;  Amph.  776; 
Poen.  113;  Trin.  553;  Rud.  85;  ut  Bach.  v.  1164  Both. 

recte  transposuerit  ^quid  opust  verhis^  pro  quid  opus 
verhist,  nam  semper  in  hac  formula  est  coaJescit  cum 
^opusi"  Dc  illo  versu  Mercatoris  igitur  non  dubitandum 
est,  quin  recte  traditum  sit:  ^quid  opusftj  verhis';  sed 
versus  mancus  est  et  equidem  proposuerim: 

Quid  opiisftj  verhis  [multisj  ?  emi  atque  advexi  heri, 

quod  aptum  esse  nemo  negabit:  nam  multa  verba 
fecit  prologus,  quia  amori  accedit  muUiloquium.  Et  in- 
venimus  Men.  v.  473  Idem  ego  dicebam  quid  multis 
verbis  [opustj,  ubi  opust,  quod  casu  excidit,  a  Pylade 
restitutum  est. 

Etiam  in  hac  formula  ut  vidimus  libri  ter  (Mil.  v. 
1213  et  Merc.  v.  106  et  Poen.  v.  428  A)  verbum  est 
omiserunt.  Sed  si  quis  postulet  ut  Plautus  in  hac  qui- 
dem  formula  sibi  constet,  ei  non  multum  obloquar,  nam 
difficile  est  certis  finibus  hunc  usum  circumscribere. 
Id  concedendum  est  librarios  non  minus  facile  addere 
potuisse  quam  omittere  neque  quisquam  negare  audebit 
Plautum  etiara  apud  ^opus  esf  omisisse  est,  nam  non- 
dum  omnia  attulimus  exempla  sed  etiam  in  enuntiatis 
relativis  omittitur,  ^esf  Mil.  v.  917  remoratur  quod  opus 
qui  det  Amph,  v.  970  ut  adparentur  quibus  opus  (I  opus 
est).  Et  illud  hic  quoque  monebo  non  ita  certum  esse 
^esf  sempcr  adscribere  ^opu^^  vocabulo.  Velut  si  Truc. 
V.  873  traditur  ^quid  eo  opus\  equidem,  si  ^esf  adden- 
dum  esset  valdc  dubitarem,  utrum  scriberem  ^eosi'  an 
^opusf;  nam  traditur  Amph.  v.  341  quid  eost  opus 
Merc.  405  Nam  quid  eost  opus,  cuius  collocationis  paulo 
infra  etiam  plura  adscribemus  exempla. 

Nunc  enim  nobis  agendum  est  de  Bach.  v.  398  qui 
summi  momenti  est  ad  rem,  de  qua  agimus,  recte  di- 
iudicandam.  Summa  enim  contentione  negarunt  viri  docti 
verbum  substantivum  deesse  posse  apud  aequum  est 
par  est  certum  est  melius  est,  similia.  Traditur  autem 
Bach.  V.  398: 


Wi-  ■  "«(*!( 

Qua  me  causa  magis  cum  cura  esse  decum:  db- 
vigUatost  opus 

(libri:  ea  cum)',  numeri  sunt  elegantes  et  integri; 
cavendum  igitur  est,  ne  sine  gravi  causa  quid  mutemus, 
ne  quod  bonum  est,  melius  reddere  conemur.  R.  autem 
ratus  aequum  carere  non  posse  est  verbo  scripsit  aecumst, 
qua  re  ipse  se  coegit  mutare  finem  versus  in  obvigilato 
opust,  qua  mutatione  tota  ratio  refellitur  egregie. 

Plautum  enim  re  vera  scripsisse  ohvigilatost  opus 
discimus  ex  his  exemplis:  Curc.  v.  596  quia  mi  quaesi- 
tost  opus;  —  V.  302  quod  des  inventost  opus;  Bach.  v. 
219  mi  homine  conventost  opus;  Amph.  v.  628  nam  miki 
istuc  pr\mum  exquisitost  opus;  v.  505  Citius  quod  non 
factost  usus  fit  quam  quod  factost  opus;  cf.  Poen.  v. 
313,  Amph.  V.  769;  Trin.  v.  807  quod  iam  propera- 
tost  opus;  Etiam  Adel.  v.  342  quoquo  pacto  tacitost 
opus  Mil.  V.  805  R.  quidem  ^properato  opus  est\  Brix. 
^propere  opus  esf;  cum  lectio  incerta  sit,  eodem  iure 
proposuerim  ^properatost  opus*  ut  Trin.  v.  807 ;  et  Merc. 
V.  330  melius  est  cum  R.  legere:  hoc  mihi  visost  opus, 
quia  libri  habent:  hoc  nunc  mihi  visost  opus^  quam 
cum  Acidalio  nunc  retinere  et  optimam  verborum  collo- 
cationem  mutare  in:  viso  opust;  et  v.  333  melius  cum 
libris  retinemus  praecautost  opus  et  sed  delemus,  quam 
ut  cum  Adid.  scribamus:  ^sed  praecauto  opusi'  Most. 
v.  902  libri  praebent  octonorium  trochaicum:  Sed  eo 
magis  cauto  est  opus  ne  huc  exeat,  qui  male  me  muleet 
R.  audacius  totum  illum  locum  mutat  et  talem  versus 
finem  habet:  cauto  opust  mihi,  qua  collocatione  non  ita 
commendatur  mutatio,  quamquam  invenitur  etiam  Merc. 
V.  466  cauto  opust;  Deinde  cf.  Rud.  v.  726  immo  aliost 
opus;  1328  arido  argentost  opus  Pers.  v.  82  quoius 
mihi  auxiliost  opus  Stich.  632  R.  proposuit:  consilio 
sanost  opus  quod  facere  non  possum  quin  comprobem; 
et  Cas.  III,  6,  15  cum  A  habeat  opust  servo  ceteri  libri: 
servo  opUfS  est  fortasse  scribendum  est:  servost  opus^ 

Itaque  iam  refutasse  mihi  videor  Anspachii  coniectu- 
ram,  qui  Bach.  v.  398  scribit:  magis  cum  cura  esse  et 
cum  obvigilatust  opus.  Necesse  est  retineatur:  ^ohvigi- 
latost  opus*.  Tum  autemfieri  non  potest,  ut  scribatur 
^aecumsf.  Plautus  scripsit  ^aequum^  neque  id  negari 
debet,  praesertim  cum  hoc  non  unicum  sit  exemplum; 
vide  enim  Mil.  v.  1070  Facis  nunc  ut  te  facere  aeguom, 
ubi  R.  item  falso  scripsit  ^aequomst',  ad  quod  reiciendum 
fortasse  etiam  Mil.  v.  286  commemorari  potest:  ^Di  te 
perdant.  Te  istuc  aequom,  quoniam'  quod  vacuum  est 
omni  dubitatione  (vide  p.  12)  neque  R.  ipse  mutavit 
Bach.  V.  209  Scitum  istuc,  quod  versus  tuetur. 

Quae  cum  ita  sint,  quoDiam  vidimus  Plautiwn  usur- 
passe  aequom  pro  aequom  est  iam  nullam  causam  habe- 
mus,  cur  negemus  idem  factum  esse  apud  ^par  est\ 

Bach.  V.  219  Malos  quam  bonos  par  magis  me 
iuvare 

ubi  R.  ne  omittatur  ^esf,  scribit  magisf.^  Sane 
inveniuntur  exempla  ubi  est  ab  impersonalibus  interiecto 
alio  verbo  dirimitur,  sed  ea  sunt,  ut  est  facile  cum  vo- 
cali  coalescat :  par  facerest,  humanum  ignoseeresf,  certum 
exequist  (cf.  Vahlen.  Herm.  XVII.)  Neque  dubitari  po- 
test,  quin  est  cum  -is  coeat  in  unam  syllabam,  velut 
Merc.  V.  672  tantum  hoc  onerist  Mil.  v.  779  quae  cu- 
piens  huius  corporist  Stich.  v.  74  exorabilist;  tamen  re- 
tinenda  est  tradita  lectio.  Et  afferam  quamquam  paulo 
aliter  se  habet:  ad  Att.  IX,  13,  3  ^quin  etiam  illud  par 
in  utroque  nostrum,  quod  illecti  sumus. 

Melius  sine  est  verbo  saepius  occurrit  apud  Plautum, 
quos  locos  omnes  mutare  audaciae  est.  Sed  priusquam 
hos  locos  adscribara,  oculis  subiciam  quae  inveni  apud 
alios  scriptores  exempla  neque  mutantur  ab  editoribus. 
Cicero')  scribit  ad  Att.  XIV,  22,  2  miliens  mori  melius 
huic  praesertim  aetati  VI,  6,  4   hoc  melius  et  huius  rei 


1)   cf.   Vahlen.  adn.  ad  Cic.  de  leg.  III,  20,  47  ed.  sec. 

plura  exempla,  senectuU  quidetn  nostrae  aptius.  Hor. 
Sat.  II,  1,  54  melius  non  tangere  clamo  Prop.  V,  10  35 
Cossus  ait  forti  melius  concurrere  campo  II,  12,  19  in- 
tactos  isto  satius  temptare  veneno 

Itaque  integros  relinquemus  hos  versus  Plautinos: 
Rud.  V,  145  Cererem  te  melim  quam  Venerem  sectarier 
Mil.  V.  292  Medicum  tibi  istuc  melius  percontarier  Truc. 
V.  948  Melius  te  minis  certare  mecum  quam  minaciis 
Epid.  V.  669  Alium  te  tibi  melius  comitem  quaerere 

Mil.  V.  881  B:  melius  monerier  C:  meliust  R.  me- 
liust  te;  cur  non  melius  te?  sic  enim  habemus  etiam  in 
C  vestigium  te  pronominis.  Mil.  v.  351  res  aliter  se 
habet  et  ibi  cum  A  meliust  scribendum  est:  nec  quoi- 
quam  alii  in  nostra  meliust  famulo  familiae 

Truc.  V.  926  traditur :  mortuom  hercle  me  adeo  satius : 
ahstine  v.  928  autem  Nil  alapari  satiust,  miles,  si  te  amari 
postulas  libri  habent  plenam  formam  est.  Cur  verbum 
priore  loco  excidisse  censeamus,  si  Plautus  scripsit,  ne- 
que  exputare  possum  et  illud  prius  enuntiatum  brevit«r 
dictum  est  et  cum  commotione  animi,  fere  est  exclamatio. 
Nos  nullam  causam  habemus,  cur  Plauto  hanc,  quam 
voluit,  diversitatem  eripiamus. 

Deinde  quod  viri  docti  censuerunt  apud  ^certum  esf 
verbum  deesse  non  debere,  primum  legitur  apud  Ovid. 
Met.  V,  519  ^Si  reperire  vocas,  amittere  certius^  sed  ne 
quis  obvertat  comparativi  naturam  facilius  admittere 
omissionem,  contemplemur  hos  locos:  ad  Att.  VII,  11,  1 
uhi  est  autem  dignitas  nisi  uhi  honestas?  honestum  igitur 
habere  exercitum  nuUo  puhlico  cmsilio.  VIII,  3  7  sed 
turpe  Domitium  deseri  inplorantem  eius  auxilium  * )  Hor. 
Sat.  I,  5  namque  pila  lippis  inimicum  et  ludere  crudis 
Quid  autem  habet  ^certurn   proprium.^ 

Merc.  V,  39  Illuc  revorti  certum,  ut  conata  exequur 
minime   cum  Ritschelio   mutari  debet  in:   ^certumst,  ut 


1)  Prop.  V,   6,   45    turpe  Latinos  principe    te  fluctus  regia  vda  pati. 

coepta  exequar,  nam  etiam  Accius  frg.  202:  gime  ego 
incipio  conata  exequar 

Mil.  Y.  395  BC:  Facere  certum.  A:  certum  est  ne- 
que  fieri  non  potuit,  ut  est  in  fine  versus  adderetur. 

Substantiva,  a  quibus  pendet  infinitivus,  inveniuntur 
sine  est  apud  Verg.  Aen.  IV,  113  tibi  fas  animum  temp- 
tare  precando  IV,  565  non  fugis  hinc  praeceps  dum 
praecipitare  potestas?  Prop.  II,  1,  47  laus  in  amore 
mori,  laus  altera  si  datur ;  I,  2,  23  Praesertim  si  inveni- 
mus  apud  Catull.  62,  3 :  surgere  iam  tempus  iam  pin- 
guis  Unquere  mensas  et  Aen.  XII,  157  non  lacrumis  hoc 
tempus,  ait  Saturnia  luno  Prop.  II,  10,  1  sed  tempus 
lustrare  aliis  Helicona  choreis  haud  scio  an  falso  desi- 
deretur  ^est' 

Asin.  V.  912  Tempus  subducere  hinc  me,  pulcre 
non  gliscit  proelium  In  B  deest  est  etiam  Amph.  v.  529 
Tempus  —  exire  ex  urhe  priusquam  lucescat  volo  sed 
hic  recte  additur.  Neque  vero  mutandum  censeo  Asin. 
v.  376  dico  ut  usus  fieri  quoniam  etiam  opus  est,  quod 
idem  significat,  sine  est  saepe  invenitur. 

Neque  quisquam  obvertere  debet  multo  saepius  in- 
veniri  plenas  formulas,  nam  conceditur  Plautum  certa 
res*  sine  est  scripsisse,  quamquam  saepius  est  addi- 
tum  est: 

Stich.  V.  437  Promitte  ::  Certumst.  ::  Sic  face  in- 
quam  ::  Certa  res 

ubi  est  facile  in  fine  versus  addi  potuit  a  ceteris  libris, 
quod  A  non  habet;  sed  Mil.  v.  297  ceteri:  Bes  paratast: 
vi  pugnandoque  hominem  capere  certa  res,  A  caperest 
certa  res;  Merc.  v.  857  B  quoque  habet:  certa  resi  me 
quaerere  (C :  res  est) ;  Rud.  v.  175  legimus :  horsum  si 
capessit,  salva  res;  v.  1037  autem:  Euge,  sdlva  res  est: 
praeda  haec  perpetuast  mea  Certius  exemplum  est  Capt. 
V.  448  Terge  ad  alios:  venio  ad  alios  deinde  ad  alios: 
una  res  Fl.  frustra  add.  est;  Geppert  quidem  nunquam 
scripsit  rest  sed  ubique  est  ut  falso  additum  omisit  velut 

Cas.  V,  2,  18  Perii  hercle  ego:  manifesta  res:  libri: 
res  est  Et  est  alio  loco  positum  videmus  Mil.  225  res 
subitariast  Bach.  v.  194  res  nullast  Epid.  v.  661  mag- 
nast  res. 

Sane  mirandum  est  Terentii  quoque  libros  pariter 
inter  se  dissentire,  nam  Eun.  361  Bembinus  habet: 

Estne  ut  fertur  forma?  Sane,  at  nihil  ad  nostram 
hanc  : :  Alia  res :  ceteri  falso :  res  est.  Eun.  v.  268  autem 
omnes  libri  habent  res  est: 

Bivdlis  servom:    sdlva  res  est:    nimirum   homines 

his 
frigent  non  adsentior  Fleckeiseno,  qui  ex  A:  Komi- 

nes\  versum  format:  —  salva  res  nimirum  hisce  homi- 
nes  fr. 

Etsi  ne  hic  quidem  decemere  possumus,  quatenus 
patuerit  omissio  (num  latius,  quam  quo  vestigia  librorum 
nos  ducant?)  tamen  eam  admissam  esse  a  Plauto  et 
Terentio  intellegimus,  et  id  confirmatur  his  locis  Ciceronis : 
ad  Att.  II,  22,  6  mutationis  tamen  spes  nulla;  II,  22,  6 
invidiosa  res;  ad  fam.  11,  7,  2  plena  res  nummorum; 
Quae  cum  ita  sint  constat  ad  Att.  XIII,  41,  2,  magna 
enim  res  et  multae  cautionis  falso  addidisse  editores  est 
post  res.  In  similibus  quoque  locis  Ciceronem  omisisse 
est  ostendimus  p.  62  ' ) 

Ut  intelleximus  in  interrogationibus  facile  omitti 
est  sic  nunc  ostendemus  etiam  a  ceteris  sive  subordinatis 
sive  non  subordinatis  enuntiatis  omissionem  minime  alie- 
nam  esse.  Unum  illud  genus  exemplorum,  quod  vel 
certissimum  est,  iam  absolvimus  p.  11,  ubi  vidimus  fa- 
cillime  est  omitti,  si  pronomen  tertiae  personae  pro  sub- 
iecto  positum  adsit.  Neque  aliter  se  res  habet,  si  no- 
men  cum  pronomine  coniungitur  vel  nomen  solum  po- 
nitur :  ad  Att.  I,  12,  1  Teucris  illa  lentum  sane  negotium 

1)  Cat.  64,  186  nuUa  fugae  ratio ,  nuUa  spes ;  Prop.  II,  6,  107 
ars  bona  —  sed  poitqvam ;  IV,  3,  61  certa  loquor,  sed  nuUa  fides ;  IV, 
3  magna,  viri,  merces:  parat  uUima  terra  triumphos. 

neque  Cornelius  ad  Terentiam  posiea  rediit  II,  19,  5 
Caesar  me  sibi  volt  legatum  —  honestior  haec  declvnatio 
periculi;  VI,  2,  5;  et  XII,  4,  6  neque  enim  ista  maior 
admonitio ,  quam  quihus  assidue  conficior  VII,  7,  4  ce- 
tera  videntur  esse  tranquilla,  tranquillissvmu^  autem 
animus  meus  VII,  13,  1  quorum  dux  quam  aaTQttr^r/iog 
tu  quoque  animadvertis ;  quam  sine  consilio,  res  testis. 
(Etiam  Petronius:  Homerus  testis  et  lyrici  Romanusque 
Vergilius  et  Horatii  curiosa  felicitas,  ubi  Buech.  frustra 
proposuit  est  et)^);  ad  Att.  XIV,  6,  1;  XIV,  11,  1  ve- 
rum  illuf  magna  consolatio  conscientia  maximi  et  claris- 
simi  facti,  nohis  quae?  Et  si  legimus  ad  Att  I,  19,  1 
Metellus  non  homo  sed  Utus  atque  aer  et  sollicitudo  mera, 
ut  apud  Petron.  23,  38  phantasia,  non  homo  et  ad  Att. 

XI,  4,  2  ^Brutus  amicus;  in  causa  versatur  acriter   et 

XII,  2,  1  sed  auctor  nuUius  rei  quisquam,  tum  intelle- 
gimus  falso  additum  esse  a  viris  dd.  est  ad  Att.  XV,  13,  5 
Dolabella  vir  optimus.  cf.  etiam  ad  Att.  I,  13,  2. 

Plura  possum  aiferre,  sed  ut  transitum  ad  Plautum 
mihi  parem  nunc  exempla  Terentiana  adscribam:  Adel. 
V.  687  lam  id  peccatum  primum  magnum  Haut.  v.  461 
Omnis  soUicitos  habuit  atque  haec  una  nox  —  521  Mu- 
lier  commoda  faceta  haec  meretrix  Andr.  v.  970  Pater 
amicus  summus  nobis  cf.  Phormio  v.  104 

Quam  igitur  causam  habemus  dubitandi  de  his  ver- 
sibus  Plautinis? 

Mil.  V.  1071  libri:  non  hoc  insulsum  hinc  ingenium 
R.  non  insulsum  huic  ingeniumst  Ussing.  rectius,  ut 
mihi  videtur:  ^non  hoc  insulum  ingenium\  Utique  est 
supervacaneum  est. 


1)  Tib.  I,  7,  91  TarheUa  Pyrcne  Testit  et  Oceani  litora  Santonici, 
Tettis  Arar  Rhodanuaque  eeler  magnutque  Oarumna  Prop.  III,  26,  47 
teitis  Amymone ,  laticee  cum  /erret  in  Argii  conpressa  et  Lemae  pulsa 
tridente  palus  V,  3,  49  omnis  amor  magnus  sed  aperto  in  coniuge  maior 
II,  2C,  45  »ed  non  Neptunus  taiUo  ciudelis  amori  Neptunus  fratri  par  in 
amore  Jovi 

Truc.  V.  820  meum  illuc  facinus,  mea  stultitiast; 
si  Kiessling.  facinust  scribit,  ei  id  adsentior  non  sup- 
plendum  esse  verbum  sequenft ;  attamen  est  omitti  potest. 

Curc.  V.  15  Huic  proodmum  illud  osiium  occlusis- 
simum 

Sic  hic  versus  elegans  et  sanus  traditur.  Id  si  ita 
est,  mutationes  solent  carere  probabilitate ;  minime  autem 
propter  est  omissum  hic  versus  tentandus  est. 

Deinde  V.  16:  Salve!  valuistin  [usquej  ostium  oc- 
clusissimum, 

ubi  finem  versus  falso  repetitum  esse  in  aperto  est 
atque  Festus  nobis  veram  lectionem  servavit  qui  habet: 
ocuUssimum  ostium  amicae :  Itaque  apud  Goetzium  recte 
legimus :  Salve  valuistin  usque  oculissumum  ostium.  Quod 
autem  ne  illud  amicae  periret  Goetz.  totum  novum  ver- 
sum  condidit,  errasse  mihi  videtur:  illud  amicae  potest 
ibi  perspicuitatis  eausa  additum  esse,  quod  in  textu 
Plauti  non  desideratur.    Itaque  proposuerim: 

V.  15  Huic  proxumum  illud  ostium  occlusissumum. 

V.  16  Salve,  valuistin  usgue  oculissumum  ostium? 

Nonne  omnia  plana  sunt  et  plena  leporis? 

Amph.  V.  1091  Amphitruo  hic  quidem  erus  meus, 
propter  sententiam  quidem  est  facillime  abesse  potest, 
sed  numerorum  causa  Kiessl.  add.  est,  quod  Goetz.  in 
textum  recepit.  Quae  emendatio  quoniam  facillima  est 
improbari  vix  potest.  NuUa  autem  re  commovemur,  ut 
aliquid  mutemus 

Truc.  V.  808  Puer  quidem  heatus:  matres  duas 
hdbet  et  avias  duas, 

nam  permulta  iam  attulimus  (p.  12)  gxempla,  qui- 
bus  ostenditur  saepe  sic  omitti  est,  praesertim  si  quidem 
pars  est  enuntiati.  Et  liceat  mihi  hic  adscribere  simil- 
limum  locum  Propertii  I,  3,  39  digna  quidem  facics, 
pro  qua  vel  ohiret  Achilles. 

Quis  autem  dubitet  de  Poen.  v.  61  eorum  alter 
vivit,  alter  emortuos  qui  meminit  legisse  apud  Cic.  ad 

Att.  IX,  5,  2  ^alter  religiosus  dies,  alter  ignottks'?  Et 
quoniam  versus  mancus  est,  fortasse  aliud  quaerendum 
est  remedium.  Neque  ver»  Most.  v.  288  aurwn  turpe 
mulieri  quidquam  addendum  est. 

Deinde  quoniam  Ritschelius  concessit  apud,  nudius 
sexius"  et  similia  omitti  verbum,  non  licuit  illi  mutare 
Stich.  V.  30:  ^nam  viri  nostri  domo  ut  abierunt,  hic 
tertius  annus';  neque  est  addendum  est  cuni  Fl.  in  Pom- 
pon.  fr.  77 :  Dies  hic  sextus  cum  nihil  egi  — 

Neque  vero  hoc  spatio  circumscripta  est  libertas 
omittendi  sed  ibi  quoque  omitti  est  potest,  ubi  praepo- 
sitio  cum  casu  praedicatum  est  vel  casus  dativus  sive 
ablativus :  cf.  quae  attulimus  p.  70  squ.  de  sunt  ita  omisso 
et  vide :  Cic.  ad  fam.  III,  7,  1  Romae  et  maxime  Appia 
ad  Martis  mira  proluvies;  ad  Att.  VII,  13,  2  spes  om- 
nibus  in  duahus  retentis  paene  alienis  legionibus.  XVI, 
5,  4  magna  ^onr]  ad  proficiscendum  in  tuis  litteris. 
Deinde  si  legimus  ad  fam.  X,  12,  3  eo  autem  die  magna 
mihi  pro  iua  dignitate  contentio  cum  Servilio,  qui  cum 
gratia  effecisset,  ut  sua  sententia  prima  pronuntiaretur, 
frequens  eum  senatus  reliquit,  non  video,  quo  iure  Lam- 
binus  addiderit  est  verbum  ad  fam.  XIII,  19,  1  Cum 
Lycone  Patrensi  est  mihi  quidem  hospitium  vetus  quam 
ego  necessitudinem  sancte  colendam  puto,  sed  ea  causa 
[est  add.]  etiam  cum  aliis  popularibus,  familiaritas  tanta 
nullo  cum  hospite.  cf.  etiam.  ad  Att.  XVI,  1,  4  quid 
ergo?  ad  Kal.  lan.  in  Pansa  opes?  XfjQog  Jiokvg  in 
vino  et  somno  istorum;  XIV,  11,  2  Lentulus  Spinter 
hodie  apud  me,  cras  hic  mecum  Battms  —  modo  venit 
Octavius  * ) 

Et  propter  hic  adverbium  mihi  liceat  commemorare 
Verg.  ecl.  X,  42  hic  gelidi  fontes,  hic  mollia  prata,  Ly- 
cori,  Hic  nemus;  Prop.  IV,   3,  23  hic  genus  infidum 


1)  Aen.  IV,  819    si  quis    adhuc  precibus  locus    Prop.  II,  7,  6  sed 
ma(fiius  Caetar  in  armit 

nuptariim;  Tib.  I,  3,  5  abstineas,  mors  atra,  precor: 
non  hic  mihi  mater  non  soror  —  non  Delia  usqtiam 

Quae  cum  ita  sint  recte»nobis  traditum  esse  putan- 
dum  est 

Most.  V.  933  Hic  quidem  neque  convivarum  sonitus 
item  ut  a/ntehac  fuit? 

R.  fnistra  soniiust;  neque  quisquam  mutavit  Rud. 
V.  1413  Nihil  hercle  hic  tibi,  ne  tu  speres;  Mil.  v.  378 
Certo  neque  solarium  apud  nos  neque  horius  ullus  Et 
Poen.  757  Tuorum  apud  me  nemo  nec  quicquam  tui 
recte  videntur  DP  est  omisisse;  melius  autem  videtur 
esse  cum  A  est  addere  Mil.  v.  398  nunc  quidem  domi 
certo,  quia  sermo  hic  sine  subiecto  est  obscurus. 

Capt.  V.  336  Tam  hoc  quidem  tihi  in  procUvi,  quam 
imber  est,  quando  pluit  non  cum  Fl.  scribendum  est  pro- 
clivist 

Quoniam  vidimus  Afran.  fr.  15  Quis  tam  sagaci 
atque  ingenio  unico  recte  cum  B*  scribimus  Mil.  464 
Neque  eques  neque  pedes  profecto  quisquam  tanta  au- 
dacia;  B^  profectos,  C  profectus,  R.  profectost. 

Et  integer  est  Mil.  v.  1113  Nam  cum  illa  sane 
congruus  sermo  tibi,  sicut  ad  fam.  X,  12,  3  magna  mihi 
conientio  cum  ServiUo  Neque  Truc.  v.  189  ubi  A  cum 
rell.  praebet  Utut  aUis  tibi  quidem  inius  ausim  scribere 
intust.  Nam  omnia  sunt  perspicua  etiam  sine  verbo  ex 
antecedenti  interrogatione :  JSstne  inius  nunc  Phronesium  ? 
nam  in  responsis  Plautus  non  repetere  solebat  est. 

Poen.  V.  340  Bellula  hercle  ::  I  dierecte  —  haud 
debemus  scribere  herclest  neque  enim  hiatus  nos  offen- 
dit  et  iam  habuimus  (p.  93)  puer  quidem  beatus  et  Cic. 
ad  Att.  XVI,  13*,  2  longulum  sane  iter  et  via  mala, 
et  maxime  conferendus  est  Mil.  v.  394 :  Eu  hercle  prae- 
sens  somnium:  abi  intro  et  conprecare  ubi  neque  hiatus 
offendit  neque  syllaba  anceps,  et  quam  non  sit  accusa- 
tivus  exclamativus,  vide  p.  75. 

Neque  Poen.  V,  2,   138  Hic  iUi  malam  rem  dare 


i  !v?'r.. 

voU.  Frugi,  si  id  facit  scribatur  necesse  est  frugist, 
nam  conferenda  sunt  Phorm.  v.  171  Beatus  animus  gui 
istaec  ferat  (de  quo  p.  32);  ad  Att.  XII,  38,  1  homo 
nequam,  qui  tuum  commodum  non  exspectavit  ^) 

Deinde  cur  Ritschelius  est  addiderit  Stich.  v.  732 
Ohe  iam  satis,  causam  video  nullam.  Neque  Asin.  v. 
211  mater  salve.  ::  Sat  alutis ,  cum  Cam.  scribendum 
est  salutis.  Etiam  Truc.  v.  259  A  recte  praebere  mihi 
videtur  Sat  mihi  tuae  salutis.  Quod  Leo  Epist.  Plaut. 
ad  Bueschl.  proposuit  tua^  salutis  nil  tnoror,  vereor,  ut 
Plautinum  sit,  nil  moror  cum  casu  genetivo  coniungere. 
Scribendum  est  potius  sic: 

Salve  ::  Sat  mihi  tuae  salutis:  nil  moror:  sat  saheo 

Nunc  venimus  ad  participium  futuri  passivi  apud 
quod  omitti  posse  verbum  substantivum  iam  vidimus 
p.  50  et  esi  omittitur  his  locis  Ciceronis:  ad  Att.  VIII, 
1,  3  eundum  ut  quemcunque  fors  tulerit  casum  suheam 
potius;  IX,  9,  2  plane  sic  faciendum;  X,  12,  5  trahi- 
mur  nec  fu^iendum,  si  — ;  IX,  2*,  1  ut  tiin  ambulan- 
dum,  unguendum  sic  mihi  dormiendum;  X,  12,  2  Si- 
cilia  petenda  XII,  43,  1  sed  ferendus  in  hoc  meus  error, 
ferendus?  immo  vero  etiam  adiuvandus;  Quae  eum  ita 
sint,  falso  editores  addiderunt,  erat  ad  Att  X,  4,  6  pa- 
tris  autem  lenitas  amanda  potius  ab  illo  quam  tam 
crudeliter  neglegenda ;  nam  in  Ciceronis  epistulis  saepius 
etiam  erat  vel  fuit  cogitatione  supplendum  esse  notum 
est;  velut  ad  Att.  IX,  11,  1  quod  cum  e  viatore  quodam 
esset  auditum  qui  se  diceret  eum  —  cognosse,  etsi  vix 
verisimile  misi  tamen  Puteolos  pueros;  cf.  Hor.  Sat.  II, 
G,  28  postmodo  Luctandum  in  turba  et  facium  de  in- 
iuria  tardis)  *) 

Quis  igitur  dubitaverit  de  his  versibus :  Stich.  v.  54 


1)  Prop.  IV,  20,  3  durui  qui  lucro  potuit  mutare  pueUam. 

2)  Notissiinum  est  Hor.  Od.   I,   7,  27  mZ  deeperandum  Teucro  duce ; 
II,  14,   17. 


j^/irtY-y 

Fadundum  id  nohis,  quod  praesenfes  imperanf;  ubi  R. 
faaiundumst  nohis  falso  scripsit;  Asin.  v.  778  Specfan- 
dum  ne  qud  anulum  det  Men,  v.  661  8i  tibi  displiceo 
patiundum,  at  placuero  huic  Erofio  R.  patiundumst 
plac;  sed  illud  af  quam  aptum  sit,  Vahlenus  ad  hunc 
locum  adnotat.  Phorm.  v,  249  adsentior  Umpfenbachio 
sic  scribenti :  Molendum  usque  in  pisfrino,  vapulandum, 
habenda^  compedes  Opus  ruri  faciendum  — ;  Fl.  molen- 
dumsf  in  pistrino 

Si  nunc  ad  perfecta  passivi  et  deponentis  transimus, 
iterum  incipiamus  ab   exemplis  Ciceronianis:  ad  Att.  I, 
18,  3  facto  senatus  consuUo  de  ambifu,  de  iudiciis  nuUa 
lex  perlata,   exagitatus  senafus;   IV,  19,    3;  VI,  15,  2 
uni   Favonio  leges  ab  iUo  nobis  imponi  non  placebat, 
sed  is   haud  audifus  in  consilio;  III,   7,  1  Crassipedis 
ambulafio  ablafa,  horfi,  tabernae  plurimae ;  ad  fam.  XII, 
25,  1  facfum  de  te  senafus  consuUum  honorificum,  postu- 
labatu/r  — ;  ad  Att.  XII,  13,  1   fatale  nescio  quid  fuae 
vvrtufi  dafum,  id  quod  saepe  iam  experti  sumus;  Falso 
igitur  addunt  viri  docti  esf:  ad  Att.  VII,   17,  4  iantum 
mali  [est  add.]  excifatum  partim  ex  imprdbis,  partim  ex 
invidis  civihus  et  ad  fam.  VIII,  4,  5  praeterea  nunfia- 
fum   nobis   et  pro    certo   iam  habetur   regem   mortuum, 
quem  locum  iam  attulimus  p.  63,  et  VIII,  5,  3  hoc  sic 
praeferifo   anno  Curio   tribunus   ef  eadem  actio  de  pro- 
vinciis  introibit,  ubi  Wesenb.  falso,  ut  opinor,  add,  erif; 
nam  erit  omissum  est  ad  Att,  XV,  5,  3  qui  porro  noster 
ifus,  reditus,  voUus  incessus  inter  istos?  et  aliis  locis  ^). 
Deinde  ad  fam.  VIII,  4,  4  coactus   est  dicere  Pompeius 
se  legionem  deducturum,   sed  non  sfatim  sub  menfionem 
ef  convitium  obtrectatorum,  inde  interrogatus  [^est^  add.] 
de   successione  Caesaris  additur  est  prorsus    inutiliter, 

1)  cf.  Tib,  I,  10,  25  At  nobis  aerata,  lares,  depellite  tela  Hostiaque 
e  plena  rustioa  porcus  fiara,  quod  recte  tradituin  e^ise  ceuseo,  praesertim 
si  confero  Prop.  IV,  16,  8  at  si  disttdero  haec  nostro  mandata  timore 
Noctunio  fletus  saevior  hoste  mihi 

7 

sicut  etiam  ad  fam.  IX,  21,  3  tres  ilU  fratres  fuerunt: 
C.  Cn.  M.  Carbones:  Marcus  P.  Flacco  accusante  con- 
demnatus  \est  add  Wesenb.]  fur  magnus,  ex  Sicilia  Gaius 
accusante  L.  Crasso  cantharidas  sumpsisse  dicitur  — 
(M  habet  ^condemnatus  fur  recte;  k  est  con.  fur);  cf. 
etiam  Hor:'  Sat.  II,  6,  22;  I,  8,  27. 

lam  nihil  dubitandum  est  de  his  locis  Plautinis: 
Curc.  V.  190  lam  huic  voluptati  hoc  adiunctum  \  odiwm 
neque  est  addi  debet,  ut  hiatus  qui  nihil  habet  oflfen- 
sionis  in  diaeresi  tollatur.  Et  Mil.  907  Lepide  et  sapien- 
ter  commode  et  facete  res  parate  (B;  tae  D)  scribendum 
parata ,  non  ^paratasi' ;  Asin.  v.  501  mihi  credidit  ne- 
neque  deceptus  in  eo  facile  omittitur  est  Et  ut  Trin. 
574  Nunquam  edepol  quisquam  tam  exspectatus  filius  \\ 
Natus  R.  frustra  scripsit  natust,  sic  Merc.  194  Neque 
quisquam  hominem  conspicatus^  donec  in  navim  suhit 
a  Veteris  lectione  non  recedeudum  est:  habuimus  p.  68 
^postquam  puerum  conspicati. 

Potuisse  Plautum  etiam  visus  perfectum  sine  est 
ponere  apparet  ex  his  exemplis:  Cic.  ad  Att.  VIII,  3, 
14  fuga  et  maritima  opportunitas  visa  quaeri  despera- 
tione;  Hor.  Epist.  H,  2,  100  si  plus  apposcere  visus, 
fit  Mimnermus  I,  7,  73  Mc  ubi  saepe  occultum  visus 
decurrere  piscis  ad  hamum ;  Ovid.  fast  VI,  644  sed  quia 
luxuria  visa  nocere  sua;  Prop.  II,  29,  25  non  illa  mihi 
formosior  unquam.  visa  neque  ostrina  cum  fuit  in  tunica; 
— ,  29  talis  visa  mihi  somno  dimissa  recenti;  denique 
Ennium  Annal.  v.  40  Nam  me  visus  homo  pulcher  per 
amoena  salicta  Et  ripas  raptare  locosque  novos. 

Et  apud  Plautum  visa  sine  est  invenitur  secundum 
libros  Mil.  v.  383,  ubi  B  habet:  Hac  nocte  in  somnis 
mea  soror  gemina  germana  visa  Venisse  Athenis  in 
Ephesum;  C  gemina  et;  atque  si  illud  et  rectuni  esset, 
dubitarem  de  Ritschelii  emendatione  geminast,  sed  con- 
ferenda  sunt  Men.  v.  230  Fratrem  quaesitum  geminum 
germanum  meum   unde   prol.  v.  71 :    Hunc   quaeritatum 

germanum  suum  et  Mil.  v.  441  geminam  germanam 
meam;  sed.  v.  1102  sororem  geminam  adesse  et  Enn. 
Annal.  42  germana  soror.  Quae  cum  ita  sint  potuit 
fortasse  coniungi  gemina  et  germana  neque  placet  magis 
haec  duo  verba  est  inserto  disiungi. 

Trin.  v.  536  em  nunc  hie  quoius  est,  ut  ad  incitas 
redactus!  rectissime  se  habere  vidimus  p.  29;  neque 
Fleckeis.  debuit  Eun.  v.  178  scribere  wc^ms^  si  coniunxit : 
victus  uno  verbo  quam  cito!  cf.  Trin.  706.  Neque  video 
cur  Ribb.  scripserit  additust  Pacuv.  frg.  269  Id  viri  est 
officium,  fletus  muliehri  ingenio  additus  De  Asin.  v.  174 
nihil  certi  affirmari  potest. 

Transeamus  ad  enuntiata  subordinata  atque  primum 
exempla  ab  aliis  scriptoribus  repetita  aflferamus.  Si  le- 
gimus  Cic.  ad  Att.  XV,  40,  1  sed  ne  is  quidem,  qui 
omnium  flagitiorum  auctor ,  hene  de  nostro;  et  ad  Att. 
VII,  3,  2  sed  ne  dubitaris,  quin  quod  honestius,  id  mihi 
futurum  sit  antiquius,  falso  est  additur:  XII,  38,  3  sive 
hanc  dberrationem  a  dolore  delegerim,  quae  liberalissima 
doctoque  homine  dignissima  laudari  me  etiam  oportere 
nam  etiam  X,  12,  1  legimus:  quid  mihi  quidem  minime 
novum,  qui  et  te  nossem;  et  si  recte  traditur  ad  Att.  XI, 
24,  2  de  testamento,  quod  tum  factum,  quum  illa  haerere 
coeperat,  falso  additur  est  post  hahitus  ad  fam.  X,  6,  3 
complures  in  perturbatione  rei  publicae  consulares  dicti, 
quorum  nemo  consularis  hahitus,  nisi  qui  — .  Deinde  si 
recte  traditur  ad  Att.  I,  24,  6  iUe  alter  uno  vitio  minus 
vitiosus  quod  iners,  quod  somni  plenus,  quod  imperitus  — , 
nihil  desiderandum  est  ad  fam.  XII,  30,  4  nihil  possum 
tibi  opitulari  quod  et  orbus  \est  add.]  senatus  consulibus 
amissis.  Denique  cum  haec  inveniantur  exempla:  ad 
Att.  IX,  11,  1  etsi  vix  verisimile  misi  tamen  XIII,  44,  1 
0  suavis  tuas  litteras,  etsi  acerba  pompa.  IV,  17,  4 
sed  tamen  etsi  uberior  liberalitas  huius,  gratior  esse  vide- 
batur  eorum,  qui  occuparant  XII,  10,  2  sin  quid  forte 
titubatum,  minime  debemus  est  addere  cum  Lambino  ad 

fam.  III,  8,  8  liberalitas  tua  ut  hominis  nobilissimi  latius 
in  provincia  patuit,  nostra  si  angustior  [est  add.J  non 
debent  mirari  homines  ' ), 

Atque  etiam  Horatius  praebct  huius  omissionis 
exempla:  Sat.  I,  6,  83  Pudicum  qui  primus  virtutis 
honor,  servavit;  I,  4,  45.  Et  si  apud  eundem  legimus 
Sat.  II,  7,  19  quanto  constantior  idem  in  vitiis  tanto 
levius  miser  ac  prior  illo  qui  certo  recte  nobis  traditur: 
ad  fam.  XII,  23,  1  sed  quo  tua  maior  dignitas,  eo  quae 
tibi  acciderunt  minus  ferenda,  ubi  falso  additur  est  post 
dignitas  praesortim  cum  inveniantur  ad  Att.  XVI,  7,  5 
causas  habes  iustas  illas  quidem  sed  nulla  iustior,  quam 
quod;  XII,  4,  6  neque  enim  ista  maior  admonitio,  quam 
quibus  conficior.  Et  iam  habuimus:  ^ut  tibi  ambulan- 
dum,  sic  mihi  desperandum\  et  apud  Petronium  legimus 
p.  35,  36  qualis  dominus  talis  et  servus 

Atque  quoniam  ad  Att.  II,  5,  3  legimus:  utrum,  ut 
populi  sermo,  Pompeius  et  Crassus,  an  ut  mihi  scrihitur, 
cum  Gabinio  Servius  Sulpicius?  —  satis  defendi  puta- 
mus:  Ter.  Haut.  219  Non  ut  meus,  qui  mihi  per  alium 
ostendit:  sic  A  cum  rell;  Fl.  frustra    meusf. 

Plautina  exempla,  quae  huc  pertinent  iam  maximam 
partem  aliis  locis  tractavimus  velut  (p.  47):  Rud.  1075 
si  ille  te  conprimere  solitus,  hic  nos  nosier  non  solet 
collato  Hor.  Sat.  II,  3,  144  cf.  p.  15  de  ^elocutus  per- 
fccto;  de  Amph.  v.  481  vide  p.  40. 

Cas.  V.  841  Spectatores,  quod  futurum,  intus  hic 
memordbinus 

hiatus  nihil  habet  offensionis  et  apud  futurum 
saepe  sunt  omittitur  neque  impedimento  est,  quod  hic 
habemus  enuntiatum  relativum. 

Neque  dubito  quin  recte  nobis  tradatur  in  M  codice 
Cic.  ad  fam.  XIV,  14,  1  si  ille  modeste  venturus,  recie  in 
praeseniia  domi  esse  potestis,  sin  homo  am^ns  dvripien- 

1)  Verg.   Aeii.  II,  10   eed   si   tantus    amor    casus  cognoscere  nostrot 
Vll,  548  tua  «t  mihi  certa  volunta» 

dcm  wrhem  daturus  est,  vereor  ut,  ubi  additur  est  post 
venturus,  falso;  uam  post  si  deesse  posse  verbum  sub- 
stantivum  permultis  deraonstravimus  exemplis,  item  sum 
estis  es  saepe  deesse  in  versibus  Plautinis  et  Teren- 
tianis  apud  participium  futuri,  et  apud  Ciceronem  ipsum 
invenimus  ad  Att.  VIII,  2,  4  ego,  si  de  pace  agetur  pro- 
fecturus,  si  de  hello  videro  VII,  6,  2  dices,  quid  tu  igitur 
sensurus  es?  non  idem  quod  dicturus.  Et  liceat  mihi 
hic  commemorare  hos  Propertii  locos:  Prop.  II,  15,  23 
dum  nos  fata  sinunt,  oculos  satiamus  amore:  nox  tibi 
longa  venit  nec  reditura  dies  V,  27,  11  solus  amans  no- 
vit  quando  periturus  et  a  qua  morte  neque  hic  boreae 
flabra  nec  arm^  timet 

Pauca  restant  exempla  Plautina: 

Mil.  V.  965  Quo  pacto  potis  Nupta  et  vidua  esse  ea- 
dem?  ::  Quia  adulescens  nupta  cum  sene  C  habet  nuptasi. 
Itaque  fortasse  nuptast  scribendum  est,  neque  vero  ita 
certum  est ;  nam  cf.  (p.  41 )  exempla  es  omissi  post  quia. 

Rud.  V.  422  hei  corpus  quoius  modi  Suhvolturium  — 
illud  quidem  suhaquilum  volui  dicere:  hic  inutile  est 
scribere  —  turiumst,  nam  non  plena  sententia  pronun- 
tiatur,  sed  abrumpitur,  quam  ob  causam  ne  hiatus  qui- 
dem  hoc  loco  quemquam  oflfendere  debet. 

Most.  V.  159  eventus  rebus  omnibus  velut  horno 
msssis  magnast  non  magis  alterum  est  addendum  est, 
quara  Men.  v.  398  Quasi  suppeUex  pellionis  palus  palo 
proxumust 

Minime  vero  est  desideratur  Mil.  v.  253:  quantum- 
vis  prolationum 

Epid.  V.  32  libri:  Tum  ille  prognatus  Theti,  Sine, 
perdat:  sic  rccte  distinxit  Ussing;  Goetz.  falso:  gnatust 
Theti.  Sine.  De  illo  est,  quod  in  responsis  olim  addi 
solebat,  iam  in  prooemio  diximus.  Et  integra  relinquenda 
est  formula  tantum,  quod  sciam  Merc.  v.  642  Num  quid 
est  quod  dicas  aliud  de  illo?  ::  Tantum,  quod  sciam 
i.  e.  tantum  est  quod  de  illo  dicam,   quod   ego  quidem 

sciam.  Ritschl.  scripsit  quidem  tantumst,  sed  si  iterum 
edidisset  Mercatorem  ipse  nihil  mutasset.  Atque  legi- 
mus  etiam  Men.  v.  295:  Est  tibi  Menaechmo  nomen, 
tantum  quod  sciam ,  quo  loco  quidem  illa  verba  non 
eadem   notione  posita  sunt. 

Nunc  etiam  ceteras  praeter  secundam  singularis  per- 
sonas  absolvi  et  confido  viros  doctos  ea  via,  quam  iam 
ipse  iuiit  Ritschelius,  progressuros  esse,  ut  concedant  in 
omittendo  verbo  substantivo  maxime  autem  tertiae  sin- 
gularis  multo  maiorem  libris  mss.  habendam  esse  fidem. 
Quam  viam  unam  rectam  esse  et  nos  ducere  ad  verum 
cognoscendum  ostendisse  mihi  videor,  si  quidem  mihi  con- 
tigit,  ut  demonstrarem  quan)  apta  et  usitata  omissio  cum 
sermoni  familiari  tum  Plauto  fuerit.  De  qua  omissione 
niaxime  ideo  viros  dd.  a  sententiia  vulgata  recedere  opus 
erit,  quod  apparuit  etiam  secundam  singularis  personam 
persaepe  omissam  esse  ab  ipsis  scriptoribus,  potissimum 
in  poesi  scenica,  id   quod   fabularum  naturae   respondet.  , 

Sanc  facillimum  est  t   litterani  adscribere    vel  st,  sed  * 

rectius  cst  traditam  lectionem,  verane  sit  examinare  et, 

i 

si  vera  est,  retmere. 

Vita: 

Natus  ego  sum  Waldemarus  Olsen  Buegenweddiae  in 
oppido  Pomeraniae  a.  d.  XI  Kal.  Octobr.  a.  1860  patre 
U8US  Augusto ,  qui  qxiidem  iam  primo  aetatis  meae  anno 
supremum  diem  obiit.  Fidem  profiteor  evangelicam.  Lit- 
terarum  elementis  in  patriae  urbis  schola  imbutus  trans- 
migravi  in  gymnasium  Cussalinense ,  quod  tum  florebat 
Fitanni  auspiciis,  nunc  Sorofio  rectore.  TJnde  maturitatis 
quod  dicunt  testimonio  instructus  mense  Aprili  a.  1880  me 
contuli  Berolinum ,  ut  in  illa  universitate  litteraria  stu- 
diis  me  dederem  pbilologicis.  Atque  audivi  per  quatuor 
semestria  disserentes  vy.  dd.  Gurtium ,  Huebnerum ,  Kirch- 
boffium,  Muellenhoffium,  Paulsenium,  Treitschkium,  Schere- 
rum,  Vahlenum,  Wattenbachium,  Zellerum.  Tum  Gryphis- 
waldiam  migravi,  ubi  me  docuerunt  w.  dd.  Kiessling, 
Keifferscheid ,  Schuppe,  Ulmann,  de  Wilamowitz,  Zimmer. 
Et  licuit  mihi  interesse  aristotelicis  Susemihlii  exercitationi- 
bus.  Eiessling  vero  et  Wilamowitz  me  receperunt  in  semi- 
narium  philologicum ,  cuius  sodalis  fui  ordinarius  per  duo 
semestria,  et  Beifferscheid  mihi  concessit,  ut  seminarii  ger- 
manici  sodalis  essem  ordinarius  item  bis  sex  menses. 

Quibus  viris  optime  de  me  meritis  omnibus,  imprimis 
vero  Eiesslingio,  Wilamowitzio,  Reifferscheidio,  qui  summa 
cum  benevolentia  me  adiuvare  atque  augere  nunquam  desie- 
runt,  gratias  ago  quam  possum  ex  animo  maximas. 


Sententiae  controversae. 

1)  Tibullum  in  elegiis  scribendis  nonnullos  Propertii  lo- 
cos  ante  oculos  habuisse  puto  coll.  Prop.  II,  5,  21 — 
26  cum  Tib.  I,   10,  51   sqq.,  aliis. 

2)  Si  cum  Leone  Phil.  Unters.  II,  p.  35  interpunxeris 
Tib.  I,  2,  7: 

ianua  difficilis,    domini  te  verberet  imber, 
te  lovis  imperio  fulmina  missa  petant, 
iam    nulla    coniectura    locum    tentandum    esse    censeo 
coll.  Tib.  I,  1,  17—18,  Hor.  od.  IV,  8,  23—24,  aliis. 

3)  In  fine  Verg.  Georg.  libri  quarti  nunquam  fuisse 
laudes  Galli  persuasum  habeo. 

4)  Plaut.  Bach.  t.  552  verba  ego  ita  esse  arbitror  recte 
collocata  nobis  tradita  esse  arbitror. 

5)  Ulpian.  Digest.  L.  tit.  16,  138  ^tabemae  appellatio 
declarat  omne  utile  ad  habitandum  aedificium,  non 
ex  eo  quod  tabulis  cluditur'  nihil  mutandum  est,  sed 
ad  sententiam  supplendum,  quod  legitur  Fest.  p.  356 
^tabernarum  quae  ipsae,  quod  ex  tabulis  olim  fiebant, 
dictae  sunt,  non  ut  quidam  putant,  quod  tabulis  clu- 
dantur'. 

6)  Aesch.  Prom.  versus  227—28 

ivean  yuq  ntog  tovto  tjJ  rvQavvldi 
voarjfia,  Toig  tpiXoiai  ju^  nenoi^ivai 
ab  hoc  loco  excludendos  esse  arbitror. 

7)  Herod.  II,  ll5:  xat  ovde  Tavra  rot  [fiovvoj  i^QKtae, 
illud  fiovvci  delendum  est. 

8)  Paroival  553,  28  propono: 

^z  israhelsoher  sippe  erzilt, 
von  alter  her,  unz  — .  ■  j'^*/ 

9)  In  Gualiheri  de  Yogelweide  carmine  L.  93,  30  iadd  a 
V.  25  sio  interpungo:  ,■ 

ine  weiz  niht  daz  ze  froiden  hoher  tiig«. 
swenne  ein  wip  von  herzen  meinet 
den  der  ir  wol  leht  ze  lobe, 


da  ist  ganzer  trost  — . 

Jenae,  Typii  H.  Fohle. 

